
JÓKAI  MÓR  TÍZ  ÉVES  KORÁBAN 

A KÖLTŐ  EREDETI  FESTMÉNYE 
ÖZV.  JÓKAI  MÓRNÉ  TULAJDONA 


JÓKAI  MÓR  IFJÚSÁGA. 

A BÖLCSŐTŐL  A BUJDOSÁSIG. 

Mikor  valamelyik  hatalmas  folyót  nézzük,  amint  partjai  között  megduzzadva  rohan 
előre,  szinte  megszeretnök  kérdezni  a haboktól : honnan  jöttök,  honnan  eredtek,  hogyan 
váltatok  ilyen  hatalmassá?  Képzeletünket  valósággal  izgatja  az  a rejtelmesség,  amellyel  a 
nagyság  kezdetét  be  szokta  burkolni  a rohanó  idő.  Nagy  emberek  életének  történetében  is 
talán  mindennél  jobban  érdekelnek  bennünket  az  ifjúság  évei.  A hatalmas  életpálya  a maga 
nagyszerű  munkásságával  csodálatot  kelt  a lelkűnkben,  de  a képzeletünket,  a kíváncsiságunkat 
mégis  az  a kérdés  izgatja  legjobban : hogyan  vált  ilyen  naggyá  ez  a kiváló  ember  ? Jókai 
Mór  hosszú  életének  történetében,  szerencsére,  nem  födik  el  előttünk  a tovaszállt  hosszú  esz- 
tendők a mindinkább  szélesedő  ösvényt,  amely  a hatalmas  pálya  kezdete  volt.  Maga  is 
szívesen  víssza-visszaszállt  a képzelet  szárnyain  a múltba  s lejegyezgette  a gyermekkor  és  az 
ifjúság  legjellemzőbb  epizódjait,  s ezenkívül  a kortársai  is  egész  sereg  érdekes  adatot  mentettek 
meg  számunkra  az  emlékeikből.  Érdekes,  sőt  azt  mondhatjuk,  hogy  regényes  volt  e nagy  író 
egész  élete,  de  talán  e regényességböl  a férfikor  határáig  eső  esztendőkre  jutott  legtöbb. 

Jómódú  nemesi  családból  származott  s az  apja  Ásvay  Jókai  József  volt.  ,,Az  y — írja  maga 
Jókai  — a név  végén  nemesi  privilégium  volt,  valaminthogy  vármegyei  hivatalt  csak  nemesek 
viselhettek.  Atyám  azonban  nem  maradt  az  apai  háznál  a „kis  urak"  ősi  gazdagságát  foly- 
tatni, hanem  arra  a szokatlan  pályára  lépett,  melyen  az  egyéni  tehetség  szerzi  meg  az  élet- 
módot. Jogot  végzett,  ügyvéddé  lett  s e hivatása  mellett  városi  hivatalt  töltött  be:  amit  ügy 
hívnak,  hogy  „árvák  atyja".  Halála  után  a számadása  alatt  levő  pénztárak  rendben  találtattak. 
En  büszkébb  vagyok  az  apám  tiszta  kezére,  aki  a polgári  becsületet  hagyta  rám  örökségül,  mint 
az  ősapám  véres  kezére,  aki  harci  érdemeiért  a nemesi  címünket  nyerte." 

Nagyon  büszke  volt  mindég  az  apjának  puritánságára,  amelyet  kedves  történetkével 
jellemez  a visszaemlékezéseiben.  Elvitte  egyszer  az  apja  a komáromi  városházára,  a hivatalába 
s megmutogatta  neki  a nagy  vasládákat,  amelyek  tele  voltak  mindenféle  csillogó  pénzzel : 
az  árvák  pénzével.  Az  ellenőr  is  jelen  volt  s rámutatva  a fatányérban  levő  legkisebb 
ezütpénzekre,  az  ötkrajcárosokra,  biztatni  kezdte  a kis  Jókai-fiűt:  „No  végy  el  belőle  magad- 
nak egyet."  De  a kis  fiű  nem  akart  hozzányúlni  a „más 
pénzéhez".  De  az  ellenőr  megnyugtatta : „Én  ahelyett 
egy  ócska  ötöst  teszek  vissza  a magam  zsebéből."  Most 
azután  kivett  egy  ezüstpénzt  a kis  fiű  a fatányérból.  „De 
nekem  — meséli  visszaemlékezéseiben  Jókai  — nagyon 
égette  az  az  ötös  a markomat.  Mégis  csak  olyan  pénz 
volt  ez,  ami  az  édes  apám  gondviselésére  volt  bízva. 

■ JÓKAI  MÓR  IFJÚSÁGA  ■ 

Mikor  senki  sem  nézett  oda,  vísszatettem  az  ötöst  a tálkába.  Mikor  az  apám  halálával  a szám- 
adásait és  a pénztárt  átvették : öt  krajcárral  többet  találtak  benne  a kimutatásnál.  Ez  az  én 
visszalopott  öt  krajcárom  volt  az." 

Valóban  igen  puritán  jellemű,  szelíd,  vallásos  lelkületű  ember  volt  Jókai  atyja;  olyan 
boldog  családi  életet  teremtett  az  otthonában,  hogy  Jókai  még  öreg  korában  is  emlegette : 
„Milyen  angyali  élet  volt  annál  a mi  házunknál ! Sohasem  hallatszott  ott  egy  haragos  szó. 
Testvéreim  szerették  egymást,  engemet  még  jobban." 

Jókai  Mór  édesapja,  Jókay  József,  a komárommegyeí  O-Gyalláról  került  Komáromba; 
atyjának  Jókay  Jókay  Sámuelnek  ott  volt  a birtoka.  Jogi  tanulmányainak  elvégzése  után, 
amikor  Komáromba  megtelepedett,  feleségül  vette  Pulay  Máriát  s ezután  vette  meg  a 
Vármegyeház-utcában  azt  a házat,  amelyben  Jókai  Mór  született.  Öt  gyermeke  volt,  de 


Jókai  szülőháza  Komáromban 


ezek  közül  kettő  még  kiskorában  meghalt.  Mór  volt  az  ötödik.  Bátyja  Károly  s nénje, 
Eszter  — később  Vályi  professor  felesége  — ott  töltötték  boldog  gyermekkorukat  abban  a 
vármegyeház-utcai  házban,  amely  amolyan  régimódú  „lábas  ház"  volt  s az  udvarának  magas 
deszkakerítése  és  a belül  ültetett  ákácfák  miatt  nem  lehetett  látni  az  utcáról.  Hátul  pedig 
nagy  kertje  miatt  volt  elzárva.  A hosszű  épület,  végig  boltíves  folyosójával,  félig  fallal  berakott 
négyszögletű  oszlopaival  valaha,  a protestánsok  üldözésének  idején,  titkos  gyülekezőhelye 
volt  a komáromi  kálvinistáknak.  Az  utcaajtóra  alkalmazott  zörgető  koccanásáról  ismerték  a 
hívek  jövetelét  s a szájhagyomány  szerint  ott  tartották  az  istentiszteleteiket  abban  a leghátulsó 
szobában,  amelyben  Jókai  Mór  született  1825  jűlíus  !8-íkán.  Nagy  volt  az  öröm  a családban 
a kis  fiű  születésekor : visszajött  a meghalt  Lajoska.  Előbb  Lajosnak  akarták  keresztelni,  de 
a családbeli  öreg  néníkék  azt  jövendölgették,  hogy  végzetes  volna  ez  a név  az  újszülöttre  is : 
Jókaiék  harmadik  gyermeke  is  Lajos  volt  és  meghalt  s a negyediket  is  Lajosnak  keresztelték 
és  ez  sem  maradt  meg.  Az  újszülöttet  tehát  Móricnak  keresztelték  február  20-ikán  s ez  a 

■ JÓKAI  MÓR  IFJÚSÁGA  ■ 

keresztnév  később  érdekes  eset  okozója  volt.  Jókay  József  1826  tavaszán  megvett  a Szombati- 
utca  és  a Nagy  Mihály  köz  szegletén  egy  rozzant  házat  és  újat  építtetett  a helyére.  Az  építés 
megkezdése  előtt  beállított  Jókay  Józsefhez  Móricz  György  komáromi  patrícius,  ezüstgombos 
és  filigrán  ezüstláncos  öltözetében  s elmondotta,  hogy  az  ö családja  igen  megtisztelve  érzi 

magát  az  által,  hogy  az  „ő  nevükre  keresztelték  a tekintetes  ürék 
a múlt  esztendőben  született  kis  fiúkat".  Ok  tehát  elhatározták, 
hogy  ezt  a nagy  tisztességet  meghálálják  és  az  újonnan  épülő 
házhoz  a Móricz-család  mindegyik  tagja  három  napot  fuvaroz, 
szekérrel  járulván  a háztöltéshez.  S csakugyan  szavuknak  álltak. 

Az  új  házba  í826-ban  költözött  be  a Jókay-család.  Jókay 
József  maga  is  szerette  a művészetet  és  a költészetet  s nagy 
könyveket  írt  tele  az  olvasott  versek  szebbjeivel  s festegetni  is 
szeretett  és  illusztrációkkal  díszítette  a lapokat.  Az  akkori  szegény 
viszonyokhoz  mérten  némi  díszt  akart  adni  az  űj  lakásnak  s az 
egyik  szobában  négy  jókora  színezett  képet  függesztett  fel  a fehér 
falakra,  széles  fekete  rámákban.  Teli  Vilmos  történetét  ábrázolták 
ezek  a képek  s ez  a történet  és  ezek  a jelenetek  voltak  az  elsők, 
amelyek  Jókai  Mór  fantáziájára  először  hatottak.  „Mint  örültünk  mi 
azoknak  a képeknek  — írja  Vályíné-Jókay  Eszter  — Hányszor  el 
kellett  nekünk  annak  történetét  apróra  magyarázni!" 

Vályiné-Jókay  Eszter  visszaemlékezéseiből  érdekes  epizódokat 
tudunk  Jókai  Mór  gyermekkorából.  Eszter  nagyon  szerette  a kis  fiút.  ,, Mindig  az  én  ágyamban 
aludt  az  én  kedves  öcsém  — meséli  — . Este  készítettem  az  ágyamhoz  egy  pohár  vizet,  éjjel 
aztán,  ha  ébredt,  megitattam  ; éppen  nem  volt  alkalmatlan.  Később  már  csak  megkereste  a 
fülemet  kezecskéjével,  megmorzsolgatta : ,,Dundi  néném,  Dundi  néném,  adj  egy  kis  vizet", 
suttogva  kérte.  Egy  tölgyfa -zsámolykába  kapaszkodva  tanulgatott  járni,  miközben  azt  mon- 
dogatta : „lassan,  okosan".  Előbb  tudott  beszélni,  mint  járni.  Később  már  magában  szaladgált 
s amikor  az  apja  aggódva  intette,  hogy  vigyázzon,  mert  elesik,  — - fürgén  kiáltotta  vissza  : 
„Nem  esem  ej,  vídázot  madamja !"  Mikor  már  jobban  megnövekedett,  ki-kivítték  a szülei  a 
nagyapához,  Jókay  Sámuelhez  O-Gyallára  s itt  a tót  juhász  gyermekei  voltak  a játszótársai. 
Meg  is  tanult  tőlük  sok  tót  szót,  aminek  később 
hasznát  vette  Tallérossy  Zebulonjának  beszéltetesénél. 

Otthon  szép  meséket  hallott  az  apjától  s nagy 
fantáziájának  ezek  voltak  az  első  táplálékai : Cselika 
Péter  története,  a Szalonnavár,  meg  Hüvelycsik 
Jankó  meséje.  Volt  egyébként  a családban  egy  poétanő 
is : Jókay  József  nővére,  Zsuzsanna,  Gőzön  Istvánné, 
aki  verseket  irt  s egy  Tajnai  nevű  dúsgazdag  embert 
akart  megnyerni  mecénásul  a kinyomtatásukra.  Tajnai 
meg  is  Ígérte,  hogy  „akárhány  szérűvel  lesz,  ki 
nyomtattatja".  A poéta  nagynéni  is  alkalmasint  sok 
szép  versikét  és  történetkét  mondhatott  el  az  eleven 
eszű  fiúcskának,  aki  nemsokára  maga  is  verselgetni  kezdett.  A színházba  is  elvitték  negyed- 
féléves korában,  de  belekiáltott  a játékba : „Oh,  asszonyok,  asszonyok !"  Ez  volt  az  első 
nyilvános  szereplése.  Nagyon  gyorsan  fejlődik  a fiúcska  esze  s csupa  játékból  megtanulta  az 
apjától  a betűvetést  és  az  olvasást,  amikor  azután  bekerült  az  iskolába,  már  meglehetősen 

titkaiba  vezetett  fel,  öreg  diákok  csörtettek  alá,  akik  végezték  a leckét  s mentek  hazafelé, 
roppant  könyvcsomókkal  hónuk  alatt.  O mi  óriások  voltak  én  előttem  ezek  az  öreg  diákok, 
mennyit  tudhatnak  ezek,  amit  én  nem  tudok ! A folyosóra  nyíló  ajtók  egyikét  azután 
felnyitotta  jó  apám  előttem  s kezemnél  fogva  előre  bocsátott.  Háromszáz  gyerek  ült  odabenn 
harminchárom  pádon,  mind  olyanok  mint  magam.  Rettenetes  egy  ország,  ahol  csupa  gyerekek 
laknak ! A falon  egy  óriás  tábla,  arra  írva  nagy  szörnyeteg  betűk,  azokra  mutogatott  egy 
fölséges  tekintetű  férfiú  egyszerű  pálcával,  a gyermektábor  pedig  mondta  rá  : „ábc  ab  vaskalap, 
ha  megütöd,  megharap"  . . . „Ezután  pártfogásába  vette  őt  a nagybajuszű  férfiú,  akit  ügy  hívtak, 


JÓKAI  MÓR  IFJÚSÁGA 


tudott  írni  és  olvasni.  Mikor  beadták  az  iskolába  „csak  éppen  akkora  fiú  volt  még,  hogy 
nem  látszott  ki  a földből  s elbírta  a zsoltárt,  ha  két  kézre  fogta." 

Visszaemlékezésében  érdekesen  írja  meg,  hogy  mi  módon  történt  a nagy  eset.  „Elvitt 
jó  apám  kézen  fogva  egy  nagy  rettenetes  épületbe,  aminél  iszonyúbb  palotát  képzelni  sem 
lehet.  A hosszú  folyosón  kettős  ajtók  voltak,  amiken  keresztül  rejtelmes  sillabizálás  félelem- 
gerjesztő  hangjai  szivárogtak  át:  az  emeletbe  vivő  lépcsőn,  mely  a diák  klasszisok  ismeretlen 

hogy  „rektor  ür".  Megkérdezte  a nevét,  majd  az  apjának  távozása  után  beültette  az  egyik 
padba  s elébe  tette  a zsoltárt,  hogy  meggyőződjék  az  olvasásban  való  jártasságáról.  Nagy 
volt  a csodálkozás,  az  iskolában,  amikor  a legkisebb  diák  egyszerre  folyékonyan  kezdett  olvasni. 
Kedvence  volt  ezután  mindig  a rektornak,  Székely  Sándornak,  aki  a tanítás  után  gyakran  tartotta 
magánál  s meséket  mondott  neki  Mária  Terézia  udvari  bolondjáról,  Mátyás  királyról  s találós 
mesékre  is  tanítgatta.  Mikor  először  tért  haza  az  iskolából  „ügy  fogadták  otthon,  mint  valami 
diadalútról  hazatérő  bajnokot".  „Jó  néném  — írja  — szilvás  derelyét  készített  számomra,  a 
miért  jól  viseltem  magamat  s ügy  hiszem  büszke  voltam  a cselédség  előtt,  midőn  kiültem  a 
szederfa  alá  s fenhangon  kezdtem  tanulni  a Kis  Káté  és  a Hármas  Kis  Tükör  nevezetes 
tudományát." 

Egyébként  nagyon  félénk  gyermek  volt  s még  az  a gondolat  is  rémítgette,  hogy  ele- 
venen fogják  eltemetni.  Ezért  — nyolc  éves  korában  — szüntelen  a derekára  kötve  hordozta 

a végrendeletét,  amelyben  arra  kérte 
az  anyját,  hogy  ne  temettesse  el  felbon- 
colás nélkül.  Már  akkor  bontakozni  kez- 
dett hatalmas  képzelőtehetsége.  „Min- 
denféle borzalmas  eszméken  — írja  — 
ügy  el  tudtam  gondolkodni,  órákig 
üldögéltem  magamban,  háborogva  az 
én  szederfám  alatt . . . Ott  rajzolgattam 
mindenféle  csodálatos  szörnyeket  egy 
nagy  palatáblára  s komponáltam  magam- 
ban rémséges  históriákat  a szörnyetegek 
mellé." 

A játszópajtásoktól  félrevonulva, 
a kert  legszélsőbb  szegletébe  bujt  s 
kukoricaszárból  házat  építgetett  vagy 
faragott  mindenféle  fegyvert  a képzelt 
ellenségek  ellen  s készített  földalatti 
sírboltot  is  a selyembogaraí  számára. 
Láthatjuk  ezekből  az  érdekes  adatok- 
ból is,  hogy  már  korán  kezdett  fej- 
lődni a képzelőtehetsége.  Sót  már  hozzá- 
fogott a versíráshoz  is.  Szépen  megvonalozott  papirosra  megírta  atyja  névnapjára  — 1832-ben 
ezt  a versecskét,  a legelső  „irodalmi  munkáját": 

Tartsd  meg  jó  Atyámat  Isten, 

Hogy  az  mindenben  megintsen, 

Ha  dolgaimban  hibát 
Hogyha  iát. 

Még  ugyanabban  az  esztendőben  a tanítója  nevenapjára  is  irt  verset,  mely  így  szól : 

Éltesd  Uram  Tanítómat, 

Tartsd  meg  az  én  Rectoromat, 

Hogy  a jóra  vezéreljen, 

Hogy  az  ördög  kárt  ne  tég  yen 
Az  én  lelkemben . 

Azután  irt  egy  verses  talányt  és  egy  versecskét  egy  szegény  őrült  emberre,  aki  Komárom 
utcáin  csatangolt  s mindig  azt  kiabálta:  „Urak  a papok  1“  Kilenc  éves  volt  már  s nagy  esemény 
történt  ekkor  az  életében.  Ez  a két  verse  nyomtatásban  is  megjelent,  a komáromi  Tóth 
Lőrinc,  aki  már  akkor  az  Akadémiától  megkoszorúzott  költő  volt,  meglátta  a két  versecskét 


Jókai  édes  anyja  Jókai  eredeti  festménye  után 

és  beküldte  az  egyiket,  a talányt,  a „Regélődnek,  a másikat  pedig  a „Társalkodód  nak.  így 
szól  ez  az  utóbbi  vers  az  elébe  tett  megjegyzéssel : 

Révkomáromban  egy  szegény  tébolyodottra,  aki  házrúl-házra  járva  teng, 
következő  verset  írt  egy  ugyanottaní  9 esztendős  fiúcska  (Jókay  M.). 

Olyan  vagyok  én  mint  az  olly  madársereg, 

A'  melly  eltévedvén,  az  ég  alatt  cseveg. 

En  is  eltévedtem  elmémben,  bujdosok, 

Szánjatok  meg,  kérlek,  lelki  jó  orvosok. 

íme,  már  megkezdte  tehát  Jókai  az  irodalmi  pályáját  — kilenc  esztendős  korában.  Tíz 
éves  korában  már  ötfelvonásos  szomorújátékot  is  irt  a diákpajtásaiból  alakult  műkedvelő- 
társaság számára  „Hohenheímí  Fridrik  vagy  a meggátolt  gyilkosság"  címmel.  Mire  bekerült 
a komáromi  református  gimnáziumba,  ahol  egyelőre  t833-tól  1837-ig  tanult  egyfolytában,  már 
némi  irodalmi  dicsőség  is  körüllengte.  1837-ben  két  évre  Pozsonyba  vitték  német  szóra,  cserébe 
Zsigmondy  Sámuel  evangélikus  lyceumi  tanár  fiacskájáért,  aki  meg  Komáromba  ment  Jókayékhez 
magyarul  tanulni.  Csupa  emínenciával  került  azután  haza  a pozsonyi  evangélikus  Lyceumból. 
,,Míre  megvénülünk"  című  regényében  fedezhetjük  fel  a pozsonyi  emlékeit. 

Hazakerülve,  elvégezte  Komáromban  a retorikai,  a poétikai  és  a logikai  tanfolyamot, 
azután  — tizenhat  éves  korában  — a pápai  református  főiskolába  vitték.  Nevezetes  szerepe 
van  az  életében  a pápai  éveknek.  Itt  ismerkedett  meg  Orlai  Petrích  Somával  és  Petőfi  Sán- 
dorral s egész  sereg  nagyratörő  ifjúval,  akiknek  később  jelentékeny  szerepük  volt  a közéletben. 
Petőfi  és  Orlai  Petrich  Soma  voltak  a legjobb  barátai.  Maga  akkoriban  festő  szeretett  volna 
lenni ; Orlai  Petrich  Soma,  aki  később  festő  lett,  a novellázásban  igyekezett  kielégíteni  az 
ambícióját,  Petőfi  pedig  a színészetért  rajongott.  Volt  az  iskolában  „Ifjúsági  Képzőtársaság", 
amelynek  ülésein  a diákok  maguk  csinálta  verseket,  novellákat  olvastak  fel  vagy  pedig 
szavalták.  Jókai  itt  olvasta  fel  1841  november  19-ikén  „Mi  az"  cimü  versét,  amely  azután 
belekerült  az  érdemkönyvbe.  A következő  évben,  február  9-íkén  az  „Istenítélet"  című  elbeszélését 
érte  ez  a kitüntetés.  Ezután  „Ősi  kard",  „Agg  lantos"  című  verseket  olvasott  fel,  majd 
„Vágytárs"  című  elbeszélését  bocsátotta  bírálatra.  Kerkapoly  Károly  volt  a bíráló  s igen 
kedvezőtlenül  nyilatkozott  erről  az  elbeszélésről.  De  hamarosan  megvigasztalódott  Jókai,  mert 
egy  arany  jutalmat  nyert  „Tűz  és  viz"  cimü  elbeszélésével.  Ez  volt  az  első  arany,  amit  irodalmi 
munkáért  kapott.  Az  iskolaév  végén  összesen  hét  aranyat  nyert  a képzőtársaság  három 

kiválósága : Petőfi,  Orlai  és  Jókai.  Egy  aranyat  el  is  mulattak 
még  az  nap  „Franci  zsidó  korcsmájában".  Petőfi  akkor  hagyta 
ott  a katonaságot  s Pápán  akarta  folytatni  félbemaradt  tanulmá- 
nyait, nagy  szeretettel  ragaszkodott  Jókaihoz.  Orlaival  együtt 
meg  is  látogatta  őt  Komáromban  í842-ben,  az  iskolai  év  végez- 
tével. Jókai  fejlődésére  nagyon  jótékonyan  hatott  Petőfi  barátsága. 
„Mikor  Pápán  legelőször  találkoztam  Petőfivel  — írja  Jókai  „Az  én 
kortársaím"  című  visszaemlékezésében  — az  egy  sáros,  esős  időben 
történt,  egy  sikátorban  jött  rám  szemközt,  kopott  kurta  köpönyeg 
halavány  arca  elé  húzva ; mindég  olyan  nagy  rohamos  léptekkel 
járt,  mintha  valakit  űzne  s nem  szokott  a szemeivel  keresni  senkit. 
Egy  diáktársam  rákiáltott : „Hová,  bús  hazafi !"  Nem  felelt  sem- 
mit ; félretaszitott  az  útjából  s odébb  ment."  Ez  az  elevenen  festett 
kép  érdekesen  jellemzi  Petőfit.  Nem  is  vonzódott  ő Pápán  sen- 
kihez, csak  Jókaihoz  és  Orlai  Petrich  Somához.  A véletlennek 
sajátságos  kedvezése,  hogy  Jókainak  ilyen  barátja  akadt  éppen 
fejlődésének  kezdetén,  amikor  lelkesítésre,  biztatásra  volt  szüksége. 
Pedig  Petőfinél  lelkesebb  és  önzetlenebb  biztatót  keresve  sem 
találhatott  volna.  S valóban  nagy  szüksége  volt  az  ilyen  biztató 
barátra,  hiszen  akkoriban  még  nem  volt  elég  bizodalma  önmagához  s maga  sem  ismerte  meg 
hetségét  és  inkább  festő  akart  lenni,  mint  író.  Igaz,  hogy  ügyesen  festegetett,  de  a 
művészpályán  talán  mégsem  boldogult  volna,  vagy  legalább  nagyon  mögötte  maradt  volna 
az  író  Jókainak. 


Jókai  ifjúkori  arcképe 
A költő  sajátkezű  rajza  után 

A pápai  kollégium,  hol  Jókai  Petőfivel  együtt  tanult 


Mikor  Pápáról  Kecskemétre  ment  a jogakadémiára,  még  mindég  kedvesebb  volt  neki  a 
festegetés  az  Írásnál.  Pápán  meggyöngült  az  egészsége  s anyja  abban  bízott,  hogy  az  egész- 
séges levegőjű  Kecskeméten  majd  összeszedheti  magát.  J842  őszén  érkezett  meg  Kecskemétre 
és  Gyenes  Mihály  városi  mérnöknél  fogadott  szállást.  „Az  első  reggel  — írja  visszaemlékezésében 
arra  ébredtem  föl,  hogy  az  én  szobatársam, 

Gyenes  Pali  (Gyenes  Mihály  fia),  amint  az 
ágyból  fölkelt,  egy  nagy  lapos  követ,  ami 
lehetett  félmázsás,  elkezdett  a feje  fölé  emel- 
getni két  kézzel.  „Mit  csinálsz  ?"  „A  tes- 
temet edzem.  Felvíszem  százig ! Mindennap 
eggyel  többet.  Próbáld  te  is !"  Jókai  is  kapott 
a példán  s attól  kezdve  egészen  más  módon 
élt,  mint  Pápán.  Csakhamar  visszanyerte 
egészségét  s gyönyörű  ifjúvá  fejlődött,  aki 
után  mindég  kinyíltak  a kecskeméti  leányok 
ablakai. 

A jogakadémíán  akkortájt  az  volt  a 
szokás,  hogy  a diákok  megtanították  egymást 
arra,  amit  tudtak.  Az  egyik  a tornászást,  a 
vívást  tanította  a többinek,  a másik  zenét, 
a harmadik  a francia  nyelvet  és  így  tovább. 

A francia  nyelv  tanítójáról,  Szalaí  Sándor  theologus  diákról  kedves  anekdotát  mesél  Jókai. 
„Az  első  leckéjére  — úgymond  — én  is  felmentem,  ámbár  én  már  Hugó  Viktor  Bog  Jargal-ját 
olvastam  eredetiben.  Azon  kezdte,  hogy  mindenekelőtt  szerezze  meg  mindenki  a könyvárűsnál 
„Poche"  űr  francia  dikcionáriumát.  Amire  én  azt  mondtam  neki : Arra  mifelénk  igy  híjják  a 
„Dictionnaire  de  poche**- 1 hogy  „zsebszótár".  — No  ha  jobban  tudsz  franciául  mint  én, 
akkor  ne  jöjj  ide  az  én  hitemet  rontani"  — mondotta  neki  Szalai  Sándor.  Jókait  megtették 
rajztanárnak  s még  olyan  tanítványai  is  akadtak  a városban,  akik  fizettek.  Az  olajfestésben  is 
nagy  ügyességre  tett  szert  és  számos  arcképet  festett.  A „festék  és  a vászon  árában"  rendesen 
öt  forint  tiszteletdíjat  kapott.  Lefestette  ekkor  Petőfit  is,  természetesen  ingyen.  Petőfi  mint 
színész  kerül  Kecskemétre  s megérkezése  után  azonnal  felkereste  Jókait.  Nagy  nyomorű 
ságban  volt  akkor  a költö,  de  ismeretes  büszkeségében  semmiféle  segítséget  nem  akart  elfogadni 
jómódú  barátjától.  Csak  egy  Páríz  Pápay-féle  szótárt  fogadott  el  tőle. 

Jókai  írói  pályája  voltaképpen  Kecskeméten  kezdődött.  Itt  irta  meg  első  drámáját,  a 
„Zsidó  fiú"-t,  amellyel  azután  pályázott  az  Akadémia  által  kitűzött  jutalomra.  Petőfi  másolta 
le  számára  a pályamunkát,  mely  nem  nyerte  meg  ugyan  a díjat,  de  mégis  nagy  dicsőséget 
hozott  Jókainak:  a pályabírálók  közül  a két  legtekintélyesebb:  Vörösmarty  és  Bajza  neki 
akarta  kiadatni  a száz  aranyat.  Petőfi,  aki  akkor  már  Pesten  volt,  maga  tudatta  Jókaival, 
hogy  milyen  nagy  kitüntetés  érte  az  első  művét  Vörösmarty  és  Bajza  dicsérete  által.  Petőfi 
a Nemzeti  Színház  előadásán  Vörösmartytól  magától  hallotta  dicsérni  a „Zsidó  fíű"-t  s a jó 
hírt  tudató  levelében  azt  is  megírta  Jókainak,  hogy  „majd  leugrottam  örömömben  a páholyból". 
Petőfi  ezután  még  jobban  buzgólkodott  Jókai  érdekében  s kieszközölte,  hogy  három  verse 
megjelenhessék  a „Pesti  Divatlapéban. 

Jókai  kecskeméti  éveit  az  is  nevezetessé  teszi  az  irodalomtörténetben,  hogy  akkor  kezdte 
meg  az  első  regényének,  a „Hétköznapokénak  írását.  Ez  a regény  még  igen  kezdetleges,  de 
már  tele  van  a nagy  tehetség  nyomaival,  s mint  később  látni  fogjuk,  nagy  feltűnést  keltett 

az  akkori  irodalmi  világban  is.  Különösen  a regény  magyarossága  keltett  nagy  feltűnést. 
Jókainak  alkalma  volt  megismerkednie  Kecskeméten  a tőzsgyökeres  magyar  emberekkel  s 
házigazdája  gyakran  elvitte  öt  magával  parasztszekéren  vidéki  kirándulásaira.  „Én  — írja 
mindenütt  új  meg  új  népélettel  találkoztam  a pusztákon,  a karámokban,  a tanyákon,  a csár- 
dában, a halásztanyán ; megismertem  a magyar  fajt  a maga  öseredeti  sajátságaiban ; összejöttem 
pusztabírákkal,  hadnagyokkal,  kik  betyárokat  üldöznek,  s a futóbetyárokkal,  kik  azokat 
kerülik ; megismerkedtem  a népek  eszejárásával,  fogalmaival,  dalaival,  közmondásaival,  kifogy- 
hatatlan humorával."  Egész  írói  pályáján  végig  vonul  az  a hatás,  amelyet  a kecskeméti 
tapasztalatok  tettek  a lelkére.  1841  nyarán  fejezte  be  jogi  tanulmányait  s a többi  közt  ezt  írta 
ekkor  haza  az  anyjának:  „Végeztem.  Elvégeztem  a tízenhároméves  iskolai  pályát,  bár  vele 

együtt  a tévedéseket,  a csalódásokat,  mik  az  ifjút, 
a gyermeket,  majd  kisérik,  majd  vezetik,  csalo- 
gatják és  üldözik  — elvégeztem  legyen ! vagy 
ha  mikor  őket  teljesen  elhagyám,  mi  életem  el- 
hagyásával hihetőleg  ugyanazon  órára  fog  esni,  ily 
megelégedéssel  mondhassam,  — mint  most,  — 
hogy  végeztem  ! Mint  első  eminens  jöttem  ki  az 
iskolából,  vájjon  a világ  micsoda  kalkulust  fog  adni  ?" 

Megkezdődött  ezután  Jókai  életének  az  a 
korszaka,  amely  irányt  adott  az  egész  pályájának. 
Komáromban  háromnegyed  évig  joggyakorlaton 
volt  Asztalos  István  ügyvédnél,  azután  — 1845 
március  elején  — Pestre  jött  joggyakorlatra  és  az 
ügyvédi  vizsga  letétele  végett.  Pedig  már  ekkor 
rálépett  arra  a pályára,  amely  miatt  hamarosan 
elhagyta  az  ügyvédit,  s amelyről  sohasem  tért 
le  élete  végéig.  Ott  volt  már  táskájában  az  útlevél, 
mely  utat  nyitott  számára  az  új  pályán:  Komárom- 
ban befejezte  a „Hétköznapok"-at,  az  első  regé- 
nyét. Pesten  Molnár  József  ügyvédhez  került  a 
szokásos  joggyakorlatra  s ott  is  lakott  nála.  Fize- 
tése csak  hat  forint  volt. 

Jókai  első  szerelme  A költő  eredeti  festménye  után  Pcsten  három  szépirodalmi  lap  volt  akkori- 

ban : Vachot  Imre  „Pesti  Divatlap"-ja,  a magyar 
középosztály  kedves  olvasmánya,  a konzervatív  Horváth  Lázár  „Honderü"-je  és  Frankenburg 
Adolf  „Életképek"  című  lapja,  amely  legjobban  el  volt  terjedve.  E három  szépirodalmi  lap 
körül  csoportosultak  az  írók,  akiknek  nagy  része  fiatalember  volt.  A fiatalok  rendesen  a 
Pilvax-kávéházban  gyűltek  össze  a „Közvélemény-asztalnál".  Itt  folytak  az  irodalmi  viták 
s itt  volt  az  irodalmi  börze.  Ide  ment  el  Jókai  is  mindjárt  megérkezése  napján  s itt  találkozott 
Petőfivel,  aki  a viszontlátás  örömében  nagy  szeretettel  ölelte  keblére  s azonnal  megismertette 
irótársaival.  Most  már  gyorsan  kezdett  kibontakozni  Jókai  írói  tehetsége,  amelyet  a jószemü 
Petőfi  már  Pápán  megismert.  Jókai  megmutatta  Petőfinek  a „Hétköznapok"  kéziratát.  Petőfi 
azonnal  hozzálátott  az  elolvasásához  s úgy  megtetszett  neki  a regény,  hogy  mutatványt 
ke  ft  belőle  a „Pesti  Divatlapéban,  amelynek  ő akkor  segédszerkesztője  volt.  Két  számban 
jelent  meg  a mutatvány  „Ingovány"  címmel  és  a szerkesztőnek  következő  megjegyzésével : 
„Ezen  nutatványból  világosan  kitűnik,  hogy  írójának  igen  szép  tehetsége,  nagy  ereje  van  e 

pályához.  Képzelete,  nyelve  egyaránt  gazdag  és  eredeti".  A mutatvány  nagy  feltűnést  keltett, 
nemcsak  a közönség,  hanem  az  írók  körében  is,  de  még  jobban  Jókai  felé  fordult  a figyelem 
„Nepean  sziget"  című  novellájának  megjelenésekor.  Az  ,, Életképek"  ben  jelent  meg  ez  a novella 

s — mint  Frankenburg  írja  az  Emlékirataiban  — „valóságos  izgalmat 
idézet  elő  a magyar  irodalomban  merész  koncepciója,  költői  nyelve  által. 
Sokan  e ragyogó  művet  remek  fordításnak  s Jókai  nevét  álnévnek  gon- 
dolták". Jókai  a következő  évben  letette  ugyan  az  ügyvédi  vizsgát,  de 
már  egészen  az  irodalommal  volt  eljegyezve.  Huszonegy  éves  volt  ekkor. 
Anyjának  óhajtására  eleinte  megpróbálkozott  az  ügyvédséggel,  de  az 
első  és  utolsó  per  után  végleg  lemondott  erről  a pályáról. 

E pór  történetét  érdekesen  meséli  el  maga.  „A  Nagy  Komló 
tulajdonosa,  aki  serfözö  volt,  kártérítési  pert  indított  a Nagy  Komló 
korcsmárosa  ellen,  azon  vád  alapján,  hogy  bérlője,  a korcsmáros,  édes 
ételeket  ád  fel  a vendégeknek,  mire  azok  aztán  inkább  kívánnak  bort 
mint  sert,  s így  a serfőző  sere  nem  fogy  elég  mennyiségben.  Én 
voltam  a korcsmáros  ügyvédje.  Én  tehát  megesküdtettem  hat  jurátust  és 
tiz  mesterlegényt,  mint  kompetens  tanukat  arra,  hogy  édes  ételre  éppen 
sert  kíván  az  ember  inni;  ámde  a felperes  ügyvéd  megesküdtetett 
tizenkét  jurátust  és  húsz  mesterlegényt  arra,  hogy  az  édes  ételre  bort 
kíván  az  ember.  Persze,  hogy  míi^d  arra  a kérdésre,  hogy  ki  ihatnék 
sert  ? mind  arra,  hogy  ki  ihatnék  bort  ? tanút  annyit  lehetett  kapni, 
ahány  seres  és  boros  pohár  van  a világon.  Végre  ítélet  alá  került  a 
processus.  Az  első  bíróság  azt  ítélte,  hogy  édesre  bort  kell  inni.  Vesz- 
tettem, de  nem  csüggedtem.  Megapelláltam.  A Királyi  Tábla  jobb 
ízléssel  bírt,  ott  a sernek  ítélték  oda  az  igazságot.  Győztem.  Hanem 
akkor  az  ellenfél  megfölebbezte  a perét  a Hétszemélyes  Táblára.  Akkor 
aztán  megharagudtam:  „No,  nem  bánom,  igyatok  sert,  akár  bort,  én 
jól  laktam,  nem  veszekszem  tovább !" 

„És  soha  többet  engem  a magisztrátus  nem  látott.  Elhatároztam, 
hogy  író  leszek  és  semmi  más !" 

Petőfi  nagy  szeretettel  egyengette  az  útját.  Nagyon  szerette  Jókait,  a mi  „Egy  fiatal 
íróhoz"  és  „Jókai  Mórhoz"  című  verseiből  is  kitűnik.  Az  elsőben  igy  üdvözli  Jókait: 

Üdvözöllek  ifjú  pályatárs. 

Pályatársam  s szeretett  barátom  ! 

Egykor  én  terólad  jósolék, 

S jóslatom  most  teljesedni  látom . 

A másik  vers  tele  van  a Jókai  iránt  érzett  szeretet  melegségével.  így  kezdi  Petőfi : 

Miért  szeretsz  te  engemet, 

Kit  annyian  gyűlölnek? 

S én,  aki  annyit  gyűlölök, 

Téged  miért  szeretlek  ? 

Még  karaszterikusabban  tűnik  ki  ez  a szeretete  Petőfinek  Kecskeméthy  Aurélhoz  1846-ban 
irt  leveléből,  amelyben  a többi  közt  ezt  mondja  Petőfi : „Amit  én  Jókai  iránt  érzek,  nem  is 
barátság,  nem  is  testvéri  szeretet,  vagy  tán  e kettőnek  keveréke,  vagy  talán  mindkettőnél 

több...  Valami  le  nem  írható,  s tagadhatatlan,  hogy  a világon  senki  iránt  sem  éreztem  azt, 
egyedül  ö iránta  !“  Az  akkori  írói  társaság  is  megkedvelte  Jókait,  aki  csakhamar  vezető  szerephez 
jutott  benne.  í346-ban  merész  tervet  akartak  megvalósítani  a fiatal  írók.  Függetleníteni  akarták 
magukat  a lapkiadóktól  s kötelezték  magukat  arra,  hogy  egy  évig  egyetlenegy  lapba  sem  írnak, 


Jókai  első  drámája  kéziratának  első  lapja  Petőfi  Sándor  kezeirása 


hanem  e helyett  maguk  fognak  lapot  alapítani  „Pesti  Füzetek'*  címmel  Jókai,  Petőfi,  Obernyik 
Károly,  Degré  Alajos,  Pálffy  Albert,  Bérczy  Károly,  Kaján  Ábel  (Pákh  Albert  álneve),  Tompa 
Mihály,  Lisznyai  Kálmán  és  Kerényi  Frigyes  voltak  a „Tízek  társaságáénak  tagjai.  A vál- 
lalkozás azonban  kudarccal  végződött,  mert  nem  kaptak  engedelmet  a helytartótanácstól 

az  új  szépirodalmi  lap  megindítására.  S ezenkívül  meglehetősen  restelték  azt  a tréfát  is,  amellyel 
az  egyik  ravasz  szerkesztő,  Vachot  Imre  „lefőzte"  őket.  Vachot  egy  szót  sem  írt  a fiatal 
írók  mozgalmáról,  e helyett  a sztrájk  megkezdésére  kitűzött  napon  kiadta  a „Pesti  Divatlapé- 
ban a „tizek"  öt  tagjának  régebben  beküldött  kéziratait,  természetesen  az  ő engedelmük 
nélkül.  Petőfitől,  Lísznyaítól,  Degrétől,  Obemyiktöl  és  Tompa  Mihálytól  jelent  meg  egyszerre 
vers  vagy  novella  a „Pesti  Dívatlap"-ban.  A „tizek"  dühösködése  hiábavaló  volt  s a Vachot 
megboszűlásának  vágya  is  hozzájárulhatott  ahhoz,  hogy  örömmel  fogadták  Frankenburg  Adolf 
tapintatos  meghívását  az  „Életképekéhez.  A szerződést  kölcsönösen  felbontották  s most  már 
az  „Életképekéhez  csatlakoztak,  Pákhon  és  Obernyiken  kívül,  akik  ragaszkodtak  az  adott 
szavukhoz  és  egy  évig  nem  írtak  semmiféle  lapba.  Jókai  ezután  irta  az  „Életképek"  számára 
a „Sonkoly  Gergely"  című  gyönyörű  elbeszélését.  1847-ben  Bécsbe  helyezték  Frankenburgot 
a pesti  helytartóságtól,  ahol  hivatala  volt.  Az  „Életképek"-et  ekkor  Jókainak  adta  át,  aki 
nyomban  szerződtette  lapjához  Petőfit  s kötelezte  magát  arra,  hogy  valamennyi  verséért  ötven- 
ötven forintnyi  tiszteletdíjat  ad  neki. 

Akkoriban  Szigligeti  Edénél  lakott  Jókai,  de  1847  őszén  Petöfíéknél  fogadott  szállást. 
Petőfi  megnősült  s visszatérve  Pestre,  a Dohány-utca  373.  számú  házban  fogadott  lakást  ifjú 
nejével,  Szendrey  Júliával.  A lakás  három  szobájából  az  egyik  Jókaié  volt.  Együtt  étkeztek, 
együtt  töltötték  az  estéket.  Jókai  ezt  írja  többek  közt  Szendrey  Júliáról : „Szabad,  merész 
gondolatjárása  volt,  egészen  összeegyező  férjével ; néha  exentrikus,  de  mindég  szellemdús. 
En  megvallom,  nem  találtam  olyan  szépnek,  mint  amínőnek  Sándor  versei  megörökítették; 
alacsony  termete  volt,  egészséges  arcszíne,  de  férfias  metszésű  szája,  mindegyik  szeme  szép 
volt  külön,  de  a kettő  közt  nem  volt  összhangzás."  Jókai  kiadta  az  „Életképekében  Szendrey 
Júlia  naplóját  s azt  a megjegyzést  tette  hozzá,  hogy  olyan  írónő  lesz,  aki  még  Petőfi  nevére  is 
fényt  fog  vetni. 

Közeledtek  1848  korszakalkotó  eseményei,  amelyekben  jelentékeny  szerepe  volt  Jókainak 
is.  Tudjuk,  hogy  a Pilvax-kávéházban  gyűltek  össze  március  15-ikén  a fiatal  írók,  akikben 

nagy  lelkesedést  keltett  a bécsi 
forradalom  híre.  Március  I4-én 
este  megbeszélték  az  ifjak,  hogy 
másnap  találkozni  fognak  a 
Pilvax-kávéházban  a „Közvé- 
lemény asztaláénál.  Már  akkor 
készen  volt  a „Tizenkét  pont", 
Irinyi  József  müve.  Irinyi  már 
előzöen  a Pesti  Kör  elé  ter- 
jesztette a „Tizenkét  pont"-ot 
s azután  Jókainak  adta  át,  hogy 
öntse  népszerű  formába : „Mit 
kíván  a magyar  nemzet  ?"  Tud- 
juk, hogy  március  J5-én  milyen 
nevezetes  esemény  történt  a 
Pilvax-ban.  Jókai  felolvasta  itt 
a „Tizenkét  pont"-ot,  Petőfi 
a „Talpra  magyar"-t.  Azután  az  egyetemi  ifjúsággal  és  a Nemzeti  Színház  tagjaival 
megnövekedett  tömeg  Jókaiék  vezetésével  a Landerer  nyomdájába  vonult,  lefoglalta  ott  az 
s'.itót  és  kinyomatta  a „Tizenkét  pont"-ot  és  a „Talpra  magyar"-t.  a szabad  sajtó 

első  termékei  gyanánt.  Mialatt  a nyomdában  folyt  a munka,  megeredt  odakint  az  eső  és  a 
közönség  kinyitotta  az  esernyőket,  Jókai  ekkor  odakíáltott  a tömegnek : „Ej,  uraim,  lehet, 
hogy  egy  óra  múlva  golyók  hullanak  reánk  eső  helyett:  akkor  elfutunk  e?"  Ez  a beszéd  hatott 
s a közönség  ott  maradt  a helyén  és  eltűntek  az  esernyők  a fejek  felett.  Mialatt  a „Tizenkét 
pont"-ot  szedték,  felhívatták  Jókait  a Nemzeti  Kaszinóba,  mely  ugyanabban  a házban  volt 
Itt  egy  konzervatív  mágnás  arra  kérte  őt,  hogy  vegyék  be  a „Tizenkét  pont"  közé  a papi 
jószágok  elkobzását  is.  „Ugy  e bár  — felelte  Jókai  — azért,  hogy  a 13-ík  ponttal  megbuktassuk 
a többi  tizenkettőt?  Köszönöm  a jó  tanácsot/'  Es  otthagyta  a ravasz  urat. 

Tagja  volt  Jókai  annak  a százas  bizottságnak  is,  mely  a polgárság  és  ifjúság  körében 
a rend  fenntartására  alakult  és  kieszközölte  Budán  a helytartótanácsnál  Táncsics  Mihálynak 
a börtönből  való  szabadonbocsátását.  Mielőtt  elindult  volna  a küldöttség  Budára,  Jókai  levelet 
kapott,  egy  kiszolgált  császári  tiszttől,  aki  rettenetes  tervet  ajánlott  benne  a forradalmároknak : 
Meg  kell  gyújtani  tíz  helyen  a várost 
s a nagy  zavarban  meg  kell  rohanni 
a Neugebáudet,  le  kell  fegyverezni  az 
őrséget,  torlaszokat  kell  állítani  az  utcá- 
kon, le  kell  tartóztatni  néhány  gene- 
rálist és  több  efféléket  kell  cselekedni. 

Jókai  megmutatta  a levelet  Rottenbíller 
polgármesternek  s ott  volt  éppen  a 
budai  tüzérség  főparancsnoka  is,  aki 
azzal  fenyegetőzött,  hogy  ő nem  ereszt 
be  olyan  nagy  tömeget  Buda  várába, 
bezáratja  előtte  a kaput.  Jókai  megje- 
gyezte erre : „Azt  teheti  ön,  hanem 
ha  mi  kiejtjük  a kezünkből  a három- 
szinű  zászlót,  akkor  majd  jön  utánunk 
más,  aki  a vörös  zászlót  emeli  fel." 

S ezután  megmutatta  Jókai  a rémséges 
hadítervet  a tüzérparancsnoknak,  aki 
annyira  megrémült  tőle,  hogy  most 
már  kezdte  kérni  az  ifjakat:  csak 

vezessék  fel  okosan  a népet  Budára, 
ö rajta  lesz,  hogy  semmi  baj  ne  tör- 
ténjék. „Ez  volt  — írja  Jókai  — Buda- 
vár vérnélkülí  bevételének  genezise, 
amelyhez  a haditervet  mi  hárman 
csináltuk : Rottenbíller,  a tüzéralezre- 
des, meg  én  ; bármennyire  igyekeznek 
is  e körülményt  a historikusok  agyon- 
hallgatni." 

A nép  felvonult  Budára  s gróf 
Zichy  Ferenc,  a .helytartótanács  ideiglenes  elnöke,  most  már  meggyőződhetett  róla,,  hogy  az 
ellenkezés  nem  használ:  tudomásul  vette  tehát  a sajtószabadságot  és  elrendelte,  hogy  Tán- 
csicsot  bocsássák  szabadon.  Lázban  volt  akkor  az  egész  Pest  a lelkesedéstől ; délután  a Nemzeti 
Múzeum  előtt  tört  ki  a lelkesedés,  amikor  Petőfi  a nagy  lépcső  magas  párkányáról  ismét  elszavalta 

a „Talpra  magyar"-t.  Este  a Nemzeti  Színházban  ingyenes  díszelőadás  volt,  „Bánk  bán"  t 
játszották,  a zenekar  rázendített  a Rákóczí-índulóra  s a színészek  elénekelték  a „Hazádnak 
rendületlenül"-t  s Egressy  Gábor  elszavalta  a „Talpra  magyar"-t.  Egyszerre  abban  a kíván- 
ságban tört  ki  a lelkesedés,  hogy  hozzák  elő  a börtönéből  kiszabadított  Táncsícsot,  hadd 
mondjon  beszédet  a színpadról.  Hasztalan  szónokolt  Petőfi  az  egyik  páholyból,  hasztalan 
csitította  a közönséget  Irinyi,  hogy  Táncsics  most  otthon  van  a családja  körében  s méltat- 
lanság volna  és  nem  illenék  a nap  komolyságához  a színpadra  való  hurcolása.  A közönség 
tombolt  és  megmaradt  a kívánsága  mellett.  Jókainak  ekkor  mentő  gondolata  támadt.  Félig 
sárosán,  vállán  a karbonári  köpönyeggel,  behorpadt  cilinderrel,  amely  mellé  óriási  veres  toll 
volt  tűzve,  oldalán  a juratus-karddal  felrohant  a színpadra,  hogy  beszédet  mondjon  és  lecsen- 
desítse a népet.  „Ott  találkoztam  — írja  — legelőször  is  Laborfalvy  Rózával,  aki  saját  nemzeti- 
színű  kokárdáját  vette  le  s azt  keblemre  tűzte;  azzal  léptem  a publikum  elé ."  A népet 
csakugyan  lecsendesitette  a beszédével,  de  nem  ebben  volt  élete  ez  érdekes  epizódjának  jelen- 
tősége, hanem  abban,  ami  belől  történt,  a 
szívében,  amikor  a gyönyörű  Laborfalvy 
Róza  odahajlott  hozzá  és  a mellére  tűzte 
a kokárdát.  E pillanat  örökre  egymás- 
hoz láncolta  őket. 

Március  19-íkén  már  oda  tette  Jókai 
az  „Életképek"  címlapjára  „Szabadság, 
Egyenlőség,  Testvériség".  Alája  pedig  ez 
volt  írva.  „Népszava".  E számban  hasz- 
nálta először  a nevét  y nélkül.  Be  is  jelen- 
tette ekkor : „Jelentjük,  miszerint  lapunk- 
ból az  y ki  van  küszöbölve;  ezentűl  senki 
nevét  sem  fogjuk  az  arisztokratikus  vég- 
betűvel  írni  többé".  Petőfit  még  jobban 
odacsatolta  ezután  az  „Életképekéhez ; az 
ő neve  is  mint  másik  felelős  szerkesztőé 
volt  feltüntetve  a lapon.  De  a jó  egyet- 
értés nem  sokáig  tartott  közöttük.  Petőfi 
éleshangű  versben  ítélte  el  Vörösmartyt, 
aki  a nemzetgyűlésen  a német  vezényszó  megtartása  mellett  szavazott.  „Nem  én  téptem  le 
homlokodról  — magad  tépted  le  a’  babért."  Ez  a vers  refrénje.  Jókai  tiltakozott  e kegyetlen 
vers  kiadása  ellen  s látszólag  meg  is  győzte  Petőfit,  akinek  Vörösmarty  nagy  hálára  érdemes 
jóltevője  volt.  Petőfi  azonban  később,  Jókai  távollétében,  „szentséges  elveire"  hivatkozva,  meg- 
jelentette a verset  az  „Életképekében.  Jókai  felháborodva  rosszalta  azután  lapjában  a vers 
kiadását,  amelyről  előzetesen  nem  értesült  s a többi  közt  ezt  írta  nyilatkozatában : „Petőfi 
kíméletlen,  de  ö erről  nem  tehet,  mert  ö ügy  született".  Most  már  vége  szakadt  a jó  barátsá- 
guknak, mely  egyébként  már  előbb  is  meggyengült. 

Pünkösd  hétfőjén  este,  amikor  az  olasz  katonák  fellázadtak  a Károly-kaszárnyában,  Jókai 
hazasietett  a nemzetörí  kardjáért.  Petőfi  már  lefeküdt  és  semmit  sem  tudott  a nevezetes  esetről. 
Petőfiné  könyörögve  kérte  Jókait,  hogy  ne  vigye  magával  a tüzes  Petőfit,  ne  hogy  valami 
baja  essék  a nagy  zűrzavarban.  Jókai  ekkor  magával  vitte  a ház  egyetlen  kapukulcsát, 
bezárta  a kaput.  Még  alig  haladt  az  utcán  néhány  lépésnyire,  amikor  Petőfi  megsejtett 
valamit  s ö is  el  akart  rohanni  hazulról.  De  az  ajtó  be  volt  zárva.  Visszarohant  tehát  a 

szobába  és  az  ablakon  kihajolva  kiabált  Jókai  után,  de  hiába.  Másnap  hevesen  és  durván 
megtámadta  Jókait,  aki  erre  elköltözött  tőlük  és  ugyanabban  a házban  vett  szállást,  amelyikben 
Laborfalvy  Róza  lakott. 

Jókai  szerelmének  Petőfi  nagy  ellensége  volt ; amikor  megtudta,  hogy  Jókai  feleségül 
akarja  venni  a nálánál  hét  évvel  idősebb  Laborfalvy  Rózát,  akinek  akkor  már  nagyocska 
leánya  is  volt,  kíméletlenül  kikelt  e házasság  ellen  és  értesítette  róla  Jókai  anyját  is.  Nagy 

rémület  támadt  most  a Jókay-családban,  mely  azután  mindent  elkövetett  e házasság  meggát- 
lására.  Csak  Jókai  bátyja,  Károly,  meg  Szigligeti  Ede  nem  volt  az  ellenségek  sorában.  Jókai 
szívéből  szerette  Laborfalvy  Rózát  és  nem  hallgatott  a rágalmazókra.  Az  fájt  neki  legjobban, 
hogy  legkedvesebb  barátja,  Petőfi,  a „leikéhez  nőtt  lélek",  megtette  vele  azt  a kegyetlenséget, 
hogy  megrémítette  és  lehozta  Pestre  a csonttörése  miatt  beteg  Jókaínét  és  leányát,  Esztert,  hogy 
akadályozzák  meg  a házasságot.  Jókai  éppen  a Laborfalvy  Róza  svábhegyi  villájában  volt, 
amikor  Jókay  Eszter  a Petőfi  társaságában  a keresésére  indult.  Éppen  ebédeltek,  amikor  érte- 
sültek az  „üldözők"  közeledéséről.  Úgy,  amint  voltak,  futni  kezdtek  ekkor  s a legközelebb 

talált  szekéren  Pílís-Csabára  mentek  és  ott  megesküdtek.  Násznagyuk  az  egyházfi  meg  a 
harangozó  volt. 

„Ilyen  volt  az  én  egybekelésem  — írja  Jókai.  — És  az  a nő,  akit  mindenki  el  akart 
tőlem  szakítani  még  erőszakkal  is,  hűséges  szerető  társam,  haláltól,  bujdosástól  megszabadítom, 
dicsőségemnek  osztályosa,  büszkeségem."  Később  maga  az  özvegy  Jókaíné  is  megszerette  derék 
menyét.  Az  esketéshez  szükséges  iratokat  Szigligeti  szerezte  meg  Jókai  számára.  Jókai  bátyja, 
Károly,  ezt  írta  Jókainak  latin  nyelven,  hogy  a nők  meg  ne  értsék : „Azért,  hogy  az  anyánkat 
megcsaltad,  én  téged  soha  el  nem  hagylak". 

Házassága  után  fejlődött  Jókai  nagy  íróvá.  Első  regénye,  a „Hétköznapok"  már  1846  bán 
megjelent  Hartleben  kiadásában,  de  ebben  még  csak  nyomai  vannak  meg  a nagyságának. 
A házasssága  után  következett  első  évek  nem  kedveztek  az  irodalmi  munkálkodásnak, 
Jókai  ekkor  inkább  csak  újságcikkeket  írt.  Forradalmi  hangulat  ömlött  szét  az  egész  országon 

s az  ember  tüzes  vezércikkeket, 
csatadalokat  óhajtott  olvasni 
érzelmes  novellák  helyett.  Jókai 
elkísérte  Kossuthot  az  Alföldre, 
ahol  katonákat  kellett  gyűjteni. 
Ezután  bízták  meg  azzal  a 
regényírónak  való  feladattal, 
hogy  nyerje  meg  Rózsa  Sán- 
dort és  rablóbandáját  a szabad- 
ság harcosainak  a rácok  ellen. 
Jókai  nem  találkozhatott  ugyan 
a híres  rablóvezérrel,  — a Nem- 
zeti Múzeumban  őrzött  jelentése 
tanúskodik  erről  — de  eleven 
fantáziájával  megoldotta  és  le- 
írta később  ezt  a találkozást,  ügy 

t-  , i ■ amint  történnie  kellett  volna. 

Egykorú  kép  után  Ernst  Lajos  gyűjtemény  eb  öl  t 

A márciusi  ifjak  a Nemzeti  Múzeum  lépcsőjén  Mikor  visszatért  Pestre,  már 

rohanva  követték  egymást  az 

események  s ekkor  történt  Lamberg  meggyilkolása  is.  Kossuth  Csernátonyival  együtt  Bécsbe 
küldte  Jókait,  hogy  lépjen  érintkezésbe  a forradalmi  kormánnyal.  De  már  odaérkezésük 
idején  nagy  volt  a zavar  Bécsben  s nem  végezhettek  semmit.  Jókainak  mégis  volt  haszna 
a bécsi  útból.  Ott  vannak  akkori  impressziói  a „Kőszívű  ember  fíaí"-ban.  Az  irodalomnak 
nem  kedvező  viszonyok  között  meg  kellett  szüntetni  az  „Életképek"  et,  amelybe  Jókai  már 
új  regényt  is  kezdett  írni:  a „Szomorú  napok"  at.  De  abbahagyta  e regény  írását,  nehogy 
megsértse  vele  a hazafias  felvidéki  tótokat,  akik  fegyvert  fogtak  a magyar  szabadságért.  Csak 
1856-ban  fejezte  be  aztán  ezt  a regényt. 

Az  „Életképek"  megszűnése  után  a hivatalba  lépett  Csengery  helyébe  Jókait  hívták 
meg  a kiadók  a „Pesti  Hírlap"  szerkesztőjéül.  Nagy  szüksége  volt  erre  az  állásra,  amelyet 
januárban  kellett  volna  elfoglalnia.  Nem  volt  semmiféle  jövedelme.  „Senki  sem  voltam  már, 
írja  — semmi  sem  voltam.  Ha  van  valami  a világon,  ami  még  a semminél  is  kevesebb,  az 
hát  egy  férj,  akinek  létézése  a felesége  jóvoltából  áll  fönn.  Azzá  lettem  én."  Egyelőre  nem 
juthatott  hozzá  az  általános  zavarban  a „Pesti  Hírlap"  szerkesztéséhez,  mert  a menekülő 
kormánnyal  együtt  ő is  Debrecenbe  ment  nejével  együtt,  száz  forinttal,  amelyet  kölcsön  kapott. 

Egy  szűrszabó  házában  húzták  meg  magukat  s a nagy  művésznő,  Laborfalvy  Róza  maga 
végzett  minden  teendőt  a ház  körül.  O főzött,  ö mosott.  Jókai  maga  járt  a piacra,  hogy 
összevásárolja  a főznivalót.  „En  — írja  — korán  reggel  a nyakamba  kerítettem  a bundámat, 
kimentem  a vásártérre,  vásároltam  lábasokat,  bögréket,  főzőkanalakat ; azután  a hentes- 
mészárosállásra,  vettem  húst  levesnek,  karmonádlinak  valót,  zsírt,  szalonnát,  kolbászt,  a kofa- 
asszonyoknál lisztet,  hagymát,  sárgarépát,  petrezselymet,  birsalmát,  túrót;  a korcsmában  egy 
üveg  bort ; ez  mind  elfért  egy  gyékény-szatyorban,  a szatyrot  takarta  a bunda.  Ezt  mind 
hazavittem  a szállásunkra.  A szobánkban  volt  egy  belülről  fűtő  kemence,  annak  a tüzénél 
az  én  feleségem,  (a  magyar  színművészet  csillaga)  megfőzte  az  ebédet,  négy  tál  ételt,  egyiket 
a másik  után,  hogy  soha  életemben  annál  jobbat  nem  ettem.  Milyen  túróscsuszát  tudott  gyúrni 
Gertrudísz  királyné  J"  Kosztosuk  is  akadt,  aki  hatvan  forintot  fizetett  havonta  az  ebédért. 

Kevés  idő  múlva  jóra  fordul  a sorsuk,  mert  Nyáry  Pál  közbenjárására  megbízták  Jókait 
a hivatalos  „Közlöny"  szerkesztésével.  Százötven  forintot  kapott  ezért  havonta.  A cikkei  azonban 
hamarosan  nagy  felháborodást  keltettek  „a  túlzók"  táborában,  mert  azt  hangoztatta,  hogy  a 
nemzetnek  abba  kell  hagynia  a küzdelmet,  ha  megkapja  az  alkotmányos  szabadságát,  mert 
a nemzet  küzdelme  nem  forradalom,  hanem  csak  szabadságharc  és  a nemzet  csak  a reakció 
ellen  küzd,  nem  pedig  az  uralkodó  ellen.  Nagy  merészség  volt  az  ilyen  békés  hangok  pengetése. 
Addig  mesterkedtek  ezután  Jókai  ellen  a „túlzók",  amíg  végre  lemondott  a szerkesztői 
állásról.  Azt  kívánták  volna  tőle,  hogy  cikkeit  előzetesen  mutassa  meg  Jósika  Miklósnak. 
Jókai  önérzetét  nagyon  bántotta  ez  s otthagyta  az  állását  és  maga  indított  újságot  „Esti 
Lapok"  címmel,  amelynek  már  az  első  száma  mind  elkelt  és  ötven  forint  hasznot 
hozott  Jókainak  is,  Csathy  kiadónak  is,  akivel  fele  haszonra  szerződött.  Az  ellenpártnak 
Jókai  ellen  áskálódó  emberei  között  leghatalmasabb  volt  Madarász  rendörmíniszter.  A haza- 
árulás bélyegét  akarta  rásütni  Jókaira,  aki  már-már  el  is  keseredett  a sok  veszödés  miatt  s 

ott  akarta  hagyni  Debrecent,  hogy  beálljon 
századosnak  Vasvary  szabad  csapatába.  A fele- 
sége azonban  erőt  öntött  a leikébe  és  ott  marasz- 
totta  a helyén. 

Jókai  most  erőteljes  küzdelemre  szánta 
el  magát  s megírta  Madarász  Lászlóról,  a 
rendőrmíniszterröl,  hogy  elsikkasztotta  a Zichy  - 
féle  családi  kincsekből  a gyémántokat.  Sok 
huzavona  után  megindult  a vizsgálat  s a vád 
igaznak  bizonyult.  Madarász  a büntetés  elöl 


szökött,  majd  Amerikába  menekült.  Az  április 
14-díkí  trónfosztó  határozat  után  hirtelen  nagyot 
változtatott  politikájában  Jókai ; a pártjával 
együtt  valóságos  radikálissá  lett.  Túltettek 
magán  Kossuth  Lajoson  is.  Mikor  a kormány 
elhagyta  Debrecent,  Jókai  visszatért  Pestre  és  ott  folytatta  az  „Esti  Lapok"  szerkesztését,  majd 
átvette  a „Pesti  Hirlap"  szerkesztését  is.  J849-ben,  Budavár  bevételének  örömére  nagy  lakomát 
rendeztek  a Nemzeti  Múzeumban.  Ezen  a lakomán  találkozott  ismét  — és  utoljára  — Jókai 
Petőfivel.  Jókai  tósztott  mondott  a hősökre,  akik  „még  ezután  fognak  elesni"  a hazáért. 

Petőfi  hirtelen  odalépett  hozzá,  kocintott  vele  és  ezt  mondotta  neki : „Köszönöm,  hogy 
érettem  is  ittál". 


az  udvarán  folyton  készen  tartott  fogaton  meg- 


Ezüst díszfái  Jókai  gyűjteményéből 

Jókai  Mór  egy  (eveiének  töredéke,  amelyben  anyjának  hírül  adja,  hogy  az  „ Életképek “ szerkesztője  lett. 


27 


■ JÓKAI  MÓR  IFJÚSÁGA  ■ 

Nem  találkoztak  többé  soha.  Petőfi  igazat  mondott : ott  veszett  el  a csatatéren. 

Mikor  a szabadságharc  sorsa  rosszra  fordult  s a kormány  Szegedre,  majd  Aradra  menekült, 
Jókai  is  elhagyta  Pestet,  neje  társaságában.  Követte  a menekülő  kormányt.  Az  országgyűlés 
tagjainak  aradi  titkos  értekezlete  után  Jókai  is  menekülni  igyekezett  s e közben  értesült  arról, 
hogy  az  oroszok  már  Nagyvárad  közelébe  jutottak.  Útközben  meglátogatta  Nagyszalontán 
Arany  Jánost,  majd  Görgei  hadtestével  visszatért  Aradra.  Ekkor  már  tudta,  hogy  veszve  van 
a haza  sorsa.  Neje  Gyulán  maradt  és  ott  várakozott  rá,  de  csak  sokára  találkozhattak.  Jókainak 
is  menekülnie  kellett  a világosi  fegyverletétel  után  s megkezdte  szomorű  bujdosását,  amelyet 
„élete  legszomorübb  napjaidnak  nevezett. 

Jókai  ifjúsága  s pályájának  kezdete  tele  van  regényes  motívumokkal,  a melyek  jól  bele 
illenek  egy  regényíró  történetébe.  De  a nagy  írót  ez  epizódok  között  még  hiába  keresnők ; 
Jókai  már  eddig  is  tanúságot  tett  nagy  tehetségéről,  de  munkássága  inkább  csak  nagy  Ígéret  volt 
még.  Petőfi  már  ekkor  a halhatatlanok  közé  emelkedett  s korai  halála  dicsőséges,  gyönyörű 
pályát  szakított  félbe,  mely  ügy  amint  van,  mégis  befejezettnek  tekinthető.  Mi  történt  volna 
ha  Jókai  is  Petőfi  sorsára  jut  ? A halál  nemcsak  félbeszakította  volna  hatalmasan  indult  írói 
pályáját,  de  egészen  meg  is  semmisíti.  Jókai  akkor  még  nem  írt  olyan  becses  müveket,  a melyek 
megszerezték  volna  számára  a halhatatlanságot.  Az  olvasóközönség,  a melyet  később  annyira  meg- 
hódított, teljesen  elfeledte  volna,  mint  sok  számos  népszerű  kortársát.  LONDESZ  ELEK. 

JÓKAI  HÁZASODIK. 

Régi  világ,  régi  Komárom,  régi  jó  Szombati-utca ! . . . Gazdag  város  tarka  promenádja, 
látjátok-e  ? sapudlis,  fátermörderes  magyarok  sétálnak  ott  quákerben,  nankingban,  s érzelmesen 
emelik  a fehér  cilindert  a krínolínos  „delnők"  előtt.  Pattan  a tubákpikszis,  — kínálás,  tüsszentés, 
vig  szóbeszéd  . . . ejnye,  hát  mégse  ismertek  rájuk  ? Persze,  hogy  ö az,  a csacska  Blum  „Per- 
flexné",  ö viszi  a szót ; balfelől  Holdváry  Szerafíne  méláz  s Kolbay  őrnagy  deklamál,  jobbról 
az  ifjú  Zeleji  sóhajt  s a vörös  intrikus  Bárzsing  vigyorog.  Pusztafí,  a költő,  most  lép  hozzájuk 
paraszt  szűrben,  — régi  ismerősök : divatokról,  hozzá  még  ,, Politikai  Divatok“-TÓ\  szólnak  . . . 
Mindegy,  állítsátok  meg  a társaságot,  tőlük  kérdjétek,  ök  bizton  tudni  fogják,  hol  is  laknak 
itt  Lávay  . . . akarom  mondani  Jókaiék  ? Pletykás  „Perflexné",  íme  ő maga  mutat  legyező- 
jével a Szombati-utca  túlsó  sarkára.  Az  a tisztes  űri  lak  ott,  épp  oda  rúg  ki  a Szent  Mihály- 
közre ! S Kolbay  őrnagy  még  krákogva  teszi  hozzá : „hm,  igenis  ott  lakik  özvegy  tekintetes 
Jókayné  uram  . . .** 

Mert  így  hívják  városszerte  ama  salva  gvardíás  porta  istenfélő  nagyasszonyát.  Nemesi 
kálomista  erősség  az  a sarokház,  puritán  a tájéka  és  szigorú  még  a meszeletes  csínja  is. 
Udvarán  szederfa  zöldéi,  annak  a lombárnyéka  táncol  a tornác  vörösmárvány  szép  oszlopain. 
De  menjünk  beljebb,  — le  a kalappal : haptákban  áll  itt  a rend  mindenfelé.  Nyugodtan  alhatík 
sírjában  tudós  prókátor  ásvai  Jókay  József  uram,  nincsen  hiba,  nem  eresztette  el  özvegye  azt, 
amit  ö éltében  megfogott ! A régi  patriarchális  szokások : épp  úgy  mártják  a gyertyát,  épp 
úgy  meszelnek  Szent  Györgykor,  Szent  Míhálykor,  s épp  úgy  szőnek  télen,  hogy  legyen 
nyáron  mit  fehéríteni.  De  csak  beljebb  és  lábújjhegyen ! Csend  a lakószobákban  (hja,  felnőttek, 
elszálltak  már  a gyerekek  !),  csak  onnan  a nagy  nappaliból  hallatszik  némi  nesz.  Tiszta  jó 
szag,  friss  levendula  illat  ott  az  öreg  bútorok  közt.  Zöld  cserépkályha  a sarokban.  Alt- Wien 
porcellán  a szekrény  üvege  alatt  s az  ablaknál  lépcsős  dobogó,  — pergő  kerekes  rokka  mellett, 
azon  ül  a magányos  özvegyasszony.  Néz  ki  a rezeda,  bazsalikom  és  sárga violás  cserepek 
felett  a magasba  s Istennel  társalkodva  énekli  a dicséretet: 

,, Istenre  bízom  magamat,  0 formált  s tudja  dolgomat, 

Magamban  nem  bizhatom,  Lelkemet  én  bíztatom 

Énekel  áhítattal,  de  mivel  már  nincs  apróság,  nin- 
csen kinek,  hát  csak  úgy  halkai  ...  Es  az  a halk  szó 
is  hamar  fárad  az  ajkán.  Törődött  már  kissé  özvegy 

JÓKAI  HÁZASODIK 


Jókainé,  fehéredík  a szőke  haja,  bár  kék  szeme  még  mindig  parancsoló ; abbahagyja  a munkát 
s az  ablakdeszkáról  imakönyvét  veszi  kézbe.  Ereklyekönyv  ez  s ez  van  ez  első  lapjára  írva: 
„Enyém,  igaz  joggal  bírom  e könyvet  s be  is  írom  a nevemet : Pulay  Mária."  Kinyitja  a 

szép  zsoltárnál:  „fl/j  könyörgést  meghallgató , 

Édes  atya,  mindenható  ♦ . ." 


De  motyogó  hangja  im'  megint  csak  cserben  hagyja.  Hogyan,  így  se  menne  a fohász- 
kodás ? Nagy  sopánkodva  tör  elő  jóságos  lelkének  titkos  gondolatja : 

— Hej  Mórickám,  szegény  fiam, 
mit  csinálsz  te  most  Pesten  magadban  1 ! 

Nyílik  az  ajtó,  épp  jókor  toppan 
be  a derék  Eszter,  Vály  Ferencné.  Jön  a 
napi  rendes  vizitre,  mert  nem  hagyják 
el  ám  azért  egészen  gyerekei  a nagy- 
asszonyt! Látja  anyjának  háborodását, 
hát  vígan  vigasztalja : 

— Ugyan,  ne  búsuljon  már,  édes 
anyám  ! Kutyabaja  sincs  Mórickának, 
vígan  van  ö Pesten. 

De  az  öregasszony  csak  kétkedve 
csóválja  a fejét : 

— Nem,  Eszti  lelkem,  nagyon 
aggódom  én  érte.  Egymaga  abban  a 
szörnyű  nagy  városban  ! . . . Mi  lesz 
szegénykével,  ha  engem  nem  érez  a 
háta  mögött  ? 

— Ugyan,  édes  anyám  ! Leg- 
feljebb bátrabbá  lesz  kicsit.  Ne  felejtse, 
huszonkét  esztendős  már  Móricka! 
Az  anya  összecsapja  a két  kezét: 
— Huszonkettő  . . . igaz  ! De 
azért  most  is  oly  ügyefogyott,  mintha 
még  mindig  öt  esztendős  volna.  En 
most  is  úgy  látom  : í^ngyalfejú,  szőke 
fiúcska,  — szófogadó,  jó  gyerek,  de 
milyen  félénk ! 

Eszter  elmosolyodik : 

— No  az  már  igaz.  Sohse  mert 
egyedül  az  iskolába  menni,  pedig  csak 
negyedik  kapu  volt  tőlünk.  Nekem 
kellett  vele  mennem  és  még  később 
is,  mikor  már  nekíbátorodott,  mindig 
arra  kért : legalább  szemmel  kísérjem 
menten  visszaszaladt  és  méltatlankodva 


0*4 xjLsrxyÁj,  & 

Jókai  mint  fiatat  házas 


öt  hazulról.  Ha  aztán  én  véletlenül  félrenéztem, 
korholt : „Dunda  néném,  te  megcsalsz  ! . . .“ 

A múltakba  tévednek  mind  a ketten.  Szeretettel  töpreng  Jókayné  : 

■ JÓKAI  HÁZASODIK  ■ 

— Mórickám,  kis  fiam  ! . . . de  furcsa  gyerek  is  volt ! nem  olyan,  mint  a többi.  Más 
gyerek  verekszik,  barátkozik:  ö szelíden  mindig  egymaga  mulatozott.  Rajzolt,  verselt  és  milyen 
szépen ! s mindig  meséket  motyogott.  Az  „Ikszlí 
bakter"  meg  a „Nyúlbőrkeszkenö"  . . . emlékszel-e 
Eszti  ? Nem  panaszkodhatom,  nagy  ritkán  tett 
rossz  fát  a tűzre.  Akkor  is  mindjárt  jött  és  nagy 
ravaszul  kérlelt:  „édes  anyám,  régen  volt  az,  felejtse 
már  el  !"  Kicsi  kis  fiam  . . . 

Újra  nyílik  az  ajtó.  Jön  a második  gyerek, 
a komoly  Károly  bátya.  (Szép  szőke  ember  Jókay 
Károly  s apja  helyett  a városnál  most  ö az  „árvák 
atyja".) 

— Ejnye,  szól,  kezet  csókolva,  már  megint 
Móricon  sopánkodik,  édesanyám  ? No  mi  baj  ? 

— Hát  az,  fiam,  okoskodik  az  anya,  — hogy 
nem  tudom,  mit  csináljunk  belőle?  Mégis  tán  a rajzo- 
láshoz van  neki  legtöbb  tehetsége,  és  jobb  volna,  ha 
úgy,  a hogy  jó  Orbán  tanár  úr  mondta,  az  ö utód- 
jává, rajztanárrá  lenne  Móric  itt  Komáromban  . . . 

— Dehogy  is,  tiltakozik  Károly,  — csak 
legyen  ő pesti  prókátorrá  ott  a „kövér  tót"  Wrhowsky 
oldalán!  Szerezze  meg  a diplomát.  Es  ne  incsel- 
kedjék a Pilvax  beli  Múzsákkal.  Bencdicta,  fene- 
dícta  litteratura  ! Nem  kenyér  az  . . . 

— Nem  bizony ! ismétli  zengzetesen  a belépő 
harmadik  vendég,  tudós  professzor  Vály  Ferenc 
úr.  Széles  váll,  bodor  haj,  borotvált  szép  arc,  — 
megcsókolja  Eszti  feleségét,  aztán  nagy  paksaméta 
levelet  ad  át  özvegy  Jókaynénak : 

— Asszonyám,  itt  a posta,  most  jött  a hajó,  meg  a „gyorsparaszt"  is  Pestről. 

Az  a hevület,  az  az  izgalom  ! Az  anya  reszkető  kézzel  bontja  ki  a sok  írást,  — tyúh, 
van  itt  csomag,  küldemény,  levél,  és  nemcsak  Mórictól,  hanem  Maár  Lajostól,  Tóth  Lörinctől, 

Wrhowskytól  . . . 

— Sőt  Petrovics  úrtól  is  ! tapsol  Eszter. 

— Petőfi,  javítja  ki  férje. 

— Igen,  Petőfi  úrtól.  Jó  ember,  úgy  szeretem, 
mert  Móricot  szereti  . . . Hadd  lám  csak  mit  ír? 
Gratulál  ö is  „Marci  szentem"  nagy  sikereihez  . . . 
Anyám  ! 

Ekkorra  boldog  öröm  sugárzik  már  az  özvegy 
gondteli  arcáról  is : 

— Azt  se  tudom,  hol  kezdjem  . . . Nagy  öröm, 
gyerekek,  nagy  ember  már  a mi  kis  Mórickánk! 
Itt  küldi  az  új  könyveit,  a „Nepean  szigetet",  a 
„Hétköznapokat",  — mindenki  róla  beszél!  Petőfi  úr  két  verset  írt  hozzá  s Vörösmarty  is 
felavatta  már,  szeretettel  csak  igy  hívja  „Jócykám".  És  hogy  dúl  a pénz  a pennája  alól ! 


Jókainé-Laborfal'vy  Róza  színpadi  fökötöi 
a Petőfi-házból 

■ JÓKAI  HÁZASODIK  ■ 

Hívják  minden  laphoz : Rotschopf  úr  a „Regélőéhöz,  Petricsevich-Horváth  a „Honderúéhöz, 
Frankenburg  az  „Életképekéhez  ...  És  nini,  van  már  biztos  fizetése  is : húsz  egész  forint 
havonta  a Halmay  „Jelenkor"  lapjánál ! 

Károly  meg  Vály  sógor  egymásra  néznek: 

— No,  ezután  már  sohse  lesz  belőle  prókátor ! Fenedicta  lítteratura  . . . 

Am  az  asszonyok  lelkesedőbbek.  azt  tartják:  legszebb  pálya  a siker.  Pláne  az  ilyen 
hírrel  fényes,  dicsőséges  siker. 

A szigorú,  puritán  Jókayné  egészen  elkáprázík  tőle : 

— Az  én  kis  fiam  . . , nagy  ember ! El  se  tudom  hinni.  És  sokat  dolgozik  szegényke, 
írja,  már  is  három  új  beszélykét  tervei : a „Sonkoly  Gergelyét,  a „Búntárs"-at,  meg  az 
„Aegyíptusí  rózsá“-t.  Csak  meg  ne  ártson  neki!  Főként,  meg  ne  fázzék.  Kúldetek  is  mindjárt 
új  dunnákat  neki  . . . Jaj,  hogy  ezt  a jó  édesapja  meg  nem  érhette ! 


Jókaiik  stáció-utcai  háza 


Az  öregasszony  bólintgatva  dúl  hátra.  Aztán  kedvtelve  képzelődik  : 

— Mégis  csak  szép  város  lehet  az  a Pest.  Kezdem  már  szeretni.  És  . . . te  Eszti, 
mégis  csak  okosan  tettük  mi  ketten,  hogy  tavaly  úgy  felpakkoltuk  Mórickát  s szépen 
Pestre  feráltuk.  Ha  itt  marad,  még  hálójába  fogja  az  a holdkóros  leány.  Az  az  Asztalos 
Etelka  . . . 

Sétáló  Vály  Ferenc  úr  megáll  a kályhánál.  Szól: 

— Hát  az  se  lett  volna  baj,  ha  megfogja. 

— Soha,  tör  ki  az  anya,  egyszerre  „Jókayné  uram“-má  keménycdve,  — az  én  fiam 
pápista  leányt  nem  vesz  el  soha ! 

Ferenc  úr  vállat  von  : 

— No  asszonyám,  jöhet  még  rosszabbul  is. 

Soha,  ismétli  Jókayné,  — jótállók  én  az  én  szófogadó  kis  fiacskámról.  Osmerem  én 
Mórickát.  Nagyon  is  az  én  szoknyámba  csimpeszkedik  . . . 

Most  meg  Károly  úr  kezd  opponálni : 

— És  ha  majd  egyszer  más  szoknyába  talál  csímpeszkedni  ? . . . Édesanyám,  legyünk 
igazságosak:  nem  a leány  ötét,  inkább  Móricka  hitegette  a kis  Etelkát. 

Lupus  in  fabula,  — kopognak,  íme  Asztalos  fiskális  úr  tulajdon  szép  felesége  jön  vizitbe 
Jókayékhoz.  Vendéglátó  elegáns  asszony,  hét  nagy  gyereke  van,  de  azért  még  mindig  ö 
Komárom  párisi  dámája.  Most  ugyan  kedvetlen  kicsit,  még  mindig  neheztel,  amiért  Móriccal 
úgy  a faképnél  hagyatták  Etelka  leányát.  Ezúttal  is  tapogatózni,  ha  kell  csipkedni,  hada- 
kozni jön. 

A nagyasszony  megint  ,,Jókayné  urammá"  merevedik,  ahogy  meglátja.  Az  egy  jó  Eszter 
igyekszik  szíveskedni,  leveszi  sálját  és  részvéttel  kérdi : mi  újság  a győri  nevelőből,  hogy 
van  Etelka  ? 

— Rosszul  Esztikém,  szól  melegen  Asztalosné,  — bágyadt  és  egyre  fogy.  Csak  tudnám, 
mi  lelte . . . 

Tudja  ö jól,  tudja  mindenki  és  mégse  tud  szólni  senki.  A szép  asszony  Jókaynét  lesi 
és  elakad  sóhaja.  Megkeményedik  ö is.  Gúnyorosan,  szinte  kíhivóan  kérdi : 

— Hát  ugyan  „Móric  kisasszony"  hogy  van  ? 

Bólint  az  öregasszony.  (Annak  a jele,  hogy  felveszi  a keztyút !)  Aztán  szól  nyomatékkai : 

— Hát  „Móric  kisasszony"  bizony 
nagyon  jól  van  Pesten.  Annyira  jól,  hogy 
már  nem  is  kisasszony  többé,  hanem 
nagyon  is  legény,  és  pedig  híres  legény. 
Épp  itt  a posta,  egész  Pest  az  ö dicső- 
ségét zengi  . . . 

Azzal  nagy  garral  mondanak  el  a 
vendégnek  mindent.  Asztalosné  búsan  mo- 
solyog; az  a csapodár  Móric,  mégis  csak 
jó  férj  lett  volna  ő a széplelkú,  ábrándos 
Etelkának ! De  kár  is  volt  ezt  elrontani, 
olyan  szépen  megvoltak  már  együtt ! Hát 
„Jókayné  uram"  akarta,  s íme  ö mostan 
triumfál.  És  pedig  milyen  jelentős  sza- 
vakkal : 

— Bizony  öcsémasszony,  oda  való 
Móricka  Pestre,  nem  mi  közénk,  szegény 
falusiak  közé!  Ott  az  élet,  a neki  való 
delnők,  honleányok  társasága.  Hej,  szép 
város  az  a Pest . . . 

— Szép,  szép,  rontja  a kedvét  Asz- 
talosné, — de  azért  ne  örüljön  olyan  nagyon 
neki  asszonynéném.  Hallottam  én : vesze- 
delmes város  az.  Kísértésekkel  teli.  Nem 
félti  Mórickáját  ? 

— Nem  én.  Jó  helyt  van  ő.  Szigligetiéknél  lakik. 

Gonosz  örömmel  kacag  erre  az  Etelka  anyja : 

— Szigligetiéknél  ? Hahalia  . . . 

— Már  ugyan  mit  nevet  úgy  öcsémasszony  ? 


Jókainé-Laborfab vy  Róza,  mint  Gertrud 

■ JÓKAI  HÁZASODIK  ■ 

Azt  asszonynéném,  hogy  Szigligetieknél  csakugyan  jó  helyen  van ! Benne  az  ördög- 
motolában,  benne  a színészek,  csepürágók,  festett  és  feslett  nép  kellő  közepében ! 

— Lári-fári. 

No  csak  vigyázzon,  asszonynéném ! Meglássa,  majd  megszeret  ott  Móricka  valami 
színésznőt,  és  . . . és  azok  nem  olyanok,  mint  a mi  leányaink.  Azt  majd  el  is  kell  ám  neki 
venni  . . . úgy  bizony ! 

A nagyasszony  kicsit  görbén  néz  Asztalosnéra.  Mi  a kő,  — incselkednek  vele,  ugratni 
akarják  ? 

— No  hát  csak  vegyen  el  színésznőt,  szólt  truccos  jókedvvel,  — én  úgy  is  szeretek  szín- 
házba járni ! írok  is  neki  mindjárt : vedd  el,  fiam,  Hollósy  Kornéliát ! 


Jókai  stáció-utcai  házának  udvara 


Asztalosné  felkel.  Nevetve  csóválja  a fejét: 

— No  csak  vigyázzon,  asszonynéném ! Én  mondom : színésznő  lesz  a menye ! Előre 
gratulálok.  Addig  is  minden  jókat  ! 

Kimegy.  Jókayné  haragosan  néz  utána  : 

— Nekem  színésznő  menyem?  . . . Festett  perszóna  az  én  házamban?  Belehalnék!  No 
de  hál'  Istennek  . . . ösmerem  az  én  Mórickámat! 

II. 

Telik  az  idő  . . . Ezalatt  hajnalszépen  kel  fel  a Móricka  poéta-napja  Pesten,  messzire 
világít  már  s egyre  több  örömfénnyel  tölti  be  a komáromi  özvegy  magányos  szobáját.  Hogy 
növekszik  a gyerek  ! nem  szóbeszéd : híres  író,  híresebb  már  Obernyiknál,  sőt  magánál  Nagy 
Ignác  úrnál  is.  Ilyen  fiatalon ! Ki  merte  volna  hinni  ezt  valaha  ? Sóváran  várja  Jókayné  a 
fia  leveleit  s örömmel  látja,  hogy  Móricka  egyre  emberesedik.  Nem  kell  már  kísérő  Eszti 
nénje  — elmegy  ö szépen  maga  a Pilvax-kávéházba,  el  a ,, Komló"  ba,  el  Depscherbe  is 

uzsonnára.  De  esténkint  ugyan  mit  csinál  szegényke  ? Amilyen  jámbor,  bizonnyal  otthon 
remetéskedik  . . . 

— El  kell  már  mennem  hozzá  egyszer,  gondolja  az  öregasszony,  — viszek  Pestre 
párnacihát,  új  hálóínget  . . . No  de  addig  is  egy  sonkát  küldök  neki ! 

Épp  jókor  kopognak  ott  künn.  Jön  a cselédleány : 

— A Fleíschmann  van  itt. 

A jó  Fleíschmann,  a vatta-kereskedő ! Sokat  utazik  ő kegyelme  és  szívességből  ö szokott 
Mórickának  egyet-mást  Pestre  vinni.  A nagyasszony  méltatlankodva  tör  ki : 

— Ejnye  te  leány,  urazzad  már  Fleíschmannt,  ha  zsidó  is ! 

— Hát  igen,  megkövetem,  a zsidó 
úr  van  itt  . . . Tessék! 

Hajlong  a vattás  és  szól  mosolyogva  : 
— Ha  tekintetes  nagyasszonyomnak 
volna  valami  küldeni  valója  Pestre  . . . 

— Hogyne,  kedves  Fleischmann  úr. 
Ez  a sonka  itt  ni ! 

Elképed  az  öreg  zsidó.  Kócos  haja 
mind  égnek  borzad : 

— Nagyasszonyom,  én  igazhitű  zsidó 
vagyok  . . . Mindent,  csak  sonkát  ne  ! Nem 
vehetem  se  szájba,  se  kézbe. 

Nevet  Jókayné  : 

— No  hát  akkor  forduljon  csak 
kicsit  félre  Fleischmann.  Ne  nézzen  ide. 
En  itt  most  bepakolok  magának  valamit 
Móric  számára  ...  itt  van,  de  ne  kérdje 
micsoda.  És  még  csak  meg  se  szagolja ! 

— Nem  szagolom  meg.  Tudom  is 
én  mi  van  benne ! . . . ugy-e  nem  tudom  ? 
Persze,  hogy  nem  tudom  ! Viszem  Móric 
úrfinak.  Kezét  csókolom. 

Megyen  a sonka,  de  meg  vagyon 
írva,  hogy  Jókayné  nálánál  hamarább 
jusson  el  Mórickához.  Alig  egy  negyed 
óra  múlva  Eszter  érkezik  futva,  úti  ruhá- 
ban ; arca  sápadt  és  levél  a kezében. 
Jókai  Mór  porceüángyújteményéböL  Ijedt  szóbeszéd,  mi  az,  mit  ír  Maár 

Lajos  ? 

Szent  Atyám,  sikolt  az  özvegy,  — Móric  veszélyesen  beteg ! . . . Jaj,  megyek  leányom, 
veled,  jaj  mindjárt  indul  a gőzös,  ugy-e  ? Jaj . . . hamar  az  ünneplőmet,  meg  a fökötőmet ! 

— Pestre  tán  mégis  kalapot  venne  édesanyám  ? 

Semmi  kalap  ! az  dámának  való,  engem  az  uram  fökötő  alá  hozott,  hát  az  maradjon 
a fejemen,  punktum.  Hamar,  hamar  . . . 

Nagy  lótás-futás,  és  ama  hajóút  alatt  bizony  nem  egy  szőke  szála  válik  fehérre  özvegy 
Jókaynénak.  Eszterrel  együtt  majd  meghalnak  az  aggodalomtól:  négy  napig  jár  a levél  Pesttől 
Komáromig,  — szent  Isten,  azalatt  tán  már  meg  is  halt  a gyerek ! . . . Megérkeznek,  ám  az 

anya  semmit  se  lát  a nagy  város  szépségeiből,  — csak  épp  leteszi  a koffert  az  „Aranysas“-nál, 
aztán  futnak  a Belváros  girbe  gurba  utcáin  át  a Móricka  hétforintos  szobáját  keresni. 

Vedlett  öreg  ház,  — a nagyasszony  elképedve  áll  meg  előtte.  Kapkodó  zongora-akkordok, 
énekhang,  fütty,  szavalat,  — valami  farsangos  ricsaj  hangzik  belőle  mindenfelől.  Mi  ez, 
bolondok  háza,  itt  laknának  Sziglígetíék  ? Es  itt  volna  beteg  Móricka  ? . . . Egy  köpcös  pesti 
spiszbürger  halad  el  mellettük  és  szól  hunyorítva : 

— Ja,  des  san  díe  Schauspüller,  díe  was  so  brüllen  . . . 

Színészek  ? Jaj,  Sodorna  és  Gomora  ! Szaladnak  be  a kapun,  fel  az  emeletre.  És  Jókayné 
betoppan  Bohémiába  ...  A gangon  Szigligetinének  hét  gyereke  ugrál,  — no  de  jön  már  ö 
maga  is,  a fürge  kis  német  Fánika.  Rövid  magyarázkodás  után  vígan  csitítgatja  a kétségbe- 
esett anyát : 

Dehogy  is  halta  meg  Móricka!  Nícht  g'storben ! Tífuszka  volt,  de  vége  krízis,  nem 
van  már  beteg  . . . 

A nagyasszony  szédülten  lélekzík  fel.  Befogja  a fülét  s körülnéz  : 

— Ez  a visítás,  kacaj,  lárma  . . . 

— *Isz  ép:  kollégák  örülni,  hogy  Móricka  nem  halta  meg  . . . Tessék! 

Az  özvegy  kábultan  igyekszik  a konyhán  át  az  udvari  szobácskába.  A sötétben  magas,  csontos 
alak  lép  eléje,  dolmány  van  rajta  s rojtos  csizmába  bujtatott  bársony  magyar  nadrág.  Ki  ez  ? 
Haja  szabadon  zilált,  bajusza  kicsiny  s álián  spanyolos  kecskeszakáll.  Es  nincs  kravátlija  . . . 

— Jaj  édes  jó  Petőfi  ür  . . . 

— Asszonynéném  ...  no  épp  jókor  jön  ! 

— Él  Móric,  él  ? 

•—  De  él  ám,  kacag  a költö  a maga  nyers  gyöngédségével,  — kutya  baja ! 

— Köszönöm,  köszönöm. 

— Ne  nekem  asszonynéném,  ha- 
nem ennek  a jó  Szigligetinének.  Én 
is  itt  voltam,  igaz,  mert  szeretem  ám 
a Marci  szentemet.  Barátom,  test- 
vérem, vagy  mind  a kettő  . . . Marci 
te,  nézzed  csak,  ki  van  itt ! 

Kicsike  diákkvártély,  ablaknál  az 
ágy  s ennek  fehérségéből  most  egy 
adónisz  fejű,  eszményi  szép  ífjü  tá- 
pászkodik  fel.  T ömött  szőke  haj,  isteni 
homlok  s álmatag  kék  szemek  . . . 
arca  kisasszonyosan  sima  s hozzá 
még  most  láztól  is  pirül.  „Fiam !“ 
— „Anyám,  édes  jó  anyám  !“  Ölelés, 
csók  és  az  áldott  anyai  kezek  ujjongó 
tapogatása  . . . Hamar  tisztulnak  a 
fogalmak,  annyival  is  inkább,  mert  a 
még  Komáromból  ösmerös  Kovács  Endre  doktor  is  ott  áll  az  ágy  lábánál  s ö végkép  megnyug 
tatja  Jókaynét.  Nem  írtak  haza,  minek  rémítgették  volna  az  otthoniakat  ? A nagyasszony 
hálálkodva  csókolja  össze  a jó  Fánikát,  aztán  leül  s megoldja  fókötöje  szalagját.  Körülnéz : 
Hát  itt  lakói,  fiam?  No  lám  . . . bizony  a ház  elé  érve  alig  hittük  el,  ugy  e Eszti? 
Ez  a farsangos  lárma.  Nálatok  tán  mindennap  húshagyó  kedd  van  ? 

Nevetnek.  Szól  Szígligetiné : 

— Inkább  koplaló  szerda  ...  És  ma  is  nálunk  koplalja  egész  magyar  Nemzeti  Színház. 

— Különös,  álmélkodik  Jókayné,  — de  hogy  bírják  torokkal?!  Hallja,  — ez  a vad 
üvöltés  . , , fiam,  jaj,  ott  embert  ölnek ! . . . 

Fánika  megnyugtatja : 

— Csak  a Fáncsy  koma  tanulja  övé  sze- 
repet. 

— Hát  ez  a borzasztó  kacaj-skála?  aggódik 
Eszter. 

— Az  Kovácsné,  bólint  Szígligetiné,  — 
gyakorol  boszorkány  visitás  . . . 

A nagyasszony  sehogyse  tud  magához  térni. 

Pedig  most  jön  még  csak  a java.  A tarka-barka 
alakok  kíváncsian  kezdenek  közlekedni  a gangon 
az  ablak  alatt.  Ki  megy,  ki  jön,  deníque  állandó 
a bohém-járás.  Fánika  rejtelmesen  magyarázza 
a jó  falusiaknak: 

— Ez  van  Egressy  ...  Ez  a fescher  Kéri 
ez  Szerdahelyi  . . . Nagy  Spítzbub  ! 

— Hát  ez  a rablókalapos  . . . Jesszusom, 
hogy  ugrál ! 

— Ez  dón  Gunárosz. 

— Valami  spanyol? 

Megint  nevetnek. 

— Dehogy,  Lauka  Gusztika. 

Újabb  figurák.  Eszter  felkiált: 

— Hát  ez  a rezesorrü  ? Olyan  mint  egy 
cigányvajda  . . . 

— Ja,  das  íst  dér  Vas  Gereben. 

— És  ez  a nyurga  ? Nini  és  egy  kabátot 
hoz  a hóna  alatt.  Ez  valami  szabó  . . . 

— Nem,  int  Szígligetiné,  — nem  schneider, 
csak  ügy  kinéz.  Ez  van  Pákh  Albert.  Hoz  övé 
kabátját,  én  majd  segítek  megfoldani.  Megyek 
is  . . . Kaschamadíener  ! Jókai  emléktárgyak 

— No  még  ilyet ! csóválja  a fejét  Jókayné. 

Aztán  betegére  néz  : Mórickám,  fiam,  olyan  csendes  és  kedvetlen  vagy  ...  no  mondjad  már, 
szívem,  mi  fáj  ? 

Hej,  hogy  Mórickának  mije  fáj  ? Jön  a kérdésre  a válasz  nyomban.  Sötétül  az  ablak : 
magas  fekete  nőalak  suhan  tova  a gangon.  Izzó  fekete  a szeme  és  pillantása  lopva  végíg- 
cirógatja  a beteg  párnáját.  Az  ifjú  érez  valamit  ...  a „nagy  betegé  meglepő  fürgeséggel 
fordul  az  ablak  felé. 

— No  mi  kell,  hova  bámülsz,  fiam  ? 

Fülig  pírül  Móricka  és  felel  zavarodottan : 

— Semmi  . . . Csak  ügy  kinéztem  — 

— Laborfalvy  Rózára  ! pirít  rá  a kacagó  Petőfi. 

— Az  aki  épp  itt  ment  az  ablak  alatt,  ugy  e?  kérdi  Eszter  ártatlanul.  — Látta  édesanyám  ? 
Impozáns  királynő,  de  azért  hasonlít  valamit  Asztalos  Etelkához  is  . . . Nagyon  rokonszenves  — 
— No  nem  mondhatnám,  veti  oda  az  anyja,  — hm,  hát  ez  az  a nagy  művésznő  ? 

— Az  bizony,  súgja  a besuhanó  Szíglígetíné,  — ez  van  a mi  Rózácskánk  és  ez  van 
nagy  tehetség ! 

— De  hát  kicsoda,  micsoda  ? leány  vagy  asszony  ? 

Fáníka  elgondolkodik: 

— Én  semmi  pletyka  nem  hagyok  ö rá.  (Es  súgva  teszi  hozzá :)  Csak  annyit  mondom  : 
O van  a legjobb  anya  . . . 


Emlékkönyv  lapja  Jókai  Mór  kezeirása 


A nagyasszony  nem  igen  ügyel  oda.  Inkább  a fiát  nézi.  A beteg  behunyt  szemmel 
láthatóan  szenved.  Mialatt  a többi  sugdosódva  megyen  ki,  Jókayné  gyöngéden  int  feléje: 

— Terhedre  van  ez  a sok  lármás  nép,  ugy  e fiam? 

Armányos  Móricka ! Még  szenvedőbben  int,  hogy  „nagyon".  Aztán  nyugtalanul  kezd 
fészkelödni,  az  órát  nézi : esteledik,  mindjárt  hét  óra  . . . Az  anyja  csitítja : 

— Ne  félj  fiam,  nem  megyek  még.  Melletted  virrasztók  én  egész  éjjel. 

Dehogy  is,  édesanyám,  szól  a fiú  szinte  ingerülten,  — valahogy  itt  ne  marad- 
janak! Nem  vagyok  én  már  beteg. 

— Mórickám,  mi  lelt  ? Sohse  láttalak  még  ilyen  furcsának. 

A gyerek  vállat  von : 

— Beteg  vagyok,  anyám. 

No  lám,  persze  hogy  az  vagy!  Nézd,  épp  itt  hozza  a jó  Szigligetiné  a finom  becsináltat . . . 

Móric  azonban  csak  gyilkosán  néz  Fánikára: 

— Nem  kell ! 

— Tán  aludnál,  fiam?  Magadra  hagyjunk? 

— Igen,  drága  jó  édes  anyám  . . . (Egyszerre  jó  kedve  lesz  Mórickának!)  Tudja  mit? 
Menjenek  színházba. 

— Igen,  tapsol  Sziglígetíné,  — ez  van  jó  idea ! Megyünk  hamar,  talíán  Bassadona  énekli 
Othello...  hamar! 

A nagyasszony  fájóan  néz  a fiára.  Szeretne  itt  maradni,  de  hát  viszik.  Búcsúzik  is 
mindjárt  Mórictól,  mert  holnap  már  utaznak  vissza.  „Drága  jó  kis  fiam"  ...  — „Köszönöm, 

édesanyám,  neked  is  jó  Dunda  néném  !"  , . . Azzal  kiürül 
a szoba.  A beteg  fáradtan  dűl  vissza,  de  azért  kezébe 
veszi  az  óráját.  Szive  ügy  dobog.  Ott  künn  elhal  a lárma, 
csendes  est  borúi  Bohémíára.  A kémények  közt  a kelő 
hold  bujkál. 

Az  ifjú  behunyja  a szemét.  Mit  is  ígért?  Igen,  hogy 
aludni  fog  ...  És  hát  álom  volt,  ha  éber  is,  az  a bűbájos 
valóság.  Egyszerre  csak  ismét  elsötétül  az  ablak,  kis  koco- 
gás, a fiú  felriad,  aztán  boldogan  hallja  a konyhán  át 
közeledő  könnyű  léptek  suhanását.  Nyílik  az  ajtó,  — a 
magas  fekete  királynői  alak!  Ujja  az  ajakán,  szó  nélkül 
hajlik  a beteg  fölé.  Aztán  ágyafeje  mellé  ereszkedik  a 
székre.  Mosolyogva,  játszadozva  kezdi  cirógatni  a fiú  forró 
homlokát.  Móricka  felnéz  rá  s mint  egy  oltárra,  életét  teszi 
fel  a fekete  szemek  tüzébe : 

— Róza,  szeressen  már  egy  kicsit  . . . 

És  ajkához  szorítja  a cirógató  kezet. 

III. 

Hazament  hát  a jó  nagyasszony,  — napok  múlnak 
ismét,  hetek,  hónapok : tél  lesz  és  Jókayné  egy  napon 
csak  azt  veszi  észre,  hogy  új  év-numerust  ír  számadásai 
elé.  Ezt  a furcsa  négy  számot:  1848.  Elnézi,  aztán  felsóhajt: 
„hej  csak  jót  hozzon !"  S az  ura  imakönyvét  veszi  elő, 
„Szíkszai"-ból  imádkozza  hozzá  az  áldást.  Eltelik  január, 
jön  havas  február,  — viharzik  már  ekkor  a külföld : 
népek,  királyok  mozognak,  izzadnak,  de  mind  e lárma 
egyelőre  csak  gyenge  ekhóval  hat  el  a Szombati-utcába. 
Az  anya  csak  az  ő pesti  fiára  gondol.  Adta  Mórickája ! 
Lám  ir  ő szorgalmasan,  sót  részletesen:  ezt  teszi,  azt  teszi . . . 
ármányosan,csak  épp  egy  dologról  hallgat.  Az  övegy  búsul  is 
kicsit,  hogy  a gyerek  így  „kerüli  a nötársaságot",  de  azt 
helyesli,  hogy  elköltözött  Szíglígetiéktöl.  Most  már  Petőfiék- 
kel  lakik  Móricka  a Dohány-utca  373.  sz.  alatt,  — helyes ! 

Legalább  élét  veszi  ezzel  a csúf  Asztalosné  makacs  pletykájának.  Mert  Asztalosné  egyre 
jósol  és  most  is  azt  hangoztatja  : „csak  azért  is  színésznő  menye  lesz  Jókayné  uramnak!" 
Ej  ördög  vigye  a hóbortjával! 

Jön  március,  egy  nap  a másik  után  . . . egy  reggelen  végre  közönyösen  írja  be  könyvébe 
Jókayné  ezt  a dátumot:  „15-ike".  Ennyi  a fűszeresnek,  ennyi  a mészárosnak...  Közben 
kinéz  az  ablakon : 

— Csúf  egy  idő.  Vájjon  esik-e  Pesten  is? 

Szegény,  ha  tudná,  mi  folyik  most  ott  fenn,  ha  sejtené,  hogy  az  ö bárány  fia  ma 
forradalom  oroszlánjává  lesz ! Tribunná,  konzullá,  Petőfivel 
két-egy  diktátorrá!  Szegény,  a szive  szakadna  meg  az  aggó- 
dástól . . . Bizony  esik  Pesten  is,  de  villámlik  is  hozzá,  és  a 
népharag  villáma  ez,  mely  lecsap : láncokat  repeszt  s a régi 
Magyarország  sziklafundamentumát  szakítja  szét.  Jó  nagyasz- 
szony,  csakugyan  nem  érzi  ő e vihart?  Nem  hallja  a zúgást, 
a „Talpra  magyar"-t  ? Nem  látja  a szabadsajtó  Landerer 
forradalmát  ? Fia  van  ott  elől,  ö játszik  fejével  a helytartótanács 
előtt  is  . . . De  aztán  annál  nagyobb  az  örömmámor : Mórickát 
éljenzi  a nép,  öt  viszi  diadalban!  Ázott  a karbonári  köpenye, 
útött-vert  a cilindere,  de  azért  gyözedelmet  hirdet  a melléje 
tűzött  veres  toll.  így  rohan  fel  este  a „Bánk-bán"  előadása 
alatt  a nemzeti  színpadra.  Jó  nagyasszony,  ezt  se  látod  te  ? 

Ragyogó  díszben  Gertrudis  királyné  fogadja  fiadat  s ö,  Labor 
falvy  Róza,  a maga  kokordáját  tűzi  fel  a gyerek  „szive  fölé". 

Es  néz  reá  és  tán  súg  is  a fülébe  valamit  . . . 

Nem,  minderről  fogalma  sincsen  özvegy  Jókaynénak. 

Nyugodtan  lefekszik  az  este  és  imádkozik  a fia  boldogságáért. 

Aztán  kifújja  az  egy  szál  faggyúgyertyát.  Este  van,  sötét  lesz 
Komáromban. 

* 

A nagy  nap  után  Pesten  is  sötét  van  már,  csak  a 
Hatvani-utcában,  ott  a Nemzeti  Kaszinóhoz  közel,  ég  még 
a világ  egy  első  emeleti  ablakban.  Szegényes,  de  pedánsan  rendes  polgári  otthon  az,  melynek 
legfeljebb  pár  koszorúszalag  s némi  színpadi  cifraság  ad  szerény  fantasztikumot.  No  meg  vaskalit- 
jában  az  a két  beszélő  papagály,  kik  azonban  most  nagyon  csendesek.  Neheztelnek.  Nem 
kaptak  vacsorát  s még  csak  szóba  se  állnak  velük.  Megszólalnak  végre.  Kokó  búsan  makog : 
„Móric,  Mó-ric !"  és  Dsokó  feddően  teszi  hozzá : „nem  szabad,  nem  szabad!"  Aztán  felemelik 
a féllábukat  s továbbra  is  szemrehányóan  néznek  úrnőjükre. 

Egy  karosszékbe  temetkezve,  ott  ül  a művésznő,  — térdére  könyököl  és  két  tenyerébe 
hajtja  holiófekete  fejét.  Még  rajta  színpadi  Gertrud-jelmeze,  de  nem,  még  se  a büszke  királyné 
ez  többé.  Egy  habozó,  szerelmes  asszony,  kinek  köny  pereg  az  arcán.  A nagy  nap  nagy 
izgalmai  után  nem  rég  jött  haza  s érzi,  most  dől  el  élete  sorsa.  Készül  a percre,  — nem 
színpadi  játék  lesz  ez,  hanem  szívbeli  valóság!  nehéz  jelenet,  mely  előtt  még  ő,  a nagy 
tragika  is  elveszti  bátorságát.  Nincsen  szöveg  ehhez  a szerephez,  nincs  itt  más  súgó,  csak  a 
szív,  — épp  annak  a szavát  tanulja.  És  élete  könyvét  lapozza  hozzá. 

Eltűnik  a jelen,  a ma  dicsősége:  nem  királyné,  nem  Laborfalvy  Róza  többé,  csak  az 
az  éhes  kis  Benke  Judíth,  a ki  régen  volt  a miskolci  nyomorban.  Atyja  theologusból  vedlett 
színész,  majd  tanító:  durva  székely,  ki  anyja  halála  után  kíméletlenül  veti  ki  öt  az  élet 
iskolájába.  Nincsen  kenyér,  menjen  a gyerek  színésznőnek ! Budán  tanul  a híres  és  félelmes 
Kántornénál,  az  ö otromba  nagy  cipőiben  lép  fel  először.  Semmi  siker ! Kántorné  maga  mondja : 

nincs  tehetsege ! Csak  az  egy  Döbrentei  Gábor  bíztatja.  S ő szívósan  kitart,  — győznie  kell ! 
És  sok  koplaló  nyomor  után,  végre  feltűnik  Komlóssy  társulatánál.  Hallás  után  énekel  egész 
operákat  . . . Apja  olykor  megjelenik,  de  csak  azért,  hogy  a színfalak  mögött  korbáccsal  várja, 
ha  elhibáz  valamit.  Nem  bírja  ezt  tovább,  szakít  a családdal ; felveszi  a „Laborfalvi"  predi- 
kátumát és  Judíth  helyett  a „Róza"  nevet. 

Ez  új  néven  a szerencse  mosolyogni  kezd  rá.  A Nemzeti  Színház  megnyitásánál  egy 
véletlen  folytán  ö ugrik  be  az  elmaradó  Kántorné  helyett.  Maga  Vörösmarty  tanítja  „Árpád 
ébredésére"  ...  és  teljes  a siker,  a dicsőség ! 

Gertrudís  eltakarja  szemét : 

— De  amíg  ide  eljutottam  . . . 

A festett  világ  kísértései,  — oh  miért  is  nem  tudott  ellentállní  nekik ! Suhanó  emlékű 
szép  Lendvay  Márton  . . . mért  is  kellett  találkoznia  vele  ? Nehéz  napok,  nyomorba  kerül 


az  újszülöttel,  — csak  egy  valaki  marad  irgalmas  hozzá : maga  Lendvayné,  a jó  Hivatal  Anikó. 
Ö áll  melléje,  megbocsát,  s ő maga  gondozza  a kis  gyermeket  . . . 

Épp  e percben  nyílik  a szomszéd  tapéta-ajtó.  Fekete  szemű,  pici  szájú,  angyalarc  tekint 
ki  nagy  óvatosan. 

— Édesanyám  . . . 

Gertrudis  ijedten  riad,  de  aztán  annál  gyöngédebben  csókolja  össze  a kis  Rózácskát: 

— Csitt,  csendesen ! Pakolj  szépen  tovább,  csak  ne  zörögj  nagyon  . . . Muszáj,  szivem, 
tizenhárom  éves  vagy  már,  be  kell  hogy  adjalak  az  intézetbe.  Holnap  megyünk  Csapliczky 
Lillához  Budára  . . . 

A kis  leány  eltűnik.  Gertrudis  fájdalmasan  néz  utána : 

— Vérem,  gyermekem,  szeretem,  és  most  mégis  titkolnom  kell  a létét  Móric  előtt  . . . 

Az  ablakhoz  lép  és  várakozóan  néz  ki  a sötét  utcára.  Szerelmese  az  ifjúság  éji  ülésén 
van,  jön,  mindjárt  itt  lesz.  Dönteni  kell!  Kiegyenesedik  Laborfalvy  Róza: 

— Én  harminchat  éves  vagyok,  ö huszonhárom  . . . megtehessem-e  ? Szerelmes  gyermek, 
puha  viasz  az  ujjaim  közt..  . láttam  szigorú  édesanyját,  ő azt  fogja  mondani:  én  fogtam 
meg.  Pedig  hisz  Móric  esd,  legyek  a felesége  ! Megtehessem  ? Mienk  a szerelem  joga ! S az 
életre  én  vagyok  az  erősebb,  neki  szüksége  lesz  reám  . . . 

Kopognak,  — az  ifjú  Jókai  rohan  be.  Arcán  a nagy  nap  forradalmi  heve  tüzel.  Hosszan, 
kérdően,  néz  Gertrudisra.  S a királynő  bólint  . . . Lelkeket  forrasztó  hosszú  csók : 

— Enyém  végre,  az  én  feleségem  lész ! 

Tied  és  veled  mindörökre  ! 

IV. 

Nyugtalan  az  ország,  istenítélet  készül,  de  a vihar  előtti  csöndben  egyelőre  boldog  tavasz 
vár  a szerelmesekre.  A Pílvax-ban  ugyan  már  suttognak  a rossz  nyelvek  ? ,,níni,  fene  szeren- 
cséje van  a gyereknek  ! És  készül  valami,  — már  is  összeveszett  Petőfivel,  ott  hagyta  őket. 
Elköltözött  tőlük,  de  hova  ? A Hatvani-utcába,  egyenest  abba  a házba,  ahol  Laborfalvy  Róza 
lakik.  Nono,  már  ennyire  volnának  ?"  Rossz  nyelvek,  hadd  kelepeljenek,  bánják  is  ök  ketten 
a világ  pletykáját ! Csak  egymásnak  és  boldog  álmaiknak  élnek.  Suttogó  tervezgetések : 

hogyan,  míképen  lesz  ? Hol  fognak  lakni  ? S a 
poétát  elragadja  heve  : 

— Csak  bízzad  rám,  tündérszéppé  teszem  én 
életünket ! Majd  ha  mennyegzőröl  hazaviszlek,  meg- 
látod. Karomat  vállad  köré  fűzöm  s úgy  mutatom 
meg  neked  kicsi  szállásom  szerény  gazdaságát : „ez 
itt  a konyha,  ez  az  éléstár,  itt  a szekrény  az  asztali 
szerekkel  ...  ez  a zsámolyka  karszéked  alatt,  ez 
a szőnyeg  ágyad  előtt ! Ez  íróasztalnál  dolgozom  én, 
arcképeddel  szemben,  — ezek  a virágok,  amiket 
szeretsz,  a könyvek,  amikkel  mulatsz,  — ablakod 
kertre  nyílik.  Itthon  vagyunk"  . . . Es  mindig  „mi", 
sohasem  „én",  sohasem  „te",  — a boldog  kettős  lét 
lesz  ez,  mely  fejedelmi  többesben  egy  személlyé  avat 
minket  . . . Beh  szép  lesz ! 

Gyönyörrel  hallgatja  Gertrudís,  ám  ő nemcsak 
szerelmes,  hanem  okos  asszony  is.  Aggódva  szól 
mindannyiszor : 

— Mórickám,  de  mikor  lesz  mindez  ? Édes- 
anyádnak kell  írnod  előbb  ! 

Erre  persze  elhagyja  a poétát  a véna.  Móricka  a fejét  vakarja  : nem  igen  tud  a szóra 
kadenciát.  Isteni  könnyelműség  az  ö szerencsés  osztályrésze,  de  most  még  ez  az  ö könnyel- 
műsége is  megijed  kicsit.  Az  áldóját,  itt  baj  talál  lenni ! Úgy  érzi,  kicsike  kis  fiű  megint,  ki 
játék  közben  rossz  fát  tett  a tűzre,  — ám  ez  nem  lekvár-dézsmálás,  se  nadrágszakitás,  amiért 
könnyű  fortéllyal  bocsánatot  nyerhet.  Érzi  ö,  ez  súlyosabb  valami,  — kit  kérdjen  meg  ? 
Bezzeg  nincs  most  se  jó  anya,  se  jó  Eszti  néni,  a kivel  megbeszélhesse  a dolgot ! Persze, 
mert  hisz  a manőver  épp  ellenük  irányul ! . . . És  Móricka  csak  tovább  vakarja  a fejét. 
Róza  azonban  napról-napra  jobban  sürgeti ; 

— Irtál-e  már  . . . mikor  írsz,  Móricka  ? 

Hát  ír  ő haza,  — ír  a könyveiről,  politikáról,  fűről,  fáról,  csak  épp,  mint  macska  a 
forró  kását,  ezt  az  egy  kérdést  kerülgeti.  És  mentül  jobban  halasztja,  vagy  is  mentül  ludasabbnak 
érzi  magát,  annál  jobban  erőt  vesz  rajta  régi  gyerek-félénksége.  Itt  a nyár,  július,  haza  kéne 
menni  Észter-napra,  — s Móricka  csak  nem  mer ! Levélben  menti  ki  magát.  Anyja  ugyan- 
ekkor Zsoldosékhoz  rándulva,  Madáron  kocsiból  fordul  és  vállát  töri,  nagybeteg  Jókayné,  fia 

el  is  szalad  hozzá  Komáromba,  de  csak  egy  napra.  Szökik,  amint  lehet,  mondván,  Pesten  sok 
a dolga  . . . De  hát  érzi  ö már  maga  is,  hogy  nem  tarthat  soká  ez  az  alakoskodás.  Tenni 
kell  valamit,  ám  mit?  Mégis  csak  tanácsosabb  lesz,  gondolja,  — ha  nem  direkte,  hanem  úgy 
kerülő  úton  tudja  meg  a nemes  família.  A Svábhegyre  hívja  meg  barátait  s ott  nekidurálja 
magát : Rózára  mutatva,  ékes  köszöntőben  jelenti  tisztes  szándokát.  Degré,  Bulyovszky, 
Egressy  meg  Pákh  éljeneznek,  de  ott  van  Petőfi  is  és  ö dühösen  ugrik  fel.  Csak  annyit 
kiált  vissza  : „nem  engedem  . . . vesztedbe  rohansz ! Nem  adok  többet  kezet !“  S azzal  leszalad 
a hegyről. 

Itt  a bomba ! Ennek  fele  se  tréfa.  Petőfi  amilyen  kíméletlen,  bizton  ír  Komáromba, 
meg  kell  előzni  öt ! Es  pedig  sebesen.  Ekkor  végre  leül  Móricka,  j az  egyszer  ö is  meg- 
tudja, milyen  nehéz  dolog  az  az  írás ! Hej  de  keservesen  megy ! Biz'  Isten, 
keservesebben,  mint  mikor  régen  az  első  „Ikszlibaktert"  píngálta. 

V. 

Rekkenő  meleg  ott  Komáromban,  kórágyán  fekve,  sokat  szenved 
törött  vállával  a nagyasszony. 

Iványos  bácsi,  a doktor,  épp  bucsüzik : 

— Csak  ne  mozogjon  a tekintetes  asszony  ! Akkor  Ígérem,  hat  hét 
múlva  rendben  leszünk. 

— Dehogy  is  mozgok,  siránkozik  öreg  Jókayné,  — hisz  nem  is 
tudnék.  Olyan  vagyok  már,  mint  az  árnyék. 

Tényleg  nagyon  odáig  van.  Nem  érdekli  semmi,  no,  legfeljebb  a 
posta.  Épp  hozzák.  Felcsillan  a szeme,  motyogja  magában: 

— Az  én  derék,  jó,  szófogadó  Mórickám  írása ! 

Eszter  épp  az  ablaknál  kötöget.  Gondolja  : no  hál'  Istennek,  legalább 
enyhülés  lesz  egy  órára!  Tovább  dolgozik,  ügy  várja  anyja  olvasó  szavát. 

Csend,  aztán  valami  hirtelen  mozgalom.  Feltekint: 

— Édesanyám,  az  Istenért ! 

Tápászkodik  a mozdulni  se  tudó  beteg,  magatói  felül,  — nemcsak, 
de  törött  jobbjára  könyökölve  kikel  az  ágyból.  Ott  áll  halaványan,  mint  egy  lélek,  keze 
reszket  a levéllel  és  tátott  szája  nem  tud  hangot  adni. 

— Örök  Mindenható,  tör  ki  végre,  — oda  a fiam  ! Mégis  igaza  lett  Asztalosnenak ! . . . 
Itt  van : áldásomat  kéri  . . . egy  hét  múlva  esküszik  Móric  Laborfalvy  Rózával ! Ide  az 
ünneplőmet,  fökötömet,  — megyek  Pestre  . . . 

Vályné  alig  bír  vele,  alig  tudja  visszafektetní.  Sírva  könyörög  neki,  vigasztalni  próbálja: 
- Anyám,  de  hátha  nem  is  olyan  rossz  személy  az  a Laborfalvy  Róza  ? Ha  botlott 
is,  Szíglígetíné  mondta : jó  anya,  maga  szoptatta  a gyermekét  . . . 

A nagyasszony  a fejéhez  kap : 

— De  hát  erre  neveltem  én  a fiamat?  Idegen  gyereket  s ilyen  vén  perszónát  vegyen  a 
nyakába?  Belehalok  . . . Károlyt  hivassad  hamar,  azonnal  menjen  Pestre.  Te  meg  leülsz  és 
irod,  amit  diktálok.  írjad:  „Móric  jöjj!  ez  életben  még  egyszer  beszélni  akarok  veled.  Ha  nem 
jössz  augusztus  23-aig,  várj  meg  a Dunaparton,  mert  élve  vagy  halva,  én  még  egyszer  elmegyek 
Pestre.  Még  fiam  vagy,  utolsó  akaratom,  hogy  jöjj!  Talán  utoljára  még  szót  fogadsz  !“  . . . 

Rettentő  napok ! Károly  Pestre  rohan,  de  hiába  keresi  Móricot.  Levelet  hagy  hátra,  — erre  már 
jön  válasz.  Mutatja  Károly  otthon;  rövid  az  episztola,  de  jelentős:  „Tudom,  hogy  Laborfalvy  Rózá- 
nak van  egy  leánykája,  de  adóssága  csak  az  van,  mit  a színpadi  jelmezek  költségei  megkívánnak/' 


Jókai  Mór  elefánt- 
csont faragványa 

Olvassa  az  anya  és  most  már  nem  lehet  tartóztatni: 

— Eresszetek ! Én  megyek  fel  Pestre.  Én  adok  eszet  neki. 

És  ugyan  citálhatják  a doktort,  óbégathat  Iványos  bácsi,  a nagyasszony  hajthatatlan : 

— Semmi  bajom.  Ez  kellett  nekem,  hogy  meggyógyuljak. 

Jajdúl  a kíntól,  de  felöltözik.  Ki  a hajóra  Eszterrel ! Leül  és  egész  úton  motyogva  vívódik 
magával: 

— Az  én  derék,  jó,  szófogadó  fiam  ! . . . Nem,  Móriccal  szóba  sem  állok.  Azzal  a növel 
beszélek  én.  Ha  szive  van  megért.  Es  kiereszti  a gyereket  körmei  közül  . . . 

Pestre  érnek. 

— Látod  Móricot  ? 

Senki  a Dunaparton,  az  állomásnál  A nagyasszony  megrendül,  támolyog: 

— Nem  jött  el.  Akkor  én  megyek  el  hozzá. 

Zötyög  a fíáker,  borzasztóan  sajogtatja  törött  csontját.  De  csak  előre.  Kiszállnak  az 

„Arany-sas“  előtt. 

— Tán  lepihenne,  édes- 
anyám ? 

— Nem  pihenek.  Menjünk. 
Nincs  az  a ház  messze. 
Udvari  szoba,  második  eme 
let . . . Nyitva  az  ablak,  a füg- 
göny leeresztve.  „Nít  z’aus“, 
kiált  a házmester,  — „is  am 
ersten  Stock  bei  dér  Lapor- 
falfí  Nagysága !“ 

Az  anyának  eláll  a léleg- 
zete. Lerogyík  a lépcsőre. 

— Eredj  fel  Eszter  és  hidd 
ki  onnan.  Mondjad,  itt  ül  az 
anyja  a lépcsőn  és  várja. 
Szalad  fel  Vályné  az  első 
emeletre,  de  még  útközben  hallja  a befutó  cselédleány  vész-kiáltását : „A  Jókai  úr  anyja  van 
itt  1“  S a kővetkező  percben  már  mosolygó  arccal  kerül  elő  Móricka.  Kitörő  örömmel,  gyön- 
gédséggel akarja  üdvözölni  anyját,  de  a nagyasszony  zordan  mered  rá: 

— Hát  megtennéd  ? Édes  anyád  szivéből  is  kirekesztett  már  az  a vén  személy  ? ! 

Feleselés,  rettentő  szavak,  — a fiú  a botrány  elöl  az  „Aranysas“-ba  vezeti  át  a szülejét. 
De  vesztére,  mert  ott  négy  szem  és  négy  fal  közt  kikerül  a Gertrudis  bűvköréből  és  anyja  keríti 
ismét  hatalmába.  Bűnbánóként  áll  előtte,  mint  gyerekkorában  régen.  Mire  a vacsorát  felhozzák, 
már  egészen  beadja  derekát  Móricka. 

— - Nem  veszed  hát  el  ? 

— Fogadom,  ígérem  ünnepélyesen. 

— Velünk  jössz  holnap  Komáromba? 

— No  igen,  szabadkoznék  a fiú,  — hacsak  a haza  szolgálata  . . . 

Eh  mit  „a  haza  szolgálata  1“  toppant  a nagyasszony,  — végezheted  azt  Komáromban 
is.  Károlybátyád,  Vály  bátyád  is  ott  tanulják  a tüzérséget,  beállhatsz  oda  te  is! 

Móricka  szófogadóan  ül  le  a rostélyoshoz.  Béke,  kedélyesség  a nagy  izgalmak  után,  de 
a gyerek  csak  nem  eszik  s egyre  az  ajtóra  píslant.  Tiz  óra  után  csakugyan  kopognak. 


A majthényi  sík  Jókai  Mór  rajza 

— No  ez  bizton  a nyomdászgyerek.  Mennem  kell. 

Anyja  hitetlenkedve  néz  rá : 

— Éjjel  hívnak  a nyomdába,  fiam  ? Üzenj,  hogy  nem  mehetsz. 

Hja  sok  a dolog,  mennem  kell,  édes  anyám. 

A nagyasszony  rímánkodva  öleli  át  ép  balkarjával : 

— Ne  menj  édes  fiam,  vagy  akkor  én  is  veled  megyek.  El  én,  mindenhova,  hogy  se 
nő,  se  férfi  tőlem  el  ne  csábíthasson  . . . 

— Majd  holnap  reggel,  mosolyog  Móricka,  — korán  itt  leszek ! 

* 

Álmatlan  éjjel,  fáradt  ébredés.  Nyolc  óra  s a fiú  még  se  jön ! Az  anya  meghökken, 
de  aztán  elmosolyodik : 

— Bizton  alszik  még  szegényke.  Elmegyünk,  Eszti,  felköltjük  őt. 

Mennek.  Törött  csontjával  felvánszorog  Jókayné  a lépcsőn.  A lakás  üres.  A nagyasszony 
elképed : 

— Megcsalt,  megcsalt!  Mindenható,  mit  tegyek,  hol  keressem?  Megyek  le  az  első  emeletre 
ahhoz  a perszónához  . . . 

— Ne,  édesanyám ! 

De  igen,  lemegyek  hozzá.  Kérni  fogom  őt,  könyörgök  neki,  ha  kell,  megalázkodom  : 
adja  vissza  a fiamat ! 

És  hiába  fogja  Eszti,  tántorogva  siet  le  Jókayné.  Zörget  és  hiába  mondja  a cseléd: 
„senki  sincs  itthon",  félrelöki  öt.  Bemegy.  Felkiált  : 

Oh  galádság,  hisz  máris  összeálltak ! Itt  vannak  a Móric  üj  bútorai,  amiket  én  vettem 
neki,  hogy  vendégszobája  legyen,  ha  én  Pestre  jövök  . . . 

Vályné  alig  képes  kítuszkolní  őt  a házból.  Az  öregasszony  szílajon  fogadkozik : 

Nem,  és  csak  azért  se  eresztem  ki  öt!  Az  én  fiam  még  kiskorú,  engedelmem  nélkül 
nem  házasodhatik  . . . 

Szaladnak  Nyáry  Pál  alispánhoz,  Török  tiszteleteshez  s végül  a Lövész-utcába  Petőfíékhez. 
A költőnél  épp  szülei  vannak,  a „jó  öreg  kocsmáros",  meg  a felesége ; szép  családi  kör  a 
sürgölődő  Szendrey  Júliával.  Almélkodva  nézik  a komáromi  özvegy  jelenését: 

— Édes  jó  Petőfi  úr,  segítsen  rajtunk ! 

A költö  mérgesen  veri  ki  pipáját : 

Hej  asszonynéném,  nem  Jókai  az  már,  hanem  Laborfalvy  Móric ! Bottal  üthetjük  a nyomát. 

De  azért  vállalkozik ; a nagyasszony  náluk  marad,  ő meg  fiákerbe  ül  Eszterrel.  Hamar, 
lóhalálában  ki  a Svábhegyre ! Csak  ott  rejtőzhetnek  a szökevények.  Döcögnek,  kódorognak 
a vadonban,  mig  végre  eltévednek. 

— Ahol  egy  kocsi,  szól  végre  Petőfi,  — hadd  lám  csak  . . . persze  Kovácsné,  a kómika 
az  ott  benn!  Majd  ö útbaigazít. 

Armányos  Kovácsné,  mutat  ó irányt,  de  rosszat,  maga  pedig  ezalatt  a jó  úton  siet  előre 
„Laborfalvyékat"  értesíteni.  Mire  Eszterék  gyalog  felkapaszkodnak,  ott  is  üres  már  a fészek. 
Egy  sunyi  sváb  asszony  ül  a küszöbön.  Röhög: 

— 'San  schon  weg ! Aber  wenn's  wollen,  da  haben's  a Glas  Mílch." 

Petőfi  káromkodik,  de  hát  szomjas  és  végre  is  megisszák  Eszterrel  azt  a pohár  tejet. 
Aztán  hosszú  orral  döcögnek  vissza  a Lövész-utcába : 

. . A szerelmesek  pedig  ezalatt  futva  menekülnek  a János-hegy  oldalában  Pílis-Csaba 
iránt.  Ott  bújnak  el,  oda  várják  Szigligetiéktöl  a szükséges  iratokat.  Mert  Getrudis  hozzá  még 

katholikus  is  . . . Móricka  csak  estefelé  mer  jelentkezni  a falu  előtt.  A harangozóval  tárgyal, 
— az  lesz  a násznagya. 

# 

Özvegy  Jókayné  azonban  még  most  se  adja  meg  magát.  Megköszöni  Petőfi  szíves- 
ségét, aztán  levelet  ír  ott  náluk  és  maga  viszi  el  Gertrudís  lakására.  Hátha  már  vissza- 
jöttek? Ismét  senki,  de  a konyhában  finom  tésztát  nyújtanak,  sütnek,  főznek,  kelengyét 
vasalnak...  No  és  ekkor  végkép  elönti  a nagyasszonyt  keserűsége.  Leérve,  ott  a Hatvani-utca 
kövezetén  borzasztó  szóra  nyílik  ajaka.  De  nem,  mégse  érvényes  átok  az : béna  jobbját  nem 
tudja  fölemelni  hozzá.  S a fájdalom 
torkán  akasztja  kitörését  . . . 

Vége!  Hazamegy  a nagyasszony 
Komáromba  s vísszafekszík  kórágyára. 

Szigorúan  parancsolja  : 

— Többet  ki  ne  ejtsétek  a nevét 
előttem  ! 

Egyelőre  ő maga  is  csak  egyszer 
ejti  ki  még.  Akkor,  mikor  ágyából  új 
testamentomot  diktál  s mindenéből  ki 
tagadja  Móric  fiát. 

VI. 

Am  jönnek  a nagy  idők,  riad  a 
trombita  harcra,  forradalomra.  Az  anya 
átka  ágyúdörgésbe  vész  . . . Mintha  maga 
a végítélet  jönne,  elsőbb  is  Komárom  felett  borul  a régi  szép  nyájas  idő.  Tűz  abrakjává  lesz 
a város,  majd  földrengés  rázza  ki  a lelkét,  — ami  még  megmarad  belőle,  azt  pedig  agyon- 
bombázzák. Füstölgő  romokon  ül  özvegy  Jókayné.  Nagyasszonyom,  te  ki  Isten  haragját  éred, 
mégse  bocsátasz  meg  tévelygő  fiadnak  ? Mégse  gondolsz  rebellis  Mórickádra  ? Hát  kemény 
matróna  ö,  de  tán  maga  se  tudja : meleg  forrás  az  anyai  szív  és  nincs  az  a kemény  tél,  ami 
egészen  befagyassza. 

Gondol  ő Móricra,  de,  legalább  eleintén,  csak  haraggal,  kérlelhetetlenül.  Értesül  mindenről, 
hallja,  hogy  a fiának  buknak  a lapjai  s tolla  a viharban  kihull  a kezéből.  Hallja  azt  is, 
hogv  nincs  többé  Nemzeti  Színház  s Róza  is  elveszti  kenyerét:  nyomorban  a pár,  de  ö nem 
indul  meg.  Pedig  ír  a szegény  fíű,  könyörög,  vegye  le  átkát  róla,  — hiába,  ő aki  Gábor 
öccsét  eltiltotta  a temetésétől,  Móricról  se  akar  többet  tudni.  Nyomorog  ? Úgy  kell  neki,  most 
majd  megtudja,  milyen  méltatlan  személyt  vett  el ! Félszemmel  azért  mindig  utánuk  tekint . . . 
S amit  azután  lát,  az  kezdi  érdekelni ; meglepi,  szinte  megdöbbenti.  Hogyan,  hát  színésznőből 
csakugyan  válhatnék  jó  feleség  ? S aki  színpadon  hősnő,  lehetne  az  életben  is  azzá  ? Már 
szinte  aggódón  figyeli  őket,  — néz  utánuk  a puskaporfüstön  át  Debrecenbe.  Oh,  hogy 
csalódott ! akit  ördögnek  képzelt,  íme  Róza  lesz  a fia  éltető  angyalává.  Mellette  van,  vele 
nélkülöz.  Cselédként  szolgálja : mos,  súrol,  főz  számára,  — se  mellett  ö tartja  benne  a lelket, 
nagy  szivéből  ö ad  erőt  a megtántorodónak.  Vele  szökik  Pestre,  majd  Gyulára  s Világos 
után  ö menti  meg  férjét  Aradról  világgá,  „oda,  ahol  megsürül  az  erdő".  A „szomorú 
napok"  alatt  ott  rejtegeti  az  erdős  Tardona  mélyén  s 49  végén  ö az,  aki  fárad,  utazik  s 
végre  menlevelet  nyer  Klapkától  az  ura  számára.  Testét-lelkét : életét  menti  meg,  — ez  a 
szerető,  hú  feleség ! 


Petőfi  szülőháza.  Jókai  Mór  rajza 

dér  rückstandigen  Summe  jedes  Vierteljahr  an  oben  festgesetzten  Tagén  in 
voraus  entríchtend  ; zűr  pünktlichen  Bezahlung  dér  angegebenen  Raten  haften 
wir  mit  allén  unseren  wo  immer  anzutreffenden  Gütern,  demgemáss  es  uns 
auch  freigelassen  ist,  díe  oben  festgesetzten  Summen  auch  vor  dem  Termín 
bezahlen  zu  könncn. 

Die  Fassion  und  demnáchst  díe  Namensumschreíbung  des  Besitzthums 
erfolgt,  wenn  die  Hálfte  dér  gesammt  Summe  schon  entríchtet  ist ; auch  wird 
díe  rückstándige  Summe  dann  auf  das  Gut  intabulirt. 

Zűr  Bekráftigung  dessen  wir  diesen  wechselseitigen  Kauf-Vertrag  mit 
unserer  Namensunterschreibung  und  Siegel  versehen  ausgestattet  habén. 


Johann  Schweitzer  p.  h. 
Ágnes  Schweitzer 

PH 

geborene  Weidinger 


Pesth,  den  4-ten  August  1853. 

/fr'Kk/,  i(l< 


P.  H. 


'Jkc'vt’c,  p.  h. 


Magyar  fordításban  : 


Adás-vételszerzödés. 


Melynek  erejénél  fogva  mi  alulirottak  mindenkinek,  akit  a dolog  illet,  tudtul  adjuk,  hogy 
a mai  napon  a következő  adás-vételi  szerződést  kötöttük  : 

1.  Mi  alulírott  házastársak : Schweitzer  János  és  Schweitzer  Ágnes 
szül.  Weidinger,  Svábhegyen  fekvő,  488.  számú  házunkat,  amely  2 és  l/3  hold 
terjedelmű  és  t.  ez.  Steindl,  Benza  és  Sauer  urak  szomszédságában  van,  Jókai 
Mór  urnák  és  nejének  2200,  azaz  kétezer  és  kétszáz  pengőforintnyi  áron, 
forintját  három  ezüsthuszassal  számítván,  minden  hozzátartozó  joggal  és  tarto- 
zékkal örök  tulajdonul  eladjuk. 

2.  Mi  alulírott  házastársak  : Jókai  Mór  és  Laborfalvy  Róza  kötelezzük 
magunkat,  hogy  a fent  leírt  ház  és  telek  vételárát,  2200,  azaz  kétezerkétszáz 
pengőforintot,  forintját  három  ezüsthuszassal  számítván,  a kelttől  számított 
esztendőben  megfizetjük,  még  pedig  600,  azaz  hatszáz  forintot  mindjárt  a 
bírtok  átvételekor,  400-at  1853  október  21-én,  további  400-at  1854  január 
21-én;  — 400-at  ugyanaz  esztendő  márciusának  21-én  s az  utolsó  400-at 
1854  július  21-én.  A hátrálékos  somma  6"  ,,-os  kamatját  minden  negyedévben 
a fent  megállapított  napokon  előre  lefizetjük.  A megállapított  részletek  pon- 
tos megfizetése  biztosítékául  lekötjük  minden,  bárhol  található  tulajdonunkat, 
amihez  képest  szabadságunkra  hagyatott,  hogy  a fent  megállapított  összeget 
a határidők  előtt  is  megfizethessük. 

A bevallás  és  azután  a birtok  átíratása  az  egész  somma  felének  lefize- 
tése után  történik  meg,  s a hátrálékos  somma  a birtokra  betábláztatik. 

Aminek  megerősítéséül  mi  ezen  kölcsönös  adás-vételi  szerződést  nevünk 
aláírásával  és  pecsétünkkel  láttuk  el. 

Pest,  1853  augusztus  4-én. 


Jókai  Mór  P.  H. 


Schweitzer  János  p.  h. 


Jókainé  Róza  p.  h. 


Schweitzer  Ágnes 
szül.  Weidinger 

■ JÓKAI  HÁZASODIK  ■ 

Megháborodik  erre  a nagyasszony.  Titokban  küldöz  már  Csengeryné  útján  aranyakat, 
de  nyiltan  még  nem  mutatja  haragja  lohadását.  Egy  napon  végre  ilyen  parancsot  ad  otthon : 

— Vendég  jön,  hozzátok  rendbe  a „tiszta  szobát". 

Azzal  üzen  Pestre  az  Adlíczer-vendéglő  kis  szobájába.  Aztán  ünneplő  feketében  vár, 
amíg  csak  nem  nyílik  az  ajtó  Berohannak  a fiatalok,  — szól  Móricka  mint  gyerekkorában  : 

— Régen  volt,  édesanyám,  felejtse  már  el ! 

Jókayné  Rózára  néz.  Megöleli : 

— Okos  asszony  vagy  s őszintébb  hozzám,  mint  a fiam.  Becsüld  meg  őt  Móric,  jobb 
feleséget  sohase  kaphattál  volna.  Üljetek  le. 

Ünnepi  lakomára  terítve  az  asztal.  Móricka  vigan  évödík  : 

— A régi  jó  világ ! Édesanyám,  hát  azt  hiszi,  nekem  két  gyomrom  van,  mint  a 
tevének  ? 

A nagyasszony  leül  az  asztalfőre : 

— Aki  kedves  vendéget  vár,  puha  kenyérrel  várja.  Az  én  kenyerem,  az  én  szívem 
immár  puha  számotokra  . . . mindörökké  ! Ámen  . . . PÉKÁR  GYULA. 


A BUJDOSÓ. 

Volt  egy  időszaka  tanuló-ifjú  éveimnek,  amikor  a régi  Vasárnapi  Újság  ócska  évfolyamain 
kívül,  semmiféle  más  olvasmányban  nem  részesülhettem.  Egy  pusztai  házban  éltem  az  öreg- 
anyámnál és  a háznál  a kalendáriumon  kívül  csak  a megfakult  Vasárnapi  Újság  találtatott. 
Talán  százszor  is  végigböngésztem  a régi  újságokat  és  ezért  sok  képre,  sok  olvasmányra 
emlékszem  még  manapság  is.  Az  ötvenes  évekbeli  fametszetek,  a 1 égi  novellák  és  a gólyafészkes 
házikó  a címlapon  talán  örökre  emlékezetemben  lesznek. 

Különösen  egy  régi  fametszet  jut  ma  az  eszembe,  amelynek  a címe  ez  volt : „Utazás 
az  alföldön  zivatarban".  Esöverte  pusztai  tájon,  tengelyig  érő  sárban  bandukol  egy  paraszt- 
szekér. Az  utasoknak  az  orruk  sem  látszik  az  akkor  divatos  szürgallér-köpenyegből.  Es  a 
kocsis  a levegőbe  emeli  ostorát.  Az  utasok  ketten  vannak,  egy  nő,  meg  egy  férfi.  Megy  a 
szekér  az  alföldi  pusztaságon  és  a lovacskák  ugyancsak  erőlködnek,  hogy  előre  jussanak  a 
fekete  sárban.  A képhez  az  akkor  divatos  magyarázatot  pedig  Jókai  Mór  írta.  S megírta 
benne,  hogy  így  utazott  ő is  valamikor  szeretett  Rózájával  végig  az  alföldi  pusztákon, 
bujdosva,  menekülve  ...  S ezért  elevenedik  meg  előttem  legelőször  a régi  fametszet,  mielőtt 
feladatomhoz,  Jókai  bujdosásának  a történetéhez  fognék.  A parasztszekér  megy-megy  az  úttalan 
úton,  az  utasok  köpenyeikbe  rejtőznek  és  áldják  a mindent  eltakaró  sürü  záporesőt.  A költő 
és  a színésznő  egymáshoz  simulnak,  egymás  kezét  fogják  és  a tekintetük  összekapcsolódik. 
Olyan  szerelemmel  ülnek  egymás  mellett,  amilyenről  nekünk  manapság  már  csak  akkor 
lehet  fogalmunk,  ha  Jókai-regényt  olvasunk.  Hiába  mondják  a bölcselkedök,  hogy  a szerelem 
mindig  egyforma  volt  és  lesz.  Nem,  nem,  a szerelemnek  is  voltak  korszakai,  amikor  megnyil- 
vánulásaiban, formáiban,  mindent  átalakító  tulajdonságaival  nagyszerűbben,  mondhatni  ünne- 
pélyesebben, jámbus  lábakon  jelent  meg  a közvélemény  előtt.  Ekkor  a negyvenes  évek  színész- 
kedő,  pózoló,  mesterkélt  korszakában,  — a köztudatban  élt  a Petőfi  szerelme.  A legnagyobb 
lírikus  sem  tudta  szerelmet  olyanformában  a nyilvánosság  előtt  megbeszélni,  hogy  bizonyos 
színészies  cafrangok  ne  jelentkezzenek  a boldog  szerelem  megéneklésében.  Ahány  szerelmes 
szív  akkor  Magyarországon  dobogott,  mind  úgy  akart  szeretni,  mint  Petőfi  szerette  Juliskáját. 
Hogyne  kívánta  volna  Petőfit  követni  a szerelem  tudományában  a jó  barát,  Jókai  Mór,  amikor 
pláne  Laborfalvi  Róza  sokkal  alkalmasabb  és  tanultabb 
volt  színésznő  létére  a szerelmi  érzelmek,  formák  és 
játékok  végigcsinálásához,  mint  a fiatal  Szendrey  Júlia, 
aki  mégis  csak  könyvekből  ismerte  csupán  odáig  a 
szerelmet,  amíg  Petőfi  igazában  meg  nem  ismertette 
vele.  A legöszintébb,  a legigazibb  szerelem  sem  nél- 
külözte e korban  azt  a bizonyos  rivaldai-írányt,  amelyet 

manapság  nem  tudunk  már  megérteni.  A kor  volt  olyan,  hogy  letérdeplés,  deklamáció  és 
sóhajtozás  nélkül  nem  lehetett  hinni  a szerelemben  és  Róza  bizonyára  szerette  a görögtüzes 
romantikát  a privát  életben  is,  hisz  a másik  élete,  a színésznői  élete,  tökéletesen  a görögtüz 
és  a romantika  jegyében  folyt  le. 

És  ezért  kell,  hogy  nagyon  boldogok  lettek  légyen,  amikor  az  alföldi  pusztaságon  zuhogó 
záporesöben  menekültek  az  ismeretlenség  felé  — a halál,  a börtön  elöl.  A kötél,  amelynek 
árnyéka  ott  lebegett  minden  magyar  feje  felett,  a golyó,  amely  röppenve  fúródott  a honfi 
szívekbe,  a rejtelmes  messzi  börtönök,  amelyeknek  borzalmait  akkor  még  csupán  csak  sejteni 


Jókai- emléktárgy  dk 


lehetett,  — a szörnyű  veszedelem,  amely  Gyulán  menekülés  közben  összetalálkoztatta  Móricot 
Rózával,  talán  csak  arra  volt  jó,  hogy  fokozza  szivük  szerelmének  regényességét.  A halál 
gondolata  nem  dermeszthette  meg  a két  romantikust,  hisz  íme  együtt  vannak,  egymás  kezét 
fogják,  egymás  szemébe  néznek,  amíg  a parasztszekér  csendesen  gördül  tova  a bujdosók  utjain. 

Az  asszony  menti  a férjét. 

A színésznő  szökteti  a költőt. 

A szerelmes  nő,  — a korban,  észben  és  tapasztalatokban  gazdagabb  nö  erős  karjaival 
átölelve  a gyöngéd,  szőke  ifjút  ragadja  magával,  hogy  megmentse  szerelmének,  boldogságának. 

A költő  szomorú  volt  és  csupán  az  tartotta  vissza  a végső  kétségbeeséstől,  hogy  a felesége, 
a derék,  hatalmas  Róza  szorította  a kezét  és  csókolgatta  az  arcát. 

Mi  lesz  velem?  mormogta  elgondolkodva  a költő.  — Te  sem  lehetsz  örökké  mellettem. 
Elpusztulok  egyedül,  kétségbeesésemben. 

— Nem  fogsz  elpusztulni.  Mert  neked  élned  kell  a honért. 

A hon  elveszett.  Nincs  már  többé  Magyarország.  Nincs  többé  szükség  magyar  íróra. 

Tehát  élned  kell  értem,  Móric.  És  amíg  az  én  szerelmemet  bírod,  amíg  az  én  karom 
tart  téged  átölelve,  esküszöm  neked  itt  Isten  szabad  ege  alatt,  hogy  addig  nem  érhet  bántás, 
addig  biztonságban  van  az  életed. 

A költő  megcsókolta  Róza  homlokát. 

— Te  vagy  az  én  védő-angyalom.  Szeress,  Róza,  kérlek,  nagyon  szeress,  mert  a te 
szerelmed  most  már  az  egyetlen,  ami  megmaradt  életemből.  Ments  meg,  rejts  el,  Róza  és  én 
örökké  foglak  szeretni,  úgy,  ahogy  férfi  még  soha  sem  szeretett. 

Az  eső  zuhogott  a pusztaság  felett  és  bealkonyodott  az  idő.  Se  közel,  se  távol  nem  látszott 
emberi  lak,  sem  falu,  sem  csárda,  pedig  csuromvíz  volt  már  a ruhájuk. 

A költőt  a hideg  borzongatta,  pedig  még  csak  augusztusban  voltak. 

— Hová  megyünk,  Róza  ? Meddig  tart  ez  a céltalan  bujdosás  ? Egyszer  csak  úgy  is 
reám  bukkan  az  ellenség  és  akkor  elveszett  minden. 

Ismétlem,  ne  félj,  mentve  leszel.  Már  hetek  óta  foglalkozom  én  a gondolattal,  hogy 
hol  találok  számodra  alkalmas  rejtekhelyét,  ahol  veszélytelenül  megvonulhatsz  a vész  elöl. 
Előbb  azon  gondolkoztam,  hogy  külföldre  szöktetlek,  ott  lennél  mégis  a legnagyobb  bizton- 
ságban, de  azt  az  én  lobogó  szerelmem  nem  birja  ki,  hogy  esetleg  esztendőkig  ne  lássalak. 
Beláthatod,  hogy  veled  nem  mehetek,  mert  a színészetet  nem  hagyhatom  el.  Mi  lennék  én, 
ha  többé  színésznő  nem  volnék?  Elmúlna  egyszer  tán  a te  szerelmed  is,  ha  többé  szinpadon 
nem  láthatnál.  Hisz  ott  szerettél  meg,  ott  ébredt  fel  sziveinkben  a mindenható  szerelem,  a 
színpad  varázslatos  világában.  Ezért  itthon  kell  maradnod  a hazában,  ahol  néha,  titkon 
meglátogathatlak,  megcsókolhatlak,  bátoríthatlak. 

Hol  van  olyan  hely  e feldúlt  honban,  ahol  biztonságban  érezheti  magát  a bujdosó 

magyar  ? 

Róza  megsimogatta  a költő  arcát. 

Ha  számításom  nem  csal,  holnapra  elérjük  azt  a helyet,  ahol  az  eget  nem  borítják 
a vész  fellegei.  Van  egy  kis  falu  a Bükk  rengetegében,  alig  néhány  száz  pór  Jakja  a helységet. 
Szénégetők,  földmívesek,  egyszerű  emberek,  akik  nem  törődnek  azzal  a világgal,  amely  az 
ö falucskájuk  határán  túl  vagyon.  Telepi  Györgynek,  a komikusnak,  van  itt  férjnél  a nővére 
Csáki  Bénjámín  földbirtokosnál.  Abban  a ház- 
ban te  biztonságban  leszel.  Az  egyszerű,  derék 
emberek  bizony  nem  árulnak  el  soha.  A Bükk 
rengetegében  senki  sem  fog  keresni. 

— A kezedben  van  az  életem,  Róza.  Azt 
teszel  velem,  amit  jónak  látsz.  Hadd  rejtsen  el 
a sötét  Bükk  az  ellenség  elöl. 

A kocsis,  aki  eddig  csupán  hátát  mutatta 
utasainak,  most  megfordult.  Kerek  képű,  fekete 
bajuszú,  elszánt  arcű  fiatal  férfi  volt  a kocsis. 

Izmos  vállai  nem  közönséges  testieröt  sejtettek 
a férfiban. 

Kérlek,  Jókai,  szólalt  meg,  az  alko-  Jókat  pípagyújteményéböl 

nyatban  valami  falut  veszek  észre  a távolban. 

Jó  lenne,  ha  elfoglalnád  helyedet  mellettem.  Az  inasnak  nem  szokás  úrnője  mellett  ülni  még 
a mostani  felfordult  világban  sem. 

Igaza  van  Rákóczy  uramnak,  — mondta  Róza.  — Eredj  csak  fiacskám  a kocsis- 
ülésre.  Pedig  be  fáj  a szivem  érted. 

A takarókból,  a meleg  szépasszony  mellől  nem  szívesen  bontakozott  ki  a gyöngéd 
szőke  költő.  Háromszor  is  visszafordult,  hogy  összecsókolózzék  a feleségével,  mint  aki  messzi 
útra  indul.  Rákóczy  János  — Kossuth  egykori  titkára,  menekülésben  tarsa  a költőnek, 
dörmögött  is  nagy  fekete  bajűsza  alatt : 

Ráérsz  a csókolózással,  Jókai.  Tartsd  meg  csókjaidat  arra  az  időre,  amikor  majd 
igazán  búcsút  kell  venned  Róza  asszonytól. 

A költő  erre  a szóra  halaványabb  lett  a rendesnél  és  szótlanul,  némán  foglalta  el  helyét 
Rákóczy  mellett.  Hallgatta  is,  nem  is  a bronzarcú  férfi  beszédét,  aki  jövendő  terveit  mesél- 
gette.  Beáll  valami  urasághoz  kocsisnak,  ahol  senki  sem  fogja  sejteni  kilétét. 

Valahová  a Szepességbe  megyek,  ahol  senki  sem  ismer,  — mondta.  — Aztán 
majd  csak  kibírom  valahogy  a bújdosást  a kocsiskodással.  Szeretem  a lovat. 

Valami  nótát  kezdett  hegyesen  fútyörészni  és  a lovak  közé  csapott.  Az  inas  az  úlésböl 

hátranézett  és  könnyes  szemmel  rebegte : 

Róza,  Róza,  mi  lesz  velem,  ha  többé  nem 

látlak  ? 

Minden  hónapban  meglátogatlak,  fiacs- 
kám . . . De  most  már  elég  legyen  a sírásból. 
Itt  vagyunk  a falu  szélén. 

* 

Egy  hosszútermetú  kálvinista  pap  ült  a sakk- 
tábla felé  hajolva  a papiak  udvari  szobájában  és 
minden  figyelmét  a sakkfígurák  kötötték  le.  A hosszú- 
szárú pipa  kialudt  szájában  és  a pap  szórakozottan 
szívogatta  az  üres  pipát.  Nagycsontú,  nagyfejü  barna 
ember  volt  a pap,  akinek  arcán  mély  barázdákat 
vont  az  idő,  habár  még  nem  lehetett  koros  ember. 
Levendulaszag  terjengett  a szobában  és  vastag  egy- 
házi könyvek  álltak  a sarokban. 

A sakktábla  másik  oldalán  fejét  karjára  támasztva 
egy  szőke  szakálú,  kékszemú,  halaványarcú  fiatal- 
ember ült.  A tekintete  neki  is  a sakktábla  figuráira 
volt  szegezve,  de  azon  a tekinteten  látszott,  hogy 
a mögötte  levő  gondolatok  nem  a sakkfigurákkal 
foglalkoznak,  hanem  valahol  messzi-messzi  járnak, 
messzi  a sakkozó  Rácz  tiszteletes  úrtól,  messzi  a 
tardonaí  papiaktól. 

Önön  van  a húzás  sora,  tisztelt  barátom, 
mondta  a pap,  miután  hosszas  fontolgatás  után  mozdított  egyet  a sakkfígurán. 

A szőke  ifjú  összerázkódott  a megszólításra  és  ideges  nyugtalansággal  emelkedett  fel. 

Hagyjuk  a játékot  mára.  tiszteletes  úr,  holnap  folytatjuk  a játszmát  nyugtalanság 
gyötör.  Rózáról  egy  hónap  óta  nem  hallottam  hirt. 

A pap  nyugodtan  emelte  fel  a fejét.  Azok  közül  a megfontolt,  csendesvérü  emberek 
közül  való  volt,  akik  talán  még  akkor  sem  csodálkoznának  valami  szerfelett,  ha  ágyú  dördülne 
el  a székük  alatt.  A természetben,  a magányban,  a csöndességben  élő  embereknek  az  a kiválasztott 
boldog  nyugalma  látszott  a tardonai  papról,  aki  az  élettől  többé  már  semmit  sem  akar,  mint 
azt,  hogy  minden  megmaradjon  a régi  rendben.  Némi  szemrehányással  csóválta  meg  a fejét, 
mialatt  a sakkfigurákat  elrakosgatta  : 

Hiába,  a költők  vérmérséklete  mégis  csak  másforma,  mint  a miénk.  Nem  értem 
önt  Jókai  úr,  mit  nyugtalankodik  örökösen  ? Hisz  a múlt  hónapban  is  itt  volt  önagysága ! 


Jókai  ásvány-  és  csigagyújtemény-szekrénye 

Valóban  csak  egy  szerelmes  menyecske  képes  arra,  hogy  ezt  a rengeteg  utat  megtegye  a 
fővárosból  Tardonára.  En  bizony  nem  vállalkoznék  tíz  esztendeig  sem  ilyen  nagy  útra. 

Tíszteletes  úr,  bizonyára  nem  volt  sohasem  szerelmes,  — mormogta  a szőke  ifjú. 

Dehogy  is  nem  voltam,  — kiáltott  fel  a hatalmas  pap.  — Voltam  és  vagyok  is 
én  hűséges  hitvesembe  szerelmes,  de  már  csak  igy  a magam  módja  szerint. 

Hát  a féltékenységet  ismeri-e  tíszteletes  úr  ? Amikor  a levegőre,  a szélre,  a lehe- 
tetlenségre is  féltékeny  az,  aki  szeret  ? A színpad,  a színház  nagyon  alkalmatos  arra,  hogy 
elfelejtesse  velünk  szivünk  bánatát,  hogy  elszórakoztasson,  elaltasson  a fájdalom  elöl  ? 

A pap  legyintett  és  pipára  gyújtott : 

Tekintetes  úr,  már  megint  olyanokat  beszél,  amire  én  nem  mondhatok  mást,  mint- 
hogy bolondság.  Nincs  olyan  színháza  a világnak,  amely  elfelejtetné  őnagyságával  a tekintetes 
urat.  Szereti  önt  az  a derék,  gyönyörű  asszony,  ahogyan  csak  asszony  szerethet.  A minapában 
is  nem  eljött  pórnö  ruhájában,  gyalogszerrel,  úttalan-utakon,  hogy  tekintetes  urat  láthassa  ? 
Tekintetes  úr  a hibás,  nem  hallgat  a szavára.  Onagysága  azt  mondta,  hogy  írjon,  dolgozzék, 
a munka  a legjobb  orvosság.  A tekintetes  úr  pedig  még  csak  a kezébe  sem  vette  azokat  a 
pompás  holló-tollakat,  amelyeket  én  szedtem  az  erdőn.  Pedig  lehetne  írogatni,  senki  sem 
zavarná. 

A szőke  ifjú  szomorú  mosolylyal  fordította  el  a fejét : 

Vájjon  kinek  írnék?  Hisz  azt  se  tudom,  hogy  van-e  még  ország,  van- e még  nemzet, 
amelynek  költőkre  vagyon  szüksége? 

Hát  ez  is  igaz,  vélekedett  a pap.  — Dehát  dolgozhat  az  ember  a saját  passziójából  is. 

Én  nem  dolgozom  passzióból,  — - felelt  a szőke  költő  és  vállat  vont.  — - Én  már 

csak  akkor  tudok  írni,  ha  van  egy  ország,  amelyik 
elolvassa  munkámat.  Őszintén  megvallva,  soha 
sem  dolgoztam  volna,  ha  nem  lett  volna  muszáj. 
A „muszáj"  nagy  úr  és  az  adta  mindig  kezembe 
a tollat. 

Rácz  tíszteletes  úr  erre  nem  tudott  mit  felelni. 
Elhallgatott  és  a levegőbe  nézett.  Később  hosszas 
hallgatás  után  rukkolt  csak  ki  avval,  amit  gondolt : 
— En  pedig  azt  hittem  eddig,  hogy  a tekin- 
tetes úr  azért  írt,  mert  belső  ösztöne  parancsolta. 
Kár,  igazán  kár,  hogy  megiratlan  marad  a sok 
szép  történet,  ami  itt  a Bükk  rengetegében  el 
volt  idáig  rejtve.  A dédesi  várrom,  a Bükk  szikla- 
tömbje, az  Odvas-kö  vagy  a Szentlélekhegyen  lévő 
Pálos-kolostor  romjai  mind  költő  tollára  volnának 
méltók.  Bezzeg,  az  én  kollégám,  Tompa  Mihály,  nem  lustálkodna  a tekintetes  úr  helyén  . . . 
Ősz  és  télhónap  alatt  megírta  volna  az  egész  Bükköt. 

A költö  elgondolkozott : 

Ki  tudja:  Tán  megírom  még  én  is  valaha 
már  az  én  életemnek. 

Kezet  fogott  a pappal  és  elhagyta  a lelkészházat.  Karácsony  hetében  járt  az  idő,  friss 
hó  borította  a Bükk  rengetegét.  A költö  bekecsébe  burkolózott,  fejébe  húzta  báránybör 
sapkáját  és  görbe  botjára  támaszkodva  végigballagott  a falun.  Az  az  egy-két  járókelő,  akivel 
találkozott,  tétova  zavarral  tért  ki  a fiatalember  útjából,  akiről  Tardonán  már  régen  meg- 


Jókat  kártyaasztala 


De  jobb  erről  nem  is  beszélni.  Vége 

állapították,  hogy  nincs  rendben  szegény  egészen,  hiányzik  egy-két  kereke  . . . Ahogyan  a 
görbe  sétabotját  eldobálja  a réten,  amint  utána  szalad  a repülő  botnak,  majd  a fából  farigcsált 
malmok,  amelyekkel  a patak  partján  órákig  eljátszadozik,  regen  tudtul  adták  a becsületes 
tardonaíaknak,  hogy  a szegény  szőke  ifjú  nem  tisztaeszű.  Úgy  is  bántak  vele,  mint  gyer- 
mekkel vagy  bolonddal  szokás.  Szépen  kitértek  az  űtjából. 

A költő  pedig  végigment  a falun  és  sem  jobbra,  sem  balra  nem  nézve,  ment  felfelé 
egyenesen  a rengetegnek,  amerre  a szénégetők  keskeny  gyalogűtja  kanyargóit.  Ismerte  ezt  az 
utat,  megtette  sokszor,  hisz  egyebet  sem  tett  hónapok  óta,  mint  bolyongott  a rengetegben. 


Elefántcsont-szobrok  Jókat  Mór  farag  ványai 


A természetnél  keresvén  gyógyulást  szive  nagy  sebére,  de  a természet  nem  tudta  megvigasz- 
talni. Hogyan  is  vigasztalódhatott  volna  meg,  amikor  nem  tudta,  hogy  Magyarország-e  az 
még,  amit  a Bükk  szíklatömbjéről  a messzeségben  lát,  vagy  pedig  valami  idegen  tartomány. 
A kis  falucskába  is  eljutott  az  aradi  gyásznap  híre,  megjött  Komárom  elestéröl  a hír.  A felhők 
hozták,  vagy  a szél  ? Ki  tudná  azt,  hogy  a balhir  mily  rejtélyes  utakon  és  módokon  jut  el 
mindenhová  ? A rengeteg  szénégetője,  az  erdei  pásztor,  egy  napon  csak  hírt  kap  arról,  hogy 
a hazája  elveszett,  pedig  esztendöszámra  alig  lát  embert. 

— Mi  történt  Petőfivel  ? — vetette  fel  magában  néha  a kérdést  a költő. 

Petőfiről  — a jóbarátról  — senki  sem  tudott  semmi  bizonyosat.  A hollószárnyü  hír 
még  nem  merte  teljes  bizonyossággal  tudtül  adni,  hogy  a csillag  lefutott  a magyar  égbol- 
tozatról. Amint  hogy  régen  elmúlott  csillagoknak  a helyén  még  mindig  látni  véljük  a csillag 
ragyogását,  pedig  csak  káprázik  a szemünk. 

A költő  fölfelé  haladt  a rengetegbe.  Eléré  a szentléleki  Pálos-kolostor  erdővel  borított 
romjait.  Itt  szeretett  merengeni,  ahol  száz  esztendők  előtti  hallgatag  szerzeteseknek  fehér  árnyai 
jelentek  meg  képzeletében.  A néma  pálosok  nesztelenül  suhantak  tova  a fák  között  és  a költő 
tágranyított  szemmel,  a leikével  nézett  utánuk.  Talán  már  ekkor  látta  valahol  a rengeteg 
sűrűjéből  kibontakozni  „a  barátfalví  levita"  alakját.  Csodálatos  lelkében  már  ébredezett  a 
dudorfalvi  pap  gyönyörűséges  története,  holott  ö maga  még  mit  sem  tudott  felőle. 

Ott  merengett  a kolostor  romjai  között  és  a szivét  talán  jobban  hasogatta  a fájdalom 
hazája  és  saját  sorsa  felett,  mint  máskor.  A „bujdosó"  egyik  legszomorűbb  napja  volt  ez, 

amikor  szívébe  férkőzött  a kétség,  a féltékenység  messzi  lévő  hitves  iránt.  „Mindenki  elhagyott, 
ö is  elhagyott"  — gondolja  a szegény  „bujdosó"  — és  lenn  a mélyben,  ahol  a hegyi 
út  kanyarog  a falu  felé,  egy  szán  halad  csörögve  a havas  tájon  át.  Amolyan  fekete,  rozoga 
szán,  amilyent  a szénégetők  használnak.  A törpe  lovak  nyakában  keservesen  zörög  a 
kolomp. 

A költő  lelkét  a bús  csillagok  világából  ez  a szánzörgés  hozza  vissza  a földre.  A szíve 
megdobban  és  a lélekzete  elhagyja.  Érzi,  sőt  biztosan  tudja,  hogy  azon  a csendesen  haladó 
szánon  úlő,  bekötött  fejű,  kendőkbe  burkolt  nőalak  senki  más,  mint  az  ö drága  védő- 
angyala. 

— Róza ! — kiáltja  teli  tüdővel,  de  a rengeteg  elnyeli  hangját. 

Futva,  sapkáját  elveszítve  vágtat  le  a bús  romok  közül,  hogy  visszatérjen  a boldog, 
szerelmes  életbe.  Fut,  mint  aki  eszét  elveszítette,  hogy  megtalálja  helyette  szivét.  Hegyen, 


Jókai  a svábhegyi  kertjében 


völgyön,  rengetegen  keresztül  nyargal  a szán  után  és  midőn  egy  útkanyarodónál  elébe 
kerül  a járműnek,  csaknem  összeroskadva,  szinte  ájultan  esik  a karjaiba  az  imádott,  a drága 
feleségnek. 

Percekig  nem  tud  megszólalni,  csak  a szeme  él,  gyönyörű  kék  szeme,  amely  mintha  a 
menyországba  nézne,  midőn  a Róza  könnytelí  szemébe  néz. 

Ott  tartják  egymást  átölelve  a bujdosó  költö  és  a gyönyörű  művésznő. 

— Karácsonyi  ajándékot  hoztam  Móric.  Egy  menedéklevelet  Klapkától  és  egy  tucat 
aranyat  az  édesanyádtól,  melyiknek  örülsz  jobban  ? 

Neked,  drága  Róza!  Tenélküled  mit  sem  érne  nékem  a szabadság,  sem  édesanyám 
aranya.  Te  drága,  te  királynőm,  te  lelkem...  Most  már  újra  ember  lettem,  hogy  téged 
látlak.  A poklok  borzalmas  sötétjéből,  a kétségbeesés,  az  öngyilkosság  mélységéből  szabadí- 
tottál meg.  Rózám,  a menyországban  érzem  magam. 

Az  asszony  sírt,  nevetett.  És  derék  karjaival  a kebléhez  szorította  az  ifjút,  akinek  ő 
volt  ekkor  mindene. 

A negyvenkílencedíkí  karácsony  talán  a legboldogabb  volt  Jókai  valamennyi  karácsonya 
között.  Akkor  tért  vissza  halottaiból,  akkor  támasztotta  fel  a tetszhalott  bujdosót  az  asszony 
csókjaival,  szerelmével. 

Kézenfogva  mentek  a falu  felé  és  Jókai  úgy  kiáltozott  a téli  délutánban,  mint  egy 
játékos  gyermek.  Köveket  ugrott  keresztül  és  teli  tudóból  nevetett,  pedig  az  asszony  már 
korholta  is  egy  kicsit. 

— Mórickám,  a pap  megírta,  hogy  nem  dolgozol.  Hát  most  ezzel  vége  lesz  a henye, 
lusta  életnek.  Látom,  hogy  kezembe  kell  venni  a dolgot,  mert  tökéletesen  elrenyhülsz. 
A budai  hegyek  között,  az  Adlíczer  vendéglőjében  találtam  neked  egy  szobácskát.  Ott  majd 
szépen  bezárlak  fiacskám  és  adok  neked  szép  lílatintát,  jó  sima  papírost,  aztán  esténkint 
felolvasod  nekem  azt,  amit  napközben  írtál.  Vége  a vakációnak,  Móric ! 

De  Móric  csak  nevetett.  Bánta  is  ö a munkát.  Mellette  volt  a derék,  hatalmas,  szép 
asszony,  aki  abban  az  időben  többet  ért  neki  a menyországnál.  KRÚDY  GYULA. 

Ennek  a fejezetnek  a címe  Jókai  egész  élete  történetének  is  a címe  lehetne.  Hiszen 
megadatott  neki,  hogy  ifjúkorától  véges-végig  mindig  a dicsőség  útján  járjon.  A márciusi  ifjú 
még  szinte  fiú  volt,  és  máris  dicsőítették.  S azóta  a magyar  büszkeségnek  legnemesebb  nyil- 
vánulásai  közé  tartozott  az  ö dicsőítése.  Azóta  az  ö élete  ok  és  alkalom  volt  a nemzet 
számára,  hogy  ilyen  büszkén  hivalkodhassék.  S hogy  egyre  búszkélkedhessék.  Eleintén  talán 
másoktól  megértetlenúl,  de  azután  másoktól,  a nyugat  kritikus  kultúrájától  is  megbecsültén. 
Eleintén  olyan  idők  jártak,  hogy  az  önönmagunk  előtt  való  büszkélkedés  alkalmaira  nagyobb 
szükségünk  volt,  mint  arra,  hogy  büszkeségre  való  okunkat  és  büszkeséghez  való  jogunkat 
odakint  is  megbecsüljék.  Nem  arra  a büszkeségre  gondolok,  amelyet  a „szentelt  fájdalom" 
keltett  bennünk.  Ehhez  a büszkeséghez  annyi  jogunk  volt,  hogy  ebben  a jogban  már  szinte 
kimerült  minden  életjogunk.  Es  élethez  való  minden  tehetségünk  is.  Minden  kincsünk,  minden 
érzésünk,  minden  erőnk  az  a szentségesen  szentelt  fájdalom  volt.  De  szükségünk  volt  más 
büszkeségre  is.  Olyanra,  amely  a magyar  társadalmat  a fájdalomban  való  büszke  kimerült- 
ségből kiragadja.  Olyanra,  amely  az  élő  energiákról  való  tudatból  fakad. 

A nagy  írók,  a nagy  kultüremberek,  a nagy  politikusok  azok  közül  valók  voltak,  akik 
ezt  az  éltető  büszkeséget  fakasztották.  És  jó  volt,  és  szükséges  volt,  hogy  a nemzet  tudomást 
vegyen  róluk,  megértse  őket  és  megbecsülje  őket.  Ezért  mondom,  hogy  nagyobb  szükségünk 
volt  az  ónönmagunk  előtt  való  büszkélkedés  alkalmaira,  mint  arra,  hogy  büszkeséghez  való 
jogunkat  kínt  a külföldön  is  megbecsüljék.  Annak  az  éltető  büszkeségnek  szükségessége 
magyarázza  meg  azt  a kultuszt,  amelyben  az  ötvenes  és  hatvanas  években  íróinkat  részesí- 
tették. Még  kisebb  értékűek,  még  értéktelenek  is  részesei  lettek  ennek  a büszke  kultusznak ; 
érthető  tehát,  hogy  Jókai  Mórt  a vele  való  büszkélkedés  folyton  környékezte.  Egyre  fokozódva 
s egyre  mélyebből  fakadva.  A megértésből.  Soha  írót  ügy  meg  nem  értettek,  mint  Jókait,  és 
soha  író  ügy  meg  nem  értette  népét,  mint  Jókai  a magáét.  Ebben  a megértésben  semmi  része 
sincs  az  alacsonyrendü  ösztönök  kielégültségének.  Ez  a megértés  a legfinomultabb  művészet 
magasságában  érvényesül.  Az  író  nem  hízeleg  a közönségnek  s nem  elégíti  ki  brutális  kíván- 
csiságát, s a közönség  nem  is  kívánja  tőle,  hogy  kedveskedjék  neki,  hogy  izgassa,  hogy 
szolgálja.  Az  író  mégis  népszerű,  és  népszerűsége  való- 
ságos ünneplés.  Jókai  népszerűsége  a magyar  közön- 
ségnek legalább  is  akkora  büszkesége,  mint  amilyen 
büszkesége  Jókai  a magyar  irodalomnak.  Jókai  meg- 
értése és  megbecsültetése  magasabb  rendű  intellektuális 
nyilvánulás  volt.  S bárhogy  változik  is  az  irodalmi 
ízlés,  még  az  is,  amely  űj  művészeti  lehetőségek  meg- 

becsülésében  gyökerezik,  s amely  fanatikusan  keresvén  őket,  a régi  művészeti  értékek  iránt 
kegyetlenné  és  kegyeletlenné  lesz : az  a viszony,  amely  Jókai  művészete  és  közönségének 
megértő  finomsága  közt  volt,  a magyar  íntellektualítás  történelmének  egyik  legbecsesebb  s 

legérdekesebb  nyilvánulása. 

Jókainak  és  a közönségnek  egymáshoz  való  szoro- 
sabb tartozandósága  tulajdonképpen  a műit  század  ötvenes 
éveinek  derekán  kezdődik.  Már  addig  is  ismeretes  a neve, 
már  addig  is  népszerűség  környékezi,  mint  a márciusi 
fiatalság  egyik  vezérét,  már  addig  is  a kedveltebb  írók 
közé  sorozzák,  de  a közönségen  még  nem  uralkodik,  müvei 
még  nem  mennek  eseményszámba,  s még  nem  elégítenek 
ki  közszükségletet.  Jókai  még  csak  érdekes,  jó  író  számba 
megy,  de  csakhamar  a magyar  közszellem  kifejezői  közé 
kerül.  Nemcsak  a kifejezői,  hanem  a megformálóí  közé. 

Már  1854-ben  ügy  emlékszik  meg  róla  a Hölgy- 
futár, mint  aki  negyvenöt  kötetet  írt.  Már  akkor  is  egész 
kis  könyvtárt  töltöttek  meg  az  írásai,  pedig  az  a negy- 
venöt kötet  a jubilárís  kiadás  száz  kötetének  negyedrészét 
sem  teszi  ki.  De  már  köztük  van  a Magyar  Nábob  és  a 
Kárpáthy  Zoltán . Többi  híres,  szenzációs,  izgalmas  kötete 
még  csak  azután  jelent  meg. 

A bujdosásból  nyugodtabb  viszonyok  közé  kerülvén, 
Jókai  hamarosan  újból  hozzáfogott  az  íráshoz.  Vagy  mondjuk 
inkább,  hogy  folytatta  soha  abba  nem  hagyott  irodalmi 
tevékenységét.  Megint  lapszerkesztő  lett.  Csak  társszer- 
kesztő. még  pedig  Vahot  Imre  „Remény"  című  folyóira- 
tánál. „A  népdalok  hősét"  s egész  sor  más  novelláját  Vahot 
lapja  számára  irta.  Maga  akart  lapot  kiadni,  de  sem  a 
kiadásra,  sem  a szerkesztésre  nem  kapott  engedelmet. 
Kompromittált  ember  volt,  s a hatóság  nagyon  jól  tudta, 
hogy  az  irodalomtól  jobban  kell  félnie,  mint  akár  a poli- 
tikától. A hatóság  kijátszása  akkortájt  az  írásművészet 
legelsőrangű  követelménye  lett.  A hatóság  eszén  való 
tűljárásnak  szinte  legenyhébb  formái  közé  tartozott  az, 
hogy  Jókai  a gróf  Festetich  Leó  alapította  ,,Délibáb"-ot 
névtelenül  szerkesztette. 

Jókai  élete  története,  bármennyire  érdekesek  is  azok  a fejezetei,  amelyeknek  nem  annyira 
az  író,  mint  inkább  a férfi  a hőse,  mégis  csak  olyan,  mint  a tündöklő  kép  tündöklő  kerete. 
Művei  a kép,  az  íróval  történt  dolgok  pedig  a keret.  A két  tündöklés  nem  vetekedhet 
egymással : a képé  mindig  leveri  a keretét.  S ezért  az  ő élete  történetének  írója  tulajdonkép 
egyebet  sem  tesz,  csak  elsorolja  a Jókaí-könyvek  bibliográfiai  adatait,  s ezekhez  az  adatokhoz 
hozzáfűzi  azoknak  a körülményeknek  leírását  vagy  megemlítését,  amelyek  között  maguk  a 
müvek  megjelentek. 

Í851-ben  írja  meg  Jókai  az  ő első  nagyobb  regényét,  az  „Erdély  aranykorát".  Első  regénye 
tulajdonképpen  a „Hétköznapok"  volt.  Jókai  még  csak  tizenkilenc  esztendős  volt,  amikor 
megírta.  Maga  ügy  nyilatkozik  róla,  hogy  „az  egész  kecskeméti  visszaemlékezés ; zabolátlan 


Fából  faragott  szobor 
Jókai  Mór  faragványa 

fantázia  szüleménye ; de  itt-ott  olyan  leírásokkal,  hogy  most  nem  tudnék  hasonlót  írni." 
Első  nagyobbszabású  regénye,  mint  mondám,  az  „Erdély  aranykora"  volt.  Már  ebbe  beleszól 
a francia  romantikusok  hatása.  És  benne  is  megnyilvánul  az  a fantázia,  amelyet  Jókai 
zabolátlannak  mond,  amely  azonban  éppenséggel  nem  az,  hanem  csak  pompában  gyönyör 
ködö.  Ezt  a regényét  a Pesti  Napló  számára  írta.  Ugyanez  ídőtájt  írja  a Pesti  Napló  számára 
„A  kétszarvú  embert",  a „Varchonitákat"  s még  egész  sor  novelláját.  A közönség  szívesen 
olvasta  őket,  s a Pesti  Napló  kedveltségét  talán  jóval  fokozta  a fiatal  mesemondó,  de  a szives 
olvasásból  lelkes,  lázas  érdeklődés  lett,  amikor  a Pesti  Napló  1853-ban  az  „Egy  magyar 
nábob"-ot  közölni  kezdte.  Minden  magyar  olvasó  tudja,  hogy  ez  a regény  mit  jelentett  a 
magyar  elbeszélöírodalomban  és  mit  jelentett  Jókai  pályáján.  Ez  a minden  ízében  magyar 
munka  és  folytatása,  a „Kárpáthy  Zoltán",  hódítva  ment  végig  az  országon.  Olvasókat 
nevelt,  a magyar  könyvet  népszerűsítette,  az  irodalmat  a köztudatban  megalapozta.  Ez  a 
két  könyv  nagy  kultúresemény  volt.  Olvasni  tanított,  olvasókat  teremtett,  s a könyvnek 
becsületet  szerzett.  Nemcsak  a Jókai  könyveknek,  hanem  a könyvnek  általában.  Maga  Jókai 
írói  munkásságának  negyvenedik  évfordulóján  azzal  számolhatott  be,  hogy  munkáiból  magyar 
nyelven  kétmillió  kötetnél  többet  adtak  el.  Magáról  a „Magyar  Nábob"-ról  ugyanakkor  azt 
mondja,  hogy  tizenkétezer  példányban,  „Kárpáthy  Zoltán"-ról  azt,  hogy  tizenháromezer 
példányban  kelt  el. 

Az  ötvenes  évek  derekán,  1854-ben  megindult  a „Vasárnapi  Újság",  amely  azóta  is 
megmaradt  előkelő  rangú  képes  hetilapnak.  A magyar  irodalomnak  s a magyar  társas- 
életnek számottevő  fóruma  volt  ez  az  újság,  s szinte  természetes  volt,  hogy  az  akkor 
már  vezetőrangú  Jókai  szerkessze.  A lap  kiadásának  eszméje  az  övé  volt,  s a kiadó  őt 
szólította  föl,  hogy  a lapot  szerkessze.  De  neve  még  folyvást  a proskríbáltak  tábláján  állt 
az  osztrák  kormány  előtt.  Nemcsak  az  övé,  hanem  valamennyi  magyar  íróé.  A felelős  szer- 
kesztő minőségét  egyiküknek  sem  adták  meg.  „Jó  szerencsére  volt  egy  írótársuk,  a ki  makacs 
betegség  miatt  az  egész  48  49  í korszakot  a graefenbergi  gyógyintézetben  töltötte  és  így  nem 
lehetett  a szabadságharcban  kompromittálva : Pákh  Albert,  ezt  neveztették  ki  felelős  szer- 
kesztőnek ; de  aki  még  azután  is  hosszú  időkig  a gyógyintézetben  maradt.  Ennek  a firmája 
alatt  szerkesztette  Jókai  a Vasárnapi  Újságot". 

És  megírja  török  tárgyú  és  erdélyi  regényeit.  Majd  hozzáfog  a „Magyar  Dekameron" 
megírásához.  Közben  pedig  mindig  újságot  szerkeszt.  Pedig  azt  vallja,  hogy  az  író,  ha  szer- 
kesztőnek áll  be : vagy  rossz  szerkesztő,  vagy  pedig  az  írói  volta  megsínyli  azt,  hogy  jó 
szerkesztő.  Megalapítja  1856-ban  a „Nagy  Tükör" 
című  humorísztikus  képes  folyóiratot.  Két  év  múl- 
tán az  „Üstököst",  az  első  magyar  heti  élc- 
lapot  alapítja.  Híres  alakjai.  Kakas  Márton,  Tal- 
lérossy  Zebulon  ebben  a lapban  nagyhatású  kriti- 
kusai a magyar  világnak.  Ez  a lap  volt  az  igazi 
„nagy  tükör".  Még  akkor  is,  amikor  homorú  vagy 
domború  túkörlapján  torzképek  jelentkeztek.  Jókai- 
ról, az  Üstökös  szerkesztőjéről,  ebben  a könyvben 
Szabó  Endre  emlékezik  meg  s Jókait,  a politikust 
is  külön  fejezet  méltatja ; ebben  a rövid  életleírásban, 
amennyire  lehetséges,  a komoly  és  a tréfálkozó  politikusról  nem  akarunk  szólni.  A mennyire 
lehetséges  . . . hiszen  Jókai  minden  ízében  magyar  volt,  már  pedig  minden  magyar  minden 
ízében  politikus,  de  meg  Jókai  a magyar  lelkúletnek  nevelője  és  megszólaltatója  is  volt,  a 


Tájkép  Jókai  Mór  eredeti  festménye 

magyar  világ  festője  és  fejlődésének  egyik  formálója  is  volt : természetes  tehát,  hogy  a poli- 
tikával folytonos  összefüggésben  volt.  A politikát  kereste,  mert  közre  akart  működni  annak 
az  útnak  nyomjelzésében,  amelyet  a nemzet  a maga  sorsának  szánt,  hogy  ez  azon  közeledjék 
hozzája.  S a politika  öt  kereste  s kerülgette.  Életének  majd  minden  eseményébe  valahogyan 
beleszólt.  Hol  irányítván,  hol  irányt  megzavarván,  hol  bohókás  epizódokat  formálván,  hol 
nagykomolyan  jelentkezvén.  Az  a sajátságos  politika,  amely  reális  elemekkel  romantikus  játékot 


Jóka.i  Mór  Erzsébet  királynénál  Egy  régibb  bécsi  újság  illusztrációja 


játszott,  és  imponderabiliákból  komoly  realitást  szőtt.  A történelem  ügy  akarta  s ügy  intézte 
a dolgok  folyását,  hogy  a magyar  politikának  a romantika  űtvesztöjén  keresztül  kellett 
az  exigenciák  megbecsüléséhez  eljutni. 

Ez  a sajátságos  politika,  amely  akkortájt  majd  minden  magyar  ember  életére  kihatással 
volt,  lépten-nyomon  beleszólt,  beleavatkozott  Jókai  Mór  életébe  is.  Hiszen  nem  a ,, minden 
magyar"  közül  való  volt  ö,  hanem  az  elsők  sorában  várta  az  ég  villámait,  a földindulást, 
a katasztrófákat  és  a kis  kellemetlenségeket,  a tragikum  jelentkezéseit  s a komikum 
nyilvánulásait. 

íme  1858  december  15-én  a Magyar  Tudományos  Akadémia  beválasztja  öt  levelező 
tagjai  közé.  Ez  az  aránylagos  késedelem  is  a politika  müve.  Hiszen  az  akadémia  igazában 
már  nyolc  évvel  előbb  1850  ben  tagjai  közé  iktatta  őt.  Csakhogy  akkor  a magyar  tudományos 
akadémiának  nem  volt  szabad  közgyűlést  tartania  : „En  tehát  — írja  Jókai  — olyanformán 
lettem  tudóstársasági  taggá,  hogy  az  akadémiai  igazgató-tanács  ajánlatára  az  akkori  katonai 
főparancsnokság  által  neveztettem  ki.  Nem  hiszem,  hogy  a kerek  földön  volna  még  valaki, 
aki  hasonló  úton  jutott  a halhatatlanok  sorába". 

A Vasárnapi  Újságban,  a Jókai  Országos  Nagy  Naptárában,  az  Üstökösben,  egyéb 
almanachokban,  naptárakban,  folyóiratokban  szinte  nap-nap  után  jelennek  meg  újabb  müvei. 
Novellák,  regények,  versek,  cikkek,  kritikák.  Megjelenik  a ,,Törökvílág  Magyarországon", 
a , Janicsárok  végnapjai",  a ,, Szomorú  napok",  a „Régi  jó  táblabirák",  az  ,, Elátkozott  család", 
a „Szegény  gazdagok".  Mindmegannyi  nagy  koncepciójú  regény.  A kisebb  müvek  raja 
környékezi  őket.  Drámái  is  feltűnést  keltenek.  Egyik- másikat  lelkesedés  fogadja.  A „Dózsa 
György",  a „Szigetvári  vértanuk"  mélységesen  megragadják  a közönséget,  s nagy  hatást  kelt 
„Dalma"  is.  A maguk  erejével  is  hatnak,  de  sikerük  igazi  okát,  hatásuk  titkát  maga  Jókai 
jóval  később  így  magyarázta : „A  költészet  nimbuszába  burkolt  hazaszeretet  és  szabadság 
eszméi  megtalálták  a fogékony  kebleket.  A színpad  volt  a parlament  helyettesítője".  A szín- 
padon magyar  szónoklatot  hallhatott  a nemzet,  s e szónoklat  rejtek  utakon,  a titkos  megértés 
útjain  hozzáférkőzött  a nemzet  érzéséhez.  Jókai  színmüveinek  első  nagyobb  gyűjteménye 
1860-ban  jelent  meg.  E gyűjteményben  benne  van  a „Könyves  Kálmán"  a „Murányi  hölgy" 
és  „Manlius  Sinister"  is. 

A következő  év  a politikai  ébredés  nagy  esztendeje  volt.  Tavaszi  áhítat  uralkodott  el 
a lelkeken.  A bizakodás  áhítata.  S a politika  megszűnt  lírai  hangulatnak  lenni,  gyönyörű- 
séges reálitással  jelentkezett.  Jókai  is  az  aktív  politikusok  közé  állt.  A siklósi  kerület  követnek 
választotta,  s ö a határozati  párthoz  csatlakozott.  Első  parlamenti  szónoklatát  1861  május 
24-én  mondotta.  S már  akkor  is  mint  művészeti  alkotás  hatott  a beszéde.  Pedig  akkor  még 
nem  uralkodott  el  az  az  elfogultság,  hogy  a politika  s a költészet  egymással  meg  nem  férő 
elemek.  Akkor  még  az  írók  voltak  a legpolitíkaibb  elemnek,  a nemzeti  lelkűiéinek,  irányítói, 
megszólaltatok  Ezt  az  elfogultságot  azóta  a csakis  politikusok  gyökereztették  meg.  Talán 
féltékenyek,  talán  irigyek  voltak  azokra,  akik  olyan  nagyon  közel  jutottak  a néplélekhez. 
S a politikusok  ravaszságának  felült  az  esztétika,  s tételei  közé  iktatta  azt,  hogy  a költészet 
s a politika,  tehát  a költő  és  a politikus  nem  fér  össze.  Jókai,  aki  az  utóbbi  évben  a mester- 
kedésre kényszerített  magyar  politikának  egyik  legügyesebb  mestere  volt,  egyszerre  csak 
beleütközött  abba  az  elfogultságba,  hogy  mint  költő  csakis  művész  lehet,  tehát  nem  lehet 
igazi  politikus.  S már  akkor  inkább  mint  stilisztikai  és  művészeti  remekléseket  fogadták 
politikai  beszédeit. 

Hanem  azért  Jókai  testestül-lelkestül  rávetette  magát  a politikai  küzdelemre.  Testestül- 
lelkestül,  tehát  sohasem  féktelen  szenvedelmességgel,  sohasem  elszánt  radikalizmussal,  és 
sohasem  a lelkesedés  követelte  lelkiismeretlenséggel  vagy  a lelkiismeretlenség  által  szentesített 
ravaszsággal.  Mindig  felsöségesen  nézett  végig  a politikán,  a maga  politikai  mesterkedésén 
is.  Kívülről  nézte  azt  a forrongást,  sürgés-forgást,  tülekedést,  amelyről  azt  hitte,  hogy  a kellő 
közepén  vesz  benne  részt.  Kívülről,  felülről : a humor  szögletéből  vagy  az  elemeket  pompájuk 
értéke  szerint  rendező  művész  magasságából. 

1862-ben  a Magyar  Sajtó  szerkesztője  lesz,  majd  1863-ban  a Hon-t  alapítja  meg.  A bal- 
közép nagy  napilapját.  Már  öt  hét  múltán  a katonai  törvényszék  elé  kerül.  Gróf  Zichy 
Nándor  „Alapkérdéseink"  című  cikke  miatt.  Csendháborítás  címén  egyesztendei  börtönre 

ítélik  s nemessége  elvesztésére.  A cikk  íróját,  gróf  Zichy  Nándort  ugyanilyen  büntetés  éri. 
Meg  is  kezdik  fogságukat  a budai  József-kaszárnyában,  de  egy  hónap  múltán  a király  meg 
kegyelmez  nekik. 

1862-ben  írja  a Pesti  Napló  számára  ,,Az  új  földesur"-at.  Ez  a többi  regényéhez  viszo- 
nyítva rövid  regény  a maga  nagyszerű  kompozíciójával,  alakjai  realitásával,  romantikából  és 
társadalmi  és  politikai  tendenciából  egyberótt  meséjével,  hatalmas  humorával  s az  érzelgést 
is  megkapó  emberi  voltával  nagy  szenzációt  keltett.  Talán  a „Kárpáthy  Zoltánénál  is  nép- 
szerűbb lett. 

Ugyanebben  az  évben  jelent  meg  a „Politikai  Divatok"  című  regénye.  Ez  a könyv 
Laborfalvy  Róza  ünneplése.  „Aki  el- 
olvassa ,, Politikai  Divatok " cimü  regé- 
nyemet, ott  a föalakban  sokszor  rá- 
ösmerhet."  — írja  Jókai  a „Negyven 
év  visszhangjáéban.  „Hogy  keresett 
fel  bujdosásomban,  hogy  szabadított 
meg  ezer  veszély  közül,  hogy  jött  velem 
fényes  életmódból  hosszú  nyomort 
üldözést,  halál-rettegést  viselni  a sza- 
badságharc alatt." 

Az  1865-i  országgyűlésen  is  a 
siklósi  kerületet  képviselte,  s azóta 
1897-ig,  amikor  a király  a főrendiház 
tagjává  nevezte  ki,  országgyűlési  követ 
volt.  A balközépnek  is,  majd  a szabad- 
elvűpártnak vezértagja.  A pártok  hiva- 
talos lapjainak  szerkesztője.  Eleíntén 
lelkes  harcosuk  is,  később  már  inkább 
csak  szemlélődő  bölcsük. 

Jókai  politikai  pályáját,  mint  már 
emlitém,  nem  taglalom.  Külön  fejezet 
méltatja  a nagy  írónak  irodalmi  és 
emberi  szempontból  érdekes  politikai 
szereplését. 

A hatvanötödíki  országgyűlés,  de 
főkép  az  alkotmány  helyreállta  óta 
Jókai  élete,  az  íróé,  nem  a politikusé, 
csupa  gyönyörűséges  béke.  Néha-néha  az  anyagi  gond  megzavarja  ezt  a békét,  de  a 
felsőséges  humor  ezen  a zavaron  is  átsegíti  a költőt.  És  a nemzet  kötelességtudása  is, 
amelynek  mindig  akadt  ébresztője.  Hol  a kormány,  hol  kiadók,  hol  maga  a koronás  király. 

A hatvanas  évek  végén  s a hetvenes  években  a politikai  párthoz  tartozandóság  egy-egy 
hevesebb  harci  kirohanásra  bírja  öt,  a politikai  újságok  szerkesztőjét;  a társadalmi  élet  kriti- 
kája is  meg-megszólal  tárcacikkeiben  s vezércikkeiben,  de  a sok  írás  csak  olyan  az  ő nagy 
alkotásai  mellett,  mint  a robogva  száguldó  nagy  gép  mellett  a gép  kürtőjéből  ki-kitoluló 
szikra- eső.  S hogy  ezt  a talán  triviális,  talán  nem  is  jellemzetes  hasonlatot  végig  gondolom: 
kedvem  volna  a költő  életének  eseményeire  is  alkalmazni.  Bármily  érdekesek  is,  bármennyire 
arra  valók  is,  hogy  regényt  formáljunk  belőlük,  mégis  jelentéktelenek  Jókai  munkásságának 


Jókai  munkaközben 

eseményei  mellett.  Kétségtelen,  hogy  Jókai,  az  ember,  a legértékesebb  jelenségek  közül  való, 
mégis  eltörpül  Jókai,  az  iró  mellett.  S a legigazíbb  Jókaí-életrajz  tulajdonképpen  a Jókaí-müvek 
bibliográfiája. 

Hogy  Jókai  elfoglalja  a társadalomban  s az  irodalomban  az  öt  megillető  helyet,  s hogy 
nagyságának  sülya  összezüzza  a politikai  elfogultságot : Jókai  élete  olyannak  látszik,  mint 
amelynek  már  nincsenek  is  eseményei.  Az  írók  vezérüknek  vallják,  a nemzet  a maga  legjava 
kultürbizonyságának  tartja  öt,  a külföld  tiszteli,  s a társadalom  ünnepli.  A magyar  társa- 
dalmat még  akkor  nem  érte  az  a megismerés,  hogy  összetevő  erőinek  dolgában  kutatást  kell 
rendeznie,  s ez  az  öntudatlanságba  merült  s a maga  igazi  összetétele  dolgában  teljesen  ígnoráns 
társadalom  még  nem  látja  az  irodalomnak  azt  a föladatát,  hogy  világot  vessen  arra  az  igazi 


A költői  kastély  Jókai  Mór  rajza 


összetételre,  nem  követeli  tehát  Jókaitól  sem  azt,  hogy  nagyszerű  látótehetségével  belenézzen 
annak  az  összetételnek  titkaiba  s nagyszerű  intuíciójával  belevilágítson  a társadalmi  erők,  az 
emberi  nyilvánulások  mélységébe.  Jókait,  az  írót,  Jókait,  a vezért  nem  éri  más  kritika,  csak 
a művészeti  elfogultságé.  Ez  pedig  alig  volt  hallható  a nagy,  az  általános  hódolat  mellett. 

Még  í865-ben  megjelent  a ,,Míre  megvénülünk"  című  regény,  1867-ben  a „Szerelem 
bolondjai",  1869  ben  a „Kőszívű  ember  fiai".  Valamennyit  lázas  érdeklődéssel  fogadták,  de 
valamennyinek  hatását  fölülmúlta  az  1870-ben  megjelent  „Fekete  gyémántok"- é.  A következő 
év  meghozza  az  „Eppur  si  muove"-t,  az  1872.  év  pedig  „Az  arany  ember"-t.  Már  ekkor  az 
a nagy  közönség  leste  Jókai  regényeit,  amelyet  ö toborzott  a magyar  könyv  s a magyar 
irodalom  számára.  S ez  a nagy  közönség  az  „Arany  ember"-t  ünnepelve  fogadta.  Talán  egyetlen 
magyar  könyv  sem  hatott  olyan  intenzíven,  mint  ez  a tündöklő  mese,  amelyet  a szavak, 
helyzetek,  a képek  pompájában  való  gyönyörködés  alkotott  meg  Pedig  írt  Jókai  nála  fantasz- 
tikusabbat  és  szertelenségében  is  emberibb  regényt.  Ugyancsak  1872-ben  jelent  meg,  a „A  jövő 

század  regényéinek  hívták  s ugyancsak  szenzációt  keltett.  Ma  már  szinte  érthetetlen,  hogy 
mi  minden  mehetett  csudaszámba  — tegnap.  Ma  már  a holnaputánt  meglátó  prófécia 
sem  csuda.  De  akkortájt  a tudás  és  sejtés  szertelen  ölelkezésének  tartották  azt  a fantáziát, 
a melyektől  a következő  percek  képe  megszületett.  Ma  már  megtanultuk  a holnaputánt  még 
fantázia  nélkül  is  előre  meglátni. 

A fúzió  után  Jókaihoz  az  udvar  is  közeledik.  A király  1876-ban  kitünteti  a Szent- 
István-rend  kískeresztjével  s Jókai  méltóságos  ür  lesz.  De  már  akkor  az  egész  nemzet  Isten 
kegyelméből  való  „kegyelmes  űr"-nak  tartja.  Az  egyik  „költő  király44 -nak ; a másik  Arany 
János  volt.  A közvélemény  bölcsen  megformálta  ennek  a két  király-rendszernek  alkotmányát. 
Az  egyik  király  a vers  birodalmában  uralkodik,  a másik  a prózáéban,  s mindegyiküknek 
tartománya  van  a másiknak  birodalmában  is.  Arany  János  prózai  írásai  remekművek  számba 
mennek  s Jókai  Mór  versei  népszerűek.  S hogy  Arany  János  meghal,  már  csak  egy  királya 


Jókai  kis  jegyzőkönyvei 


van  a magyar  költészetnek.  Jókai  Mór.  Később  egy-egy  trónkövetelő  osztozkodni  akar  vele, 
de  a nemzet  nem  koronázza  meg.  S egyhamar  nem  is  lesz  költőkoronázás. 

A hetvenes,  nyolcvanas  és  kilencvenes  évek  meghozzák  Jókai  többi  nagy  regényét,  az 
„Enyém,  tied,  övé"-t  (1875),  az  „Egy  az  Isten'  -t  (1877),  a „Szép  Míkhál"-t  (1877),  a „Rab 
Ráby"  t (1879),  a „Szabadság  a hó  alatt"  (1879),  az  „Akik  kétszer  halnak  meg"  (1880),  a 
„Szeretve  mind  a vérpadig"  (1882),  a „Bálványos  vár"  (1883),  a „Minden  pokoklon  keresztül" 
(1884),  a „Lőcsei  fehér  asszony"  (1885),  a „Cigány  báró"-t  (1885),  a „Kis  Királyok"  (1886), 
a „Három  márványfej"-et  (1887),  a „Tengerszemü  hölgy"-et  (1888),  a „Lélekidomár"-t  (1889), 
a „Fráter  György"-öt  (1892),  a „Rákóczy  fia"  (1892),  a „Két  Trenk"-et  (1892),  az  „Öreg 
ember  nem  vén  ember"-t  (1898).  Minden  évben  legalább  egy-egy  nagyobb  regény,  s 
minden  hónapban,  minden  héten,  minden  nap  egy-egy  kisebb  regény,  elbeszélés,  elmélkedés, 
tárcacikkely. 

1885-ben  drámává  alakítja  át  az  „Arany  ember"-t  s óriási  sikert  ér  vele.  Majd  drama- 
tizálja a „Fekete  gyémántok"-at.  „Cigánybáró"-jából  operett-szöveget  írnak  — németül,  hogy 

Strauss  János  megzenésíthesse.  S a híres  bécsi  muzsikus  világszerte  Jókai  hírét  szolgálja. 
Es  Jókait  — a monarchia  írójává  segít  megtenni.  Már  már  dualisztikus  irószámba  megy, 
amiért  bécsi  zenemüvekhez  szöveget  szolgáltat,  s amiért  néhai  Rudolf  trónörökös  híres 
irodalmi  kezdeményezésében,  az  „Osztrák- Magyar  Monarchia  írásban  és  képben*'  című  nagy 
etnográfiái  gyűjteményes  munka  kiadásában  részt  vesz.  O lett  a magyar  kiadás  szerkesztője. 
A szerkesztés  munkája  sokat  hozta  össze  a trónörökössel  s a királyfi  s az  író  közt  szinte 


baráti  viszony  támadt.  Olyan,  amely  Jókai  politikai  magatartására  s politikai  megbecsültetésére 
is  nagy  kihatással  volt. 

í886-ban  meghalt  felesége,  Laborfalvy  Róza.  Harmincnyolc  esztendei  házasságának 
lelkületére,  művészetére,  egész  életére  való  hatását  Jókai  sokszor  dicsőítő  ünnepléssel  jelle- 
mezte. „Feleségem  irántam  — írja  egy  helyütt  — csak  mint  költő  iránt  volt  szigorú,  mun- 
káimat megbírálta,  s amit  ő megjegyzett,  az  reám  nézve  oraculum  volt.**  Élete  vezérfényének 
hívja  s azt  mondja  róla,  hogy  legnagyobb  részét  annak,  ami  életében  sikernek  nevezhető. 

neki  köszönheti.  Felesége  halála  megtörte.  Elbujdosott  Olaszországba,  s ott  írta  meg  „Utazás 
egy  sírdomb  körül"  című  rapszodikus  munkáját,  amelyben  fájdalmát  megrendítő  művészettel 
szólaltatja  meg. 

Es  írja  egyre  újabb  müveit.  Regényeit  és  drámáit.  Egész  sor  új  drámával  köszönt  a 
színpadra.  A „Helvilá"-val,  a „Fekete  vér"-rel,  a ,,Levente"-vel.  Kertészeti  tanulmányokat, 
majd  visszaemlékezéseket  ír,  hozzászól  aktuális  irodalmi  és  társadalmi  ügyekhez,  s tárcacikkei 
szinte  nap-nap  jelennek  meg.  Mintha  erőszakosan  demonstrálni  akarná  fiatalsága  törhetet- 
lenségét.  S még  egyszer  elemi  erővel  érezteti  fiatal  lelkességét.  A nép  lelkének  tüzéből  lett, 
s ezt  a tüzet  lobogó  lánggá  szító  lelkességét.  Mikor  1894-ben  Kossűth  Lajos  temetésén  a 
nemzet  gyászát  tolmácsolta.  Ez  a beszéd  legszebb  remekei  közül  való.  A külömben  is  meg- 
rendült nemzet  megilletödve  hódolt  meg  a nagyszerű  művészet  előtt,  amely  azt  a monu- 
mentális gyászbeszédet  megalkotta. 

S a nemzet  megünnepelte  a költő  minden  ünnepét.  Hatvanadik  születése  napja  nagy 
országos  ünnep,  de  egyenesen  világra  szóló  ünnep  az,  amellyel  az  ország  a költő  ötvenéves 
írói  jubileumát  1894  január  6-án  megülte.  Ez  a jubileum  adott  rá  módot,  hogy  Jókai  Mór 
összes  müvei  százkötetes  ünnepi  kiadásban  megjelenhessenek.  S arra  is,  hogy  az  ősz  költő 
százezer  forintnyi  tiszteletdijat  kapjon,  mintegy  nemzeti  ajándékképen  a magyar  közönségtől. 

„Voltam  szeretve  és  voltam  gyűlölve,  mint  senki  más".  . . írja  Jókai  abban  az  önélet- 
írásában, amelyet  a newyorki  „The  Fórum"  számára  írt.  A tündöklő  jubileumi  ünnepségen 
a költő  ezt  a visszaemlékezését  megrendültségének  könnyeivel  kítörülhette,  hogy  azt  írja 
helyébe:  „szeretve  vagyok,  mint  senki  más"  . . . GERO  ÖDÖN. 


80 


JÓKAI  A POLITIKÁBAN. 

Jókairól,  a politikusról  amúgy  félvállról  szoktak  beszélni  az  emberek.  „Nem  volt  nagy 
politikus."  Prileszky  Tádé  bizonyára  nem  volt  az,  de  ki  törődött  Prileszkyvel  ? Ellenben 
Jókaival  az  egész  ország  törődött  és  minthogy  az  egész  ország  olvasta,  figyelte,  mindenki 
tudta  és  mondta  is  róla,  hogy  nem  nagy  politikus.  De  mi  és  ki  a nagy  politikus  ? Ki  tudja 
meghatározni  a nagy  politikus  természetrajzát  ? Jókai  egy  fa  volt  abban  „a  nagy  erdőben", 
amely  nehány  évtizeden  át  beárnyékolta  az  országot  és  úgy  szavazott,  amint  Tisza  Kálmán 
kívánta.  Ebben  az  erdőben  nem  nőhettek  nagyra  a fák  és  hacsak  fára  volt  szükség,  hát  inkább 
hívják  azt  a fát  Jókainak,  mint  Bugac  Dénesnek  vagy  Kárász  Zebulonnak.  Tisza  Kálmán 
nem  tudott  úgy  írni,  mint  Jókai,  mégis  tagja  volt  az  Akadémiának,  hát  miért  ne  lehetett 
volna  tagja  Jókai  a parlamentnek  ? 

Az  irodalom  bizonyára  többet  nyert  azzal,  hogy  Jókai  politikus  volt,  mint  a parlament. 
Mert  a politikában  a folyosó-párthoz  tartozott  és  a folyosó,  akkortájt  még  a legnagyszerűbb 
megfigyelő  helye  volt  a magyar  úri  világnak.  Jókai  a folyosón  telt  meg  a legszebb  benyomá- 
sokkal. Beállott  egy  csoportba  és  hallgatta  az  embereket.  Figyelte  a beszédeiket.  A tréfáikat, 
amelyeket  a vidékről  hoztak,  a panaszaikat,  amelyekben  egy-egy  vidék  baja  és  nyomorúsága 
zokogott.  Jókai  mindent  meghallott.  Ha  pedig  érdekelte  valami,  ki  nem  fogyott  a kérdezős- 
ködésböl.  Ha  katonai  dolgok  kellettek  valami  regényéhez,  elfogott  a folyosón  valami  katona- 
szakértőt és  azzal  magyaráztatta  magának  a részleteket.  Ha  a bankügyekkel  kellett  foglal- 
koznia, Wahrman  Móricot  csípte  el.  Ha  valamely  vidéket  nem  ismert,  az  illető  kerület 
képviselőjét  vette  egy-két  órára  maga  mellé.  Neki  a parlament  a folyosójáért  volt  értékes  és 
a folyosó  igy  lett  az  irodalom  hasznára. 

Maga  a politika  azonban  tényleg  nem  nagyon  érdekelte  Jókait.  A politikai  mesterkedés,  a 
pártharcok  intézése,  a sok  intrika  és  cselvetés,  a sok  számítás  és  vita  rendszerint  hidegen 
hagyta.  Mindig  a kolompos  után  szeretett  menni  és  mivel  a mandátuma  révén  sohasem  akart 
elérni  valamit,  nem  is  törődött  soha  azzal,  ami  a par- 
lamentben történt.  Ha  az  erdő  felállott  szavazni,  ö 
is  felállott.  Csak  azután  szokta  megkérdezni: 

— Mire  szavaztunk  ? 

Mert  a beszédekre  nem  figyelt.  A tekintete  ugyan 
a szónokra  volt  irányítva,  de  a gondolatai  az  ő hősei 
között  jártak  és  míg  a szónok  azt  hitte,  hogy  Jókai 


81 


82 


JÓKAI  A POLITIKÁBAN 


az  ö nézeteire  kiváncsi,  addig  egy-egy  új  regény  született  meg.  Ezek  a nézetek  öt  nem 
érdekelték.  Nem  is  igen  értett  hozzájuk.  Nagy  ellenfelét  és  vetélytársát,  Kemény  Zsigmondot 
megidézi  egyszer  a cenzor  és  kötelező  kijelentést  kér  tőle,  hogy  Jókai  a Pesti  Naplóban  épp 
akkor  megjelenő  ,,Régi  jó  táblabírák“  bán  nem  fogja  többé  a közigazgatási  szervezetet  bírálni 
és  támadni.  Kemény  oblígót  vállal  érte. 


Tervvázlat  az  „Üstökös"  rajzolója  részére  Jókai  Mór  rajza 


— Hát  ismeri  már  a regény  folytatólagos  részleteit?  — kérdi  Woraffka,  a cenzor. 

— Nem. 

— Hát  akkor  hogyan  tehet  kötelező  kijelentést  ? 

Mert  ismerem  Jókait.  Tudom,  hogy  fogalma  sincs  a régi  közigazgatásról,  a politikáról,  a 
mostaniról  még  egyáltalán  semmi.  Hát  nem  is  fogja  kigúnyolní ! 

Keménynek  nagyjából  igaza  volt,  de  Jókait  bosszantotta  a dolog  és  többé  nem  dolgozott 
a Kemény  Zsígmond  Pesti  Naplójának. 

Mert  önmaga  nem  akarta  elismerni,  hogy  ahhoz,  hogy  valaki  súllyal  bírjon  a politikai 
életben,  vagy  nagy  és  fényes  névre,  vagy  kiváló  tudásra  és  szónoki  erőre  van  szükség.  A neve 

elég  fényes  volt,  de  ennek  a fénynek  nem  volt  elég  ereje  azokban  a körökben,  amelyek  nagy 
politikussá  teszik  az  embert.  Ezt  a fényt  nem  a születés,  hanem  a génié  adta,  ez  pedig  még 
nem  udvarképes.  A közügyeket,  a szakkérdéseket  meg  tényleg  nem  ismerte,  a szónoki 
képességében  pedig  nem  a vitázó  güny,  hanem  a bájos,  szelíd  humor  volt  a fötényezö,  ez 
pedig  szintén  nem  alkalmas  arra,  hogy  pártokkal,  hívekkel  vegye  körül.  O mindazonáltal 
komolyan  vette  politikai  hivatását  és  negyvenkilencben  Debrecenben,  amikor  a békepárt 
„Esti  Lapok"-ját  szerkesztette,  ugyanolyan  logikával  fejtette  ki  politikai  programját,  mint 
J86J-ben,  mikor  mint  a siklósi  kerület  országgyűlési  képviselője  először  jelent  meg,  mint  nép- 
képviselő, a parlamentben. 

Azonban  nagyon  következetes  nem  tudott  lenni  a meggyőződéseiben  és  a detronízáció 
kimondása  után  még  köztársaságibb  lett,  mint  Kossuth.  Amily  vad  gúnnyal  támadta  a demagóg 
Madarász  Lászlót  (ö  leplezte  le  először,  hogy  a Zíchy-féle  gyémántokat  elsikkasztotta !)  és  az 
ö szélsőséges  radikálizmusát,  ugyanolyan  hevességgel  izgatott  már  egy  fél  év  múltán  a köz- 
társaság mellett.  Félénk  természete  volt  ennek  a legfőbb  oka.  Tartott  tőle,  hogy  Kossuth, 
akiről  tudta,  hogy  nem  szereti,  végezni  talál  vele,  ha  még  a detronízáció  után  is  a békés 
megegyezés  húrjait  pengeti.  Alkalmazkodott  tehát  és  köztársasági  lett. 

Mióta  azonban  az  alkotmányos  korszaknak  lett  a képviselője,  következetes  tudott 
maradni  első  hitvallásához,  amely  a szenzáció  külsőleg  is  elég  hangos  jelenetei  között  történt 
meg  1861  május  22-én.  Ekkor  tartotta  meg  szüzbeszédét.  A megegyezés,  az  Ausztriával  és  a 
királlyal  való  kiegyezés  politikáját  hirdette. 

„Ráfogás,  — mondta  — hogy  a dualizmus  egyértelmű  volna  a birodalom  föloszlatásával. 
Dualizmus  idején  érte  a birodalom  mindig  története  fénypontjait,  tökéletes  uníformitás  alatt 
érte  megaláztatásait,  megérte  II.  József  alatt,  hogy  a már  akkor  beteg  ember,  az  ozmán 
birodalom,  egyetlen  hadjárat  alatt  megalázta.  Dualizmus  mellett  állta  ki  Ausztria  I.  Napokon 
majd  negyedszázados  hadjáratait  s tökéletes  unitás  mellett  vesztette  el  kéthónapi  támadó,  tehát 
előre  készült  hadjárata  alatt  Lombardiáját." 

„És  ennek  egyszerűen  az  a kulcsa,  hogy  a dualizmusban  a monarchia  minden  hatalmát 
kifelé  használhatja,  mig  az  unitás  ideje  alatt  egyik  országnak  kell  a másikat  őrizni,  de  még 
administrálni  is,  ami  a legnagyobb  erő-  és  pénzpazarlás,  mint  erre  siralmas  példák  vagyunk 
mind,  országostul.  Azért  Európa  megnyugodhatík  abban,  hogy  Ausztria  dualizmusa  kétkarú 

óriás,  mig  az  egységes,  Ausztria  egy  beteg  szörny,  mely  ön- 
magát elnyelte  s nem  bírja  megemészteni." 

Ezek  kétségtelenül  nem  voltak  új  dolgok,  nem  is 
voltak  a kor  cíkornyásos  frázisaiba  burkolva,  még  a szo- 
kásos hasonlatokat  is  nélkülözték  és  egyetlen,  „valamint  a 
nap,  amely  nyugovóra  tér",  vagy  „valamint  a tűz,  stb." 
sem  volt  benne,  ami  akkortájt  a Kossuth,  Eötvös,  Kazinczy 
Gábor  és  Horváth  Boldizsár  szónoklatainak  idején,  a beszéd 
igazi  ékessége  volt.  Azonban  világos  és  meggyőző  volt. 
Azonfelül  maga  a szónok  is  érdekes  személyiség  volt.  Hisz 
akkor  már  híre  tetőpontján  állott  és  három  kerület  is  ver- 
sengett érte,  hogy  kié  legyen.  Mindenkit  érdekelt  tehát  a nagy  író  első  beszéde.  A „Hölgyfutár" 
akkori  tudósítója  azt  írja,  hogy  „áhítatos  csöndben  figyelmezett  mindenki  az  előadásra,  amely 
éppoly  lelkes  volt,  mint  a szónoklatí  mü  maga  és  a Ház  tekintélyes  férfiai  melegen  szorították 
meg  a jeles  költő  és  szónok  kezét".  Pedig  olyanokat  is  mondott,  ami  a csupa  kiváltságos 
elemekből  alkotott  testületben  nagyon  vegyes  érzelmeket  kelthetett.  Olyanokat,  amelyek  akkor 

túlságos  radikálisaknak  tetszettek,  ma  pedig  olyan  emlékei  az  akkori  kor  és  Jókai  életének, 
amelyek  magasra  emelik  előttünk  az  ő lelkületét. 

,, Múlhatatlannak  tartom  — mondotta  — annak  kimondását,  hogy  a magyar  nemzet  a 
vele  együtt  élő  nemzetiségeket  a legszabadelvübb  bőkezűséggel  kívánja  részesíteni  mindazon 
áldásaiban  az  alkotmányos  szabadságnak,  amiket  saját  maga  élvezni  óhajt  és  ahol  viszályok 
forognak  fönn  köztünk,  inkább  akar  nemesen  engedékeny,  mint  hatalmaskodó  lenni  és  minden- 
esetre be  akarja  bizonyítani,  hogy  a közelmúlt  keserű  napok  alatt  e tárgyban  is  tanult  valamit. 
Továbbá,  hogy  a magyar  nemzet  semmi  osztály,  nemzetiség  vagy  vallásfelekezetekre  nézve 
kizáró  vagy  bezáró  jogokat  el  nem  ismer,  hogy  alkotmánya  jótékonyságában  mindenkit  egy- 
formán részesít,  mert  önmagát  megboszuló  véteknek  tartaná  azt,  hogy  bármely  osztályt  vagy 
vallásfelekezetet  előbb  kizárnának  a polgárjogok  teljes  élvezetéből  s azután  polgárerényeket 
követelnének  tőle  s ha  azok  a mi  hibáink  miatt  annál  hiányoznának,  mi  vétkünkért  azokat 
ítélnök  el.  Végül,  hogy  a magyar  nemzet  teljes  szabadelvüséggel  kívánja  mindazon  kérdé- 
seket megoldatni,  melyeket  az  űjabb  idők  szültek  s melyek  még  eddig  alkotmányunkban  tárgyalva 
nem  lehettek/' 

Szabadelvű,  szabadgondolkodó  politikus  volt  és  mindig  az  maradt.  Érdekes  azonban, 
hogy  amikor  felszólították,  lépne  be  a szabadkőművesek  közé,  ezt  felelte : 

„Nálatok  a kalapácsütés  jelzi,  minő  tetteket  visztek  véghez  a humanizmus,  az  emberiség 
érdekében.  Nekem  is  van  egy  ilyen  kalapácsom  s az  sem  mutat  egyebet  az  én  működé- 
semben, mint  amit  ti  tesztek : s ez  a kalapácsütés  a szivem  dobogása." 

Első  politikai  fellépése  nemcsak  sikert,  hanem  a politikai  hirlapírás  terén  kenyeret  is 
hozott  a számára.  A hatvanegyedikí  országgyűlést  tudvalevőleg  hamarosan  hazaküldték  és  a 
határozati  pártnak,  a „tigriseknek"  (a  „Tigris-szálloda"  volt  a tanyájuk)  nem  volt  még 
sajtójuk  sem,  amelyben  meggyőződésükért  síkra  szállhattak  volna.  Teleki  László  sürgetésére 
tehát  politikai  lap  kiadására  határozták  el  magukat.  A pénzt  hamar  összeadták.  Akkor  még 
nem  kellettek  százezrek  egy  lap  megindításához.  A szerkesztő  keresésével  se  kellett  sokat 
fáradniok,  mert  hisz  köztük  volt  az  országnak  már  akkor  legnépszerűbb  írója,  Jókai  Mór 
is.  O lett  tehát  a szerkesztője  az  új  lapnak,  a híressé  vált  „A  Hon"-nak. 

Jókai  felutazott  Bécsbe  a koncesszióért.  Megkapta.  Budán,  a helytartóságnál  azonban, 
a magyar  írónak  mindig  nehezebb  volt  a dolga,  mert  ott  jobban  ismerték  és  tudták,  hogy 
veszedelmes  lehet  a munkája.  A makacs  gróf  Pálffy  Móric  volt  az  atyaísten  Budán  és 
hozzája  kellett  audienciára  menni  Jókainak  is. 

Pálffy  szívesen  fogadta,  sőt  mint  maga  Jókai  mesélte  később,  még  azzal  is  eldícsekedett, 
hogy  végigolvasta  a Pesti  Naplóban  megjelent  „Régi  jó  táblabirákat".  De  a koncessziót  csak 
azzal  a feltétellel  volt  hajlandó  megadni,  ha  Jókai  reverzálist  ad,  hogy  a kormányt  pártolni  fogja. 

Nehéz  dió  volt  egy  ellenzéki  szerkesztő  számára.  De  a regényíró  hamarosan  segített  a 
politikuson.  Leült  a gróf  asztalához  és  megírta  a kötelezvényt,  hogy  a magas  kormányt 
pártolni  fogja  minden  a hazára  üdvös  intézkedéseiben. 

Pálffy  észrevette  a ravasz  rezervációt. 

— Maga  barátom  veszedelmes  ember,  nagyon  fogok  vigyáztatni  a lapjára  ! — mondta 
neki,  de  a koncessziót  megadta. 

Nemcsak  mandátum,  hanem  politikai  orgánum  és  űjabb  kereset  is  volt  már  tehát. 
Azonban  a rózsás  dicsőségnek  megvolt  mindjárt  az  első  tüskéje  is.  Pálffy  tényleg  vigyáz- 
tatok a Jókai  lapjára  és  egy  napon,  amikor  gróf  Zichy  Nándor  kissé  mérges  cikke  jelent  meg 
„A  Hon"  első  oldalán,  megjelentek  a szuronyos  katonák  és  vitték  Zichyt  is,  Jókait  is  a hadi- 
törvényszék  elé.  Pálffy  rendeletéből ! 

A rövid  dicsőség  után  már  a börtön  kínálkozott.  Jókai  hosszú  német  beszédben  védte 
magát  a vád  ellen,  amely  csendháborítás  miatt  három  havi  fogházra  javasolta  öt  elítéltetni. 
A törvényszék  egy  évi  fogházat  adott  neki. 

— De  hisz  a helytartó  csak  három  hónapi  fogházat  indítványoztatott ! — fakadt  ki 
keserűn  Jókai. 

„Das  Uebrige  habén  Sie  fúr  die  schöne  Vertheidigung  bekommen"  — felelte  az  őrnagy- 
hadbíró,  aki  bizonyára  nem  volt  nagy  tisztelője  Jókainak. 

De  a fogság  nem  volt  nagyon  keserű.  Jókaié  se,  de  az  íróké  akkor  egyáltalán  nem.  Egy 
nemeslelkü  térparancsnok,  Haymerle  volt  a fogházak  felügyelője,  és  ez  az  íróknak,  akiket 
szeretett,  de  különösen  Jókainak  olyan  kedvezményeket  adott,  hogy  a fogság  inkább  pihenőnek 
volt  mondható.  Jókai  két  hosszú  tárcában  (Pesti  Napló,  1865  május  26.,  27.)  megírta  ezt  a 
kedélyes  életet.  Azt  mondja : 

„Pompásan  éltünk.  Soha  életemben  több  szabadságom  nem  volt,  mint  fogságomban, 
egész  nap  látogatókat  fogadtam,  este  kimentem  vacsorálni  a Svábhegyre,  a porkolábot  is 
elvíttem  magammal.  Térparancsnokunk,  a jó  Haymerle,  kívül-belül  mintaképe  egy  magyar 
vícispánnak." 


87 


12+ 


JÓKAI  A POLITIKÁBAN 


A fogság  tehát  nem  volt  keserű,  de  annál  szomorúbb  a következménye : ,,A  Hon" 
Jókai  nélkül  válságba  került.  Elmaradtak  az  előfizetői  és  Jókai  kénytelen  volt  újból  Kemény 
Zsigmondhoz  fordulni,  hogy  a „Hon"  megszűnése  esetén  küldje  a Pesti  Naplót  az  előfize- 
tőknek. Azonban  a dologról  értesült  Zichy  Nándor  és  a maga  cikkének  tulajdonítván  Jókai 
fogságát  és  lapja  válságát.,  közbelépett  és  ötezer  forintot  adott  a Hon  ügyeinek  elintézésére. 
A lap  meg  volt  mentve.  Mikor  Zíchyt  a katonai  törvényszék  elítélte  és  nemességétől  is  meg- 

fosztotta,  azt  mondta  Deák : „Most  Zichy  a leggazdagabb  paraszt."  Mikor  pedig  meghallotta, 
hogy  miként  mentette  meg  a Hont,  azt  mondta:  „Mégis  csak  nemes  maradt!" 

Jókai  tehát  a Honban  politizálhatott.  De  nem  nagyon  voltak  vele  megelégedve  a vezérek. 
A Deák  húsvéti  cikke  nyomán  támadt  hangulatban  — nehéz  helyzet  volt ! — nem  tudta 
feltalálni  magát.  Ghiczy  Kálmán  keserűen  panaszkodik  Tiszának.  De  Tisza  megnyugtatja. 

„Igen  sajnálom  — írja  Ghíczynek  Gesztről  — hogy  Mór  barátunknak  nem  korrekt  cikkei 
ügy  lehangoltak.  Igazad  van,  hogy  ö több  Ízben  már  nem  helyesen  nyilatkozott,  de  men- 
tenem kell  őt  annyiban,  hogy  Pesten  egyedül  és  nagyrészt  ellentétes  elem  között  nem  érte- 
kezhetni jóformán  senkivel.  Nem  csoda,  ha  olykor  téved.  írt  egyébként  jókat  is." 

Jókai  hálás  maradt  Tiszának  e védelemért.  Mikor  a kiegyezés  után  összejön  az  „alkot- 
mányozó"  országgyűlés,  Jókai,  ismét  mint  Siklós  követe,  Tisza  Kálmán  háta  mögé  ül, 
a balközépre.  Deák  Ferenc  ellenzékére.  Nem  is  távozott  többé  mellöle  soha. 

Szorgalmas,  buzgó  képviselő  lett.  Folyton  az  ülésteremben  van,  és  bármikor  beugrik, 
ha  Tisza  int  neki,  hogy  szóljon.  Szól  mindenről.  Es  mindenről  nagyon  érdekesen  beszél.  Deák 
Ferencen  kívül  neki  van  a legnagyobb  hallgatósága.  A folyosó  néptelen,  mikor  ö beszél. 
A hangját,  a taglejtéseít,  a páthoszát  ismerjük  mi,  későbbi  generáció  is.  Nem  volt  hatásos 
szónok,  de  a beszéde  mégis  lebilincselő  volt.  Bizonyos  tiszteletteljes  elfogódottsággal  hallgatták 
őt  az  emberek,  és  mindenki  ott  vélte  látni  a feje  felett  a dicsőség  aureoláját,  amelyet  ragyogó 
munkáival  szerzett.  A feje  koszorús  fényben  volt  lelkünk  előtt  és  nem  csoda,  ha  e látomány 
igézővé  tette  a beszédeit  is.  Mélabűs  hangja  kellemesen  csengett  a fülünkben  és  bájos  ötletei, 
szelíd  csipkedései,  kedves  gúnyolódásai  még  az  ellenfelet  is  megnevettette. 


Jókai  névjegye 


Mindig  tudott  beszélni  és  eleinte  sokat  is  beszélt.  Még  szakkérdésekről  is,  amelyekhez 
pedig  igazán  keveset  értett.  De  felkapta  a mások  érveit  és  azokat  szép  frázisokba  gyúrva, 
újból  és  hatásosan  tudta  előadni 

„Jókai  mondta  róla  Deák  — olyan  puskaporral  is  tud  lőni,  amellyel  már  lőttek 
egyszer/' 

Ötleteiről,  jó  mondásairól  soká  beszéltek  az  emberek.  Egyik  beszédét  így  fejezi  be : 

„Krisztus  megváltott  bűneinktől,  de  ki  fog  a váltóinktól  megszabadítani  ?" 

Hát  persze,  hogy  sokat  idézték  ezt  a mondatot,  mikor  Magyarországon  minden  második 
embernek  volt  joga  ugyanezt  elmondani. 

Valamely  ujoncozási  kérdésnél  igy  érvelt: 

„Tizenötezer  lovasra  van  szükség,  ezeket  leszállítani  nem  lehet,  mert  a lónál  a lel- 
kesedés nem  pótolja  a betanítást." 

„Nemzetőrséggel  csatázni  nem  szeretnék ; a csupa  családapákból  összeállított  rendezetlen 
tömeggel,  félek,  az  első  puskaszóra  — ágyúkról  nem  is  beszélek  elszaladnánk.  Madarász 
tisztelt  barátom  legelöl,  én  pedig  mindjárt  utána." 

A folyosón  is  a keresett  csoportok  közé  tartozott  az  ö köre.  Aki  valami  jó  adomát 
hallott,  Jókaihoz  szaladt  vele.  Aki  érdekes  históriát  hallott,  neki  mondta  el.  Nem  egy  regénye 
született  olyan  témákból,  amelyeket  a folyosón  mondtak  el  neki.  A „Bálványos  vár",  a 
„Damokosok"  Orbán  Balázs  székely  levelesládákból  elökeritett  történeteiből  készült.  A „Szeretve 
mind  a vérpadig"  anyagát  Thaly  Kálmán  adta.  A „Lélekidomár"  és  a „Sárga  rózsa"  azokból 
az  emlékekből  keltek  ki,  amelyek  gróf  Ráday  Gedeon,  a híres  szegedi  kírálybiztos  meséiből 
maradtak  meg  Jókai  lelkében.  A politikai  szolgálat  tehát  irodalmilag  is  hasznos  volt  reá  nézve. 

Híre  és  neve  már  eljut  az  udvarig  is.  A királyné  nemcsak  a regényeit,  de  a lapját  is 
olvassa.  Egy  udvari  estélyen  kívánja  is,  hogy  mutassák  be  neki  Jókait.  Jókainak  meg  kell  ígérni, 
hogy  legközelebbi  regényét  személyesen  fogja  elvinni  a királynénak.  (A  párbeszéd  meg  van 
örökítve  „A  lélekídomár"-ban!)  El  is  viszi.  A királyné  egy  óráig  magánál  tartja.  Kis  leányát, 
Valériát  az  ölébe  ülteti.  Ez  kis  karjait  a költő  nyaka  köré  fűzi  és  bajuszával  játszadozik. 
Jókai  ragyogó  boldogságban  meséli  el  ezt  a nagy  kitüntetést.  Az  ellenzéki  ember  megingott 
a királyi  kéz  első  érintésétől.  Nem  is  tudott  többé  kiegyenesedni  soha.  Térdet  hajtott,  valahányszor 
a királyi  házról  volt  szó.  Meg  is  csúfolták  érte  sokszor.  Sőt  1872-ben,  mikor  Radoczával  szemben 
megbukott  a Terézvárosban,  ez  a híperlojalítás  volt  a legfőbb  érve  az  ellenpárt  korteseinek. 

Mikor  Tiszával  együtt  aztán  a „húsos  fazekak"  mellé  kerültek,  szabadjára  ereszthette 
ezt  az  érzését  és  politikai  szelídségét.  Fogyott  is  a népszerűség.  Sót  — mint  Mikszáth  mondja 
„Jókaiéból  még  az  is  fogyott  és  hamvadt  e fazekak  alatt  (melyekből  a húst  mások  villázták 
ki),  amit  irodalmi  réven  szerzett". 

A ház  dolgai  iránt  már  nem  is  érdeklődött.  Keveset  beszélt  és  — politikáról  még 
kevesebbet  írt.  Egészen  a folyosóé  lett,  ahol  nagy  tisztelet  környékezte. 

A Házban  azonban  csak  akkor  beszélt,  ha  valami  népszerűtlen  ügyet  kellett  az  ö neve 
fényével  bevonni.  Ilyenkor  mindig  szívesen  állt  Tisza  Kálmán  rendelkezésére.  Egyszer,  a nyolc- 
vanas évek  kezdetén,  ilyen  alkalommal  valaki  azt  kiáltotta  oda  neki  „komédiás !" 

Jókai  felkapta  a fejét,  szemei  a közbeszólót  keresték,  majd  szokatlan  haraggal  és  emel- 
kedett hangon  vágta  vissza : 

— Ez  a haza  csak  úgy  az  enyém,  mint  az  öné.  Es  ezen  a színpadon  sohasem  vágya- 
koztam babér  után,  de  itt  tépik  le  rólam  azt  a babért  is,  amit  másutt  szereztem. 

Mennyire  igaza  volt ! A legnépszerűbb  iró  nem  tudott  népszerű  lenni  a politikában. 
A fővárosban  (a  Józsefvárosban)  megint  megbukik.  De  legalább  kemény  koponya,  Szilágyi 
Dezső  buktatja  meg.  Azonban  a bukás  nagyon  elkeseríti  és  habár  Tisza  hamar  megvigasztalja 
egy  erdélyi  kerülettel,  Jókai  elkedvtelenedík  és  jó  ideig  kerülve  a házat,  csak  a Lloyd-Klubba 
jár  rendszeresen,  ahol  híres  tarokk-pártiját  játssza  Tiszával,  Nedeczkyvel  és  Sváb  Károlylyal, 
körülvéve  a párt  sok  állhatasos  kíbicétöl. 

Ekkor  keletkeznek  első  ízben  a nyomasztó  anyagi  gondok.  Sokat  keresett  Jókai,  de  maga 
is,  házanépe  is  átkozottul  rosszul  gazdálkodott.  Jókai  uzsorás  kezekbe  került  és  Hegedűs 
Sándor  Tiszától  kér  segítséget. 

— Ejnye  no,  ez  a Móric  . . . mondja  Tisza,  de  egy  árva  szóval  sem  sejteti,  hogy 
akar-e  rajta  segíteni. 

Másnap  azonban  már  a király  előtt  áll  és  a sok  országos  dolog  megpendíti,  hogy  milyen 
rosszak  a viszonyok,  még  az  ország  első  írója  is  nyomorral  küzd.  A király  közbeszól : 

— Jókai  ? 

— Igen  felség,  mondja  Tisza. 

Ezt  nagyon  sajnálom.  Felette  rokonszenves  ember.  Mennyire  van  szükség? 

— Úgy  tudom,  harminchatezer  forint  volna  az,  ami  a legégetőbb. 

— Utalványozom  az  összeget  a sajátomból,  de  ne  szóljon  neki  kérem,  semmit.  Majd 
talál  valami  címet. 

De  az  adósságai  nem  apadtak  és  Tisza  csakhamar  a szabadelvüpárt  divatos  módján 
kezdett  segíteni  rajta.  A „Közgazdasági  tevékenység"  pályájára  szánta  és  a kormány  befo- 

Tréfák,  Adomák  Jókai  kézirata 

lyása  alatt  álló  nagy  vállalatok  igazgatóságába  választotta  be.  Ez  segített  a baján,  sót 
vagyonhoz  is  juttatta. 

De  hogy  Jókaiban  a királyi  kegy  folytonos  megnyilvánulása  milyen  nyomokat  hagyott, 
azt  a legjobban  mutatja  az  a történet,  amit  szintén  Mikszáth  beszél  el  róla. 

Jókai  „Koronás  gyermekek"  címmel  regényt  ír  a lapjába,  amelynek  anyaga  a Bragan- 
zákról,  az  Estékről  és  a Habsburgokról  szólott.  Ártatlan  dolgok  voltak  benne  nagyon.  De 
Wekerle  egyszer  incselkedő  kedvében  rászól  Jókaira: 


91 


■ JÓKAI  A POLITIKÁBAN  ■ 

— Hát  te  mi  az  ördögöt  Írsz  most  a lapodba  ? 

— Egy  regényt,  mondja  Jókai  gyanútlanul. 

— Hallom,  haragusznak  érte  az  udvarnál ! — és  jót  nevetett  hozzá. 

De  Jókainak  torkán  akadt  a szó.  Erezte  a fejébe  szállni  a vért  és  maga  előtt  látta  a 
királyt,  amint  keserű  szemrehányással  mondja  magában  : Hát  ezt  az  embert  tüntettem  ki  ennyire  ? 

Es  nyomban  levelet  irt  a kiadónak,  hogy  a regényt  nem  folytatja.  Nem  is  folytatta 
soha.  Félben  maradt.  Wekerle  később  elmondta,  hogy  csak  tréfa  volt  az  egész  és  az  volt 
mindössze  az  alapja,  hogy  egy  ízben  Bécsben  Huszár  Imre  a reggelinél  említette  neki  a Jókai 
regényét  és  megjegyezte,  hogy  az  udvarnál  bizonyára  haragudnának,  ha  ezt  elolvasnák  és 
ebből  csinálta  ő a Jókaival  való  tréfáját. 

A tréfa  bizony  nem  volt  nagyon  jó  és  az  irodalom  egy  Jókaí-regényt  vesztett  Wekerle 
miatt  . . . 

Politikai  életének  utolsó  esztendei  sem  voltak  rózsásak. 

Az  utolsó  kínos  ütés  pedig  akkor  sújtott  le  reá,  mikor,  a kormány  az  „Osztrák-Magyar 
monarchia  írásban  és  képben"  című  munka  befejezése  után  azt  indítványozta,  hogy  Jókai 
szerkesztői  fizetése,  érdemeinek  elismeréseként  továbbra  is  kiutaltassék.  Madarász  József,  öccse 
Lászlónak,  akit  Jókai  leleplezett,  a szószékre  rohant  és  ezt  mondta : 

— En  a megnevezett  Jókai  Mórt  hazám  ellen  vétkes  egyénnek  ismerem  . . . 

Tovább  nem  folytathatta.  Általános  felháborodás  némította  el  a képtelenül  igazságtalan 
és  alaptalan  vádat. 

De  Jókai  érzékeny  szivén  ez  is  sebet  ütött.  Abban  a teremben,  amelyben  annyiszor 
köszöntötte  öt  a tisztelet  és  hódolat  zúgó  tapsvihara,  hazája  ellen  vétkesnek  merik  öt  mondani. 
Fájt,  nagyon  fájt  ez  a szivének.  Még  jobban,  mint  mikor  Karcagon  kibukott  és  ezzel  végleg 
kikerült  a képviselöházból. 

Politikai  pályáját  befejezettnek  tekintette.  Híaba  neveztette  ki  Bánffy  a főrendiház  tagjává, 
hiába  adatta  neki  a „Pro  litterís  et  artíbus"  rendjelet,  a parlamenti  dolgok  iránt  többé  nem 
érdeklődött.  Csak  tarokkozni  járt  még  a Lloyd-Klubba  . . . SERESS  LÁSZLÓ. 

Jókainak  első  humorisztíkus  lapja  a „Nagy  Tükör"  volt.  Ahhoz  az  időhöz  képest  igen 
szép  kiállítású  lap,  jó  rajzokkal,  eleven,  mulattató  tartalommal.  Már  csak  újszerűsége  révén  is 
méltán  számíthatott  volna  nagy  kelendőségre.  De  mélyebben  meggyökerezni  nem  bírt  s rövid 
pályafutás  után  megszűnt. 

Úgy  kell  hinnünk,  hogy  Jókait  az  ö szokatlanul  bőven  buzogó  humora  nem  hagyta 
nyugodni  e balsiker  után  sem,  mert  a „Nagy  Tükör"  után  nemsokára,  1859-ben  újabb 
humorisztíkus  lapot  alapított:  az  „Üstökös"-t.  így  kellene  hinnünk.  De  amint  Jókai  maga  is 
megírta  volt : sokkal  prózaibb  oka  volt  az  „Üstökös"  megalapításának.  Anyagi  gondok  bán- 
tották a nagy  humoristát  és  ő sokat  törte  a fejét,  hogy  miképen  juthatna  állandóbb  kereset- 
forráshoz ? Ilyen  gondolatok  és  fejtörések  közt  sétálgatott  egy  szép  nyári  vagy  őszi  este  a 
Svábhegyen.  És  bármennyit  gondolkozott  is,  bármennyire  vísszaríaszthatta  volna  is  a „Nagy 
Tükör"  esete,  megint  csak  humorisztíkus  lap  kiadásában  látta  a prosperálás  útját  és  módját. 
Meg  is  maradt  e gondolatánál  s már  címet  is  keresett  az  új  lap  számára.  Akkoriban  nagy 
sepröjü  üstökös  csillag  járt  az  égen.  Jókai  a cím  keresése  közben  felpillantott  a remek  csillagos 
égre,  az  üstökös  csillagra  és  — megvolt  a cím  : „Üstökös". 

Az  új  lap  meg  is  jelent  ősszel  a Heckenast  nyomtató  intézetében.  Mai  napig  is  híres  a 
„Bürgözdi  bácsi  kalandjai"  cimü  elbeszélés,  mellyel  az  „Üstökös"  megindult  és  egyszeribe 
szokatlan  népszerűséget  szerzett  az  olvasók  között.  És  ez  megint  oly  természetes,  mint  amilyen 
érthetetlen  volt  a „Nagy  Tükör"  gyors  elhanyatlása.  A Jókai  szokatlanul  új  hangja,  példátlanul 
bőven  buzgó,  kápráztató  humora,  meg  a lapnak  tartalmánál  fogva  szokatlan  milyensége  méltán 
megkapta  az  olvasók  érdeklődését  és  „sírva  vigadt  a magyar".  Eladdig  csak  pípaszó  mellett 
anekdotáztak  az  emberek  s egy  egy  vidék  anekdota-kollekcióját  ismételgették  egymásnak  ki 
tudja,  hányszor  újra  és  újra  melegítve  fel  egy  és  ugyanazon  „nagyon  jó"  esetkét,  legfeljebb 
néhány  anekdota-kedvelő  jegyezgette  fel  magának  a feljegyzésre  méltóbbakat,  — s íme : most 
minden  héten  nyomtatásban  kaphatták  kézhez  a temérdek  sokaságű  mulattató  apróságot. 
Természetes,  hogy  szívesen  látták  még  az  olyan  anekdotákat  is,  amelyeket  már  régen  tudtak 
s magok  is  százszor  elmondogattak,  de  még  inkább  az  egészen  újakat,  (amelyek  persze  csak 
relatíve,  azaz  csak  bizonyos  vidékekre  lehettek  újak), 
mert  mihamar  küldözgetni  kezdték  a szerkesztőség- 
nek mindenfelől  az  anekdotákat  s igy  mintegy  ki- 
cserélgették azokat  egymásközt  az  olvasók.  És  ez 
megint  növelte  az  érdeklődést,  mert  nem  kis  dolog 
volt  az  a magyarnak,  hogy  ő lefirkant  néhány  anek 
dotát,  beküldi  azt  Jókainak  s egy-két  hét  múlva  nyom- 

tatásban  látja  az  ö fogalmazványát.  Hát  meg  ha  rajzot  is  kanyarittatott  a szerkesztő 
némelyikhez ! Kápráztató  siker  volt  az  akkor ! 

Másfelől  azonban  ez  a körülmény  érdekesen  jellemzi  a Jókai  szerkesztői  munkásságát  is. 
Nézegetve,  lapozgatva  az  „Üstökös"  legrégibb  évfolyamait,  a figyelmes  szem  rögtön  észre 
veszi,  hogy  a szerkesztői  veres  plajbász  ugyancsak  kíméletesen  vagy  éppen  sehogysem  visel- 
kedett : az  anekdoták  szöröstül-bőröstül  stílárís  és  helyesírási  hibákkal  „adódtak  le"  a szedőnek 
s úgy  is  jelentek  meg.  Vagyis  Jókai  igazán  mondva  sohasem  szerkesztett.  Amit  ö irt,  az 
fényes  volt,  amit  külső  dolgozótársak  küldözgettek  be,  annál  kelletén  tül  respektálta  a szerző 
jogát,  más  szóval  alighanem  olvasatlanul  adott  mindent  nyomtatás  alá.  Hát  persze : a falusi 
rektram  is  ügy  tesz,  hogy  a zsoltár  éneklésénél  megadja  a hangot,  az  első  szótagot  ékesen 
kihúzza,  a többivel  aztán  csináljon  a gyülekezet  amit  akar.  Ebből  később  sok  kellemetlensége 
volt  Jókainak,  kivált  mikor  több  lapja  is  volt  („A  Hon",  „Igazmondó"  stb.). 


Hogy  Jókai  sohasem  szerkesztett,  csak  alapított  lapokat  és  azokba  írt  — ha  éppen 
kedve  tartotta,  — azt  én  később  mindennapos  tapasztalatból  is  tudtam  és  tudom.  így  a „Hon"-t 
az  én  időmben  Hegedűs  Sándor  dirigálta,  Frecskay  János  szerkesztette,  az  „Igazmondó" 
Szathmáry  Györgyre  volt  bízva,  az  „Üstökös"  énrám.  A felelős  szerkesztő  azonban  mind  a 
három  lapnál  Jókai  volt.  Soha  Jókai  bele  nem  szólt  a szerkesztésbe,  soha  előzőleg  nem 
intézkedett,  ő csak  annyi  részt  vett  a szerkesztés  munkájában,  hogy  ö nyelte  utólag  a boszű- 
ságot,  ha  valamelyik  lapjában  olyasmi  jelent  meg,  ami  neki  nem  tetszett,  ő szedte  fel  a 
szabadelvű  klubban  a Tisza  Kálmán  és  mások  szemrehányásait,  ha  valamelyik  lapjában 
„gixer"  esett.  Olyankor  szólt  ugyan  nékünk,  de  sohasem  haraggal,  hanem  mindig  csak  levert 
kedvetlenséggel  és  mindig  azt  hitte,  hogy  most  már  többé  ilyesmi  elő  nem  fog  fordulni.  Biz- 
tosan már  nem  tudom,  de  következtetni  merem,  hogy  mikor  egyszer  az  „Üstököséért  az 
abszolút  hatalom  elzáratta  öt  a Károly-kaszárnyába,  akkor  sem  éppen  a maga  vétkéért  vezeklett, 
hanem  valamely  akkori  szerkesztö-segédjeért  és  elmondhatta  magában  azt,  amit  az  egyszeri 
zsidó  apa,  aki  a nem  ö tőle  való  gyereke,  halála  után  hamun  ülve,  igy  sóhajtott  fel : „Soha 
még  én  ilyen  ártatlanul  nem  ültem  !" 

; Eleinte  az  „Üstökös"  csak  ártatlan  szórakoztatásra  való  volt  a Jókai  humoreszkjeivel, 

; verseivel,  beküldözött  adomákkal.  Egyébre  gondolni  nem  is  lehetett  a kényuralom  cenzúrája 
; miatt.  Hanem  aztán  nemsokára,  már  a hatvanas  évek  első  felében,  úgynevezett  „szabadabb 
; szellő"  kezdett  fujdogálni.  Akkor  én  első  vagy  második  osztálybeli  gimnazista-gyerek  voltam, 
; de  élénken  emlékszem  a helyzetre,  melyet  képletesen  úgy  jellemezhetünk,  hogy  a „Szózatot" 

már  lehetett  fütyülni,  de  énekelni  még  nem,  s amelyről  később 
Jókai  egy  országgyűlési  beszédében  úgy  emlékezett  meg,  hogy 
jajgatni  már  szabad  volt,  csak  azt  nem  akarták  Bécsben 
megérteni,  hogy  miért  jajgatunk  ? nem  bírták  felfogni  azt  a 
büsongó  dalt,  hogy : 

,, Hunnia  nyög  letiporva. 

Sírnak  a bús  magyarok 

Mert  hogy  Hunnia  nyög  letiporva : az  jó,  de  mért  sírnak  a 
bús  magyarok  ? 

Ebben  az  időszakban  az  „Üstökös"-nek  nagy,  de  kényes 
feladata  volt.  Áttérve  az  addigi  anekdotízálásról  a politikai 
élet  bolygatására,  az  akkoriban  támadt  „Bolond  Míská"-val 
együtt  a humor  és  rejtett  szatíra  igen  alkalmas  eszközével 
tartotta  ébren  a nemzeti  közérzetet.  De  igen  hálás  is  volt  e 
vállalkozás,  mert  az  olvasók  gyakran  a legártatlanabb  ékben 
is  nagy  jelentőséget  kerestek  és  találtak,  csak  ne  lett  volna  a 
cenzúra  is  ilyen  eszejárású,  mert  ez  viszont  a legártatlanabb 
dolgokban  is  ribilliót  szimatolt  s Jókai  e miatt  hűvösre  is 
került.  Míg  a kótert  leülte,  az  „Üstökös"-re  új  név  került : 
Dienes  Lajos  volt  a felelős  szerkesztő.  Persze  azelőtt  is  Díenes 
volt  a szerkesztő,  ö állította  össze  a lapot,  csak  a felelősség 
volt  a Jókaié,  Dienes  után  pedig  úgy  tudom  Bűs  Vitéz 
ékelt  a Jókai  kontójára  s időközben  bizonyára  mások  is;  így, 
mikor  én  a hetvenes  évek  második  felében  Budapestre  kerül- 
tem, Tors  Kálmán,  majd  Bartók  Lajos  kezelte  a szerkesztést. 
Ebben  az  időben  magam  is  sűrűn  dolgoztam  az  „Üstökös"- be, 
anélkül,  hogy  Jókait  csak  egyszer  is  láthattam  volna  a műhely- 
ben s nem  is  láttam  mindaddig,  míg  egyszer  azt  a meglepő 
hirt  nem  vettem  Szathmáry  Györgytől,  hogy  engemet  hívat,  sze- 
retne velem  beszélni.  E beszélgetés  vége  az  lett,  hogy  én  vettem 
át  az  „Üstökös"  szerkesztését.  Eleinte  nem  akartam  vállal- 
kozni, mert  kérlelhetetlen  szélső-baloldali  voltam,  s végre  is 
abban  állapodtunk  meg,  hogy  nem  fogunk  tovább  politizálni 
az  „Ustökös"-ben,  úgy  sincs  annak  most  már  olyan  súlyos 
értelme,  mikor  a sajtószabadság  mellett  minden  lap  mindent  bátran  megírhat,  — hanem  térjünk 
vissza  az  „Üstökös"  eredeti  minémüségéhez : adjunk  csak  belletristíco-humorisztikus  lapot. 

De  hajna  ! Ez  az  egyezség  tán  két  hétig  sem  maradt  érvényben.  Egyszer  csak  jelenti  a 
mettör  a hét  vége  felé,  hogy  nem  kell  már  kézirat,  mert  már  adott  Jókai  is,  meg  adtak  a 
„Hon"  dolgozótársai  is.  Nézem  aztán  szombaton  az  összeállított  lap  revízióját,  hát  tele  van 
politikai  mindenfélével.  Egy  szóval  a mi  megegyezésünk  is  a mostanában  divatos  paktumok 


Díszszekrény 

A magyar  festők  ajándéka  Jókai- 
jubileuma  alkalmából 

sorsára  jutott.  Nem  szóltam  semmit,  mert  hiszen  Jókai  van  a lapon  mint  felelős  szerkesztő, 
övé  is  a lap,  hát  azt  tehet  vele,  amit  akart,  hanem  azt  gondoltam,  hogy  miután  úgyis  bolond- 
sággal van  dolgunk,  hát  intézzük  el  az  ügyletet  bolondosán.  A következő  számokban  már 
én  is  politizáltam,  de  persze  ellenzéki  szellemben.  Képzelhető  milyen  galimatiász  kerekedett 
ebből.  Kivált  mikor  Komjáthy  Béla  egy  esküdtszéki  tárgyalásnál  citálta  is  egy  ékemet,  azzal  a 
megjegyzéssel,  hogy  lám:  még  a Jókai  lapja  is  igy  nyilatkozott!  Volt  duzzogás,  a Hegedűs 
Sándor  részéről  haragos  szemrehányás  s ez 
így  ment  egy  esztendeig. 

Mindig  vártam,  hogy  egyszer  csak  meg- 
köszönik a szolgálatomat,  de  többet  nem 
kérnek  belőle.  Mekkora  volt  tehát  a meg- 
lepetésem, mikor  újév  előtt  Jókai  azzal  áll 
elő,  hogy  ő még  egy  népies  élclapot,  meg 
egy  népies  politikai  és  szépirodalmi  hetilapot 
akar  szerkeszteni,  hát  ezennel  rám  ruházza 
annak  a két  lapnak  a szerkesztését  is.  (Meg- 
jegyzem: az  akkori  időhöz  képest  horribilis 
szerkesztői  fizetést  kínált.)  Ez  az  igazán  ked- 
ves, bájos  könnyelműség  engem  rendkívül 
zavarba  hozott,  de  aztán  a közmondás  szerint: 
nekem  volt  több  eszem  és  szíves  kérleléssel 
magyaráztam  Jókainak,  hogy  képtelenség  a 
két  új  lapot  is  én  reám  bízni,  hiszen  láthatja, 
hogy  az  „Üstökös"-sel  is  mennyi  bajunk  van  ; 
annyira  nem  vállalhatom  a két  új  lap  szer- 
kesztését, hogy  az  ,,Üstökös"-t  sem  csinálom 
tovább,  mert  nekem  is,  de  neki  is  kellemetlen, 
hogy  két  különböző  politikai  iránynak  lévén 
a hívei,  minden  lépten-nyomon  más-más  útra 
téregetünk.  Lehordott  makacs  esztelenségemért 
s haragosan  azzal  a kijelentéssel  hagyott  el, 
hogy  már  pedig  vagy  én  szerkesztem  a három 
hetilapot,  vagy  állítsak  neki  alkalmas  szer- 
kesztőt. Ügy  kerítettem  az  „Üstökös"-höz 
újra  Bús  Vitézt,  a két  új  laphoz  pedig  Visi 
Imrét.  De  azért  Jókai  engem  el  nem  eresz- 
tett, ott  tartott  a „Hon“-nál  mint  színi  kritikust.  Egy  esztendeig  tehát  békében  voltunk  egy- 
mással, bár  a színi  referádáím  miatt  is  volt  néha  bajom.  De  mi  történt  az  év  végén  ? Mikor 
én  már  azt  hittem,  hogy  örökre  ilyen  idillikus  életet  fogunk  élni,  jön  Jókai  és  azt  mondja, 
hogy  újévtől  kezdve  csak  vegyem  vissza  az  „Üstökös"  szerkesztését,  mert  Bús  Vitéz  búsnak 
ugyan  bús,  de  vitéznek  nem  nagy  vitéz. 

Én  persze  kézzel-lábbal  védekeztem.  Emlékeztettem  Jókait,  hogy  mennyi  bajunk  volt 
akkor,  mikor  egy  évig  én  voltam  a szerkesztője.  Nem  használt  semmi  kifogás. 

— Rátesszük  a te  nevedet  a lapra,  mint  felelős  szerkesztőjét,  akkor  aztán  írhatsz, 
ami  tetszik,  akár  én  rám  is  csinálhatsz  vicceket,  — mondotta  és  ez  ellen  már  igazán  nem 
tudtam  mit  felhozni. 


Jókai  faragott  tálalószekrénye 

Jókaira  ugyan  nem  vicceltem,  de  egyebekben  komolyan  vettem  az  én  felelős  szerkesztői 
mivoltomat  és  — újra  kezdődtek  az  aprehenziók,  mígnem  az  év  végin  azt  mondta  Jókai, 
hogy  nekem  adja  az  „Ustökös“-t,  csináljak  vele,  amit  akarok. 

Jókai  tehát  inkább  csak  névleg  volt  szerkesztője  az  „Üstökösének,  inkább  csak  dolgozótársa- 
képen  szerepelt.  De  mint  ilyen  is  gyakran  csaknem  megfeledkezett  e különben  legkedvesebb 
lapjáról.  Mikor  a „Rab  Rábi"  regénye  folyt  az  „Üstökösében  s ö Balatonfúreden  nyaralt,  minden 
héten  aggodalmas  kínokat  álltam  ki,  hogy  megjön-e  a kézirat  folytatása.  Vártam  csütörtökön, 
izzadtam  pénteken:  kézirat  nincs,  hát  nincs.  Végre  megjött  szombaton  reggel  s akkor  kellett 
hamarjában  kíszedetní.  írtam  is  neki  egyszer : „Kedves  Móric  bátyám,  ha  legalább  péntekre 
meg  nem  kapom  a regény-folytatás  kéziratát,  én  bízonyísten  befejezem  magam".  Azt  pedig 
tudta,  hogy  ilyet  már  megcselekedtem  Sümeghy  Kálmánnal,  aki  mindig  az  utolsó  pillanatban 
küldözgette  egy  folytatásos  humoreszkje  kéziratát.  De  ügy  kell  lenni,  hogy  megértette  a 
fenyegetés  tréfás  szándékát,  mert  azontúl  is  — csak  szombatonkint  küldözte  a kéziratot. 

Nem  érdektelen  tudni,  hogy  Jókai  az  „Üstökösében  szerepelt  állandó  alakokhoz  is 
inkább  csak  a kezdetet  adta  meg.  így  a politikus  csizmadiát,  Tallérossy  Zebulont  stb.,  ő alkotta 
meg,  de  egyenkínt  Tors  Kálmán  is,  Bartók  is,  én  is  jóval  többször  írtuk  ez  alakokat,  mint 
ő,  s mikor  ö Tallérossy  Zebulon  leveleit,  meg  a krónikás  adomákat  összegyűjtötte,  hogy 
kiadja,  én  éppen  jókor  érkeztem  hozzá  egy  látogatásommal,  hogy  legalább  a magam-írta 
darabokat  kíválassszam  s kihagyassam.  De  hogy  a Tors  Kálmánéból  és  Bartókéból  nem 
került  e be  egy-két  darab  a gyűjteménybe,  azt  megállapítani  nem  tudnám,  csak  annyit  tudok, 
hogy  a krónikás  adomák  közé  még  igy  is  bekerült  egy,  amelyet  én  írtam  volt. 

Apró,  de  szeretetreméltó,  kedves  vonások  ezek,  aminők  csak  nagy  embereknél  tapasz- 
talhatók. SZABÓ  ENDRE 

AZ  ÉN  DOLGOM  A PESTI  NAPLÓNÁL. 

írta:  JÓKAI  MÓR. 

Ezt  a cikket  Jókai  Mór  a „Pesti  Napló"  fennállásának  ötvenéves  jubileuma  alkalmából  írta  1899-ben. 

Most  is  édesen  gondolok  vissza  — azokra  a szép,  csendes  időkre,  amiket  úgy  hívunk, 
hogy  „Bach-korszak". 

Schmerlingnek  sikerült  a Bach  előídöt  rehabilitálni. 

A Bach-  és  Schmerlíng-aera  úgy  áll  egymás  mellett,  mint  a Nirwána  meg  a Dante  pokla : 
amott  a semmivé  poriás  elmállasztó  lassú  poshadása,  emítt  a tortúrák  minden  fajtájának 
keresztülpróbálása. 

A magyar  újságírónak  a Bach  idejében  az  volt  a jelszava : ,,ne  szólj  szám,  nem  fáj 
fejem".  Schmerling  uralmában  meg  az,  hogy : ,,ha  szólsz  is,  megbánod ; ha  nem  szólsz  is, 
megbánod". 

Az  ötvenes  években  lélekzetet  venni  minden  honpolgárnak,  rang-  és  fajkúlönbség 
nélkül,  teljesen  szabad  volt,  de  már  a lélekzetet  vissza  is  lehelni,  úgy  hogy  annak  hangja  is 
hallható  legyen,  csupán  a magyar  ó-konzervativeknek.  A többi  mind  ,,mundtodt"  volt.  (Nincs 
erre,  ne  is  legyen,  magyar  szó.) 

Dicséretükre  legyen  mondva,  ezt  a jogukat  fel  is  használták.  Szidták  a kormányt  nem- 
csak Budapesten,  de  még  odafenn  Bécsben  is. 

A magyar  ó-konzervativeknek  lumene  volt  Urményí  József.  A magyar  nemzeti  ellenzék 
egyedüli  látható  feje.  Ahhoz  ragaszkodtunk,  mint  a horgas  atómusok,  mi  többi  szétzúllött 
magyar  hazafiak : Kemény  Zsigmond,  Csengery  Antal,  Kazinczy  Gábor,  Szilágyi  Sándor, 
magam  is.  Egész  legendakor  képződött  az  alakja  körül. 

Hogy  figurázta  ki  a bécsi  Hofburg  fényes  udvari  báljában  a mindenható  Bach  minisztert, 
fenhangon  kérdezve  tőle : „nun  líeber  Herr  Doktor  (!)  was  habén  síé  neues  vor,  um  Ungarn 
zu  beglücken  ?"  Hallatlan  merénylet ! De  hasonló  merészség  volt,  mikor  Örményi  József  a 
budai  várban  a helytartó  által  adott  udvari  bálon  oda- 
plántálta magát  a legelső  hivatalnokvezér  elé,  hátát 
fordítva  felé,  ügy  hogy  a két  kezét  a két  frakk 
szárnyának  zsebébe  mélyesztve,  ö nagyméltóságát  tel- 
jesen elnapsötétítette.  Ezért  felsőbb  rendeletre  meg  is 
kellett  duellálnia  a dehonestalt  kegyelmes  úrnak  Örmé- 
nyivel s szerencse,  hogy  a pisztolyok  loyálisak  voltak. 

E kiváló  tekintélynek  auguriuma  alatt  mi,  fenn  elsorolt  cidevant  rebellisek,  egy  merész 
vállalatot  kezdtünk,  a ,, nemzeti  könyvtár"  kiadását.  Régi  krónikáknak,  magyar  közéletnek 
megörökítése  volt  benne  a főcél.  Sok  nagybecsű  munka  lett  ott  összehordva : többek  közt 
Cserey  Mihálynak  nagyérdekü  erdélyi  korrajza.  Ennek  a befolyása  alatt  született  meg  Szigligeti 
„Béldi  Pál"  drámája  s nekem  is  több  regényem:  (Erdély  aranykora,  — Török  világ  Magyar- 
országon,  — Kétszarvű  ember). 

Később  ezen  a félig  taposott  ösvényen  át  megnyílt  az  üt  egy  rendes  napilaphoz,  melynek 
koncesszióját  a derék  idősb  Emich  Gusztáv  tudta  megszerezni  a maga  firmájának.  Ez  volt  a 
„Pesti  Napló." 

Csak  két  lap  van  még  mai  nap  életben,  mely  a távol  Bach-korszakban  merészkedett 
megszületni:  mind  a kettőnek  én  voltam  a keresztapja:  a „Vasárnapi  Újság"  és  az  „Üstökös": 
napilap  csupán  a „Pesti  Napló".  Ez  képviselte  egyedül  a magyar  nemzeti  szellemet. 


Jókat  adóslevele 


Szerkesztője  volt  Török  János.  Az  egyedüli  posszibilis  szerkesztő  széles  e Magyarországon. 
Minden  egyéb  publicista  terhelve  volt  a kormánykörök  előtt.  Hisz  énnékem  magamnak  is 
csak  úgy  lehetett  két  éven  át  a „Vasárnapi  Ujság"-ot  szerkesztenem,  hogy  Pákh  Albert  lett 
megnevezve  felelős  szerkesztőnek  : az  pedig  Graefenbergben  üdült  nehéz  betegségéből  s minden 
héten  üres  lapot  küldtünk  fel  hozzá,  azt  visszaküldte  az  aláírásával  ellátva  s arra  ragasztottuk 
a cenzornak  benyújtandó  számot. 

Tehát  a „Pesti  Napló"  munkatársa  voltam  én  is. 

Igaz,  hogy  csak  a vonal  alatt.  A tárcájában  jött  a regényem. 

Az  első  regényem,  mely  azzal  a vakmerő  furfanggal  jött  létre,  hogy  naponkint  egy 
tárcára  valót  írtam  meg  belőle,  a következő  napra  való  még  csak  a fejemben  volt  meg. 
Könnyen  beletörhetett  volna  a késem.  Ez  a regényem  volt  az  „Egy  magyar  nábob".  Szép 
honoráriumot  kaptam  érte : a „Pesti  Napló"-tól  ezer  forintot.  Rengeteg  pénz  volt  ez  akkor ! 
Kivált  nekem.  Nem  is  tudtam  volna  mire  elkölteni,  ha  a svábhegyi  telket  (egy  elhagyott 

kőbányát)  meg  nem  vettem  volna  rajta.  Hanem  ez  még  csak  felét  adta  ki  a vételárnak : 
hogy  a másik  fele  is  megkerüljön,  nem  volt  mit  tennem  más,  mint  a Magyar  Nábob 
örököséből  egy  másik  regényt  leszármaztatnom  : ekként  támadt  a ,, Kárpáti  Zoltán". 

Ezért  is  megkaptam  — előre  — a szép  ezer  forintokat.  S aztán  írtam  ezt  is,  egyik  tárcát 
a másik  után  a „Pesti  Napló"-ba,  nem  aggódva  a jövendők  miatt. 

Hanem  ennél  aztán  csakugyan  utóiért  a nemezis. 

Az  új  telkemen  galagonyabozótírtás  közben  a jobbkezem  hüvelykujjának  a körme  alá 
szűrődött  egy  tövis,  beletört  a hegye,  az  ujjam  meggyűlt,  nem  tudtam  a tollat  fogni ; a tárca 
elmaradt  a lapból. 

De  másnap  már  ott  volt  a szerkesztő  kegyetlen  fulmínatoríuma  az  asztalomon : 

„Hallja  űr!  vagy  regényt  írjunk,  vagy  paszulyt  öntözzünk ! Ha  felvette  az  űr  az  árát, 
írja  meg  az  aequivalensét !“ 

En  aztán  mit  tehettem?  Török  Jánosnak  igaza  volt.  írni  kellett.  írtam  a folytatást 
balkézzel.  Ha  a tisztelt  olvasó  talál  valami  nevetni  való  furcsát  ebben  a regényben,  gondoljon 
rá,  hogy  én  azt  balkézzel  írtam,  a jobbkezem  hüvelykét  ezalatt  széki-fű  főzetbe  áztatva. 

De  hát  én  még  most  is  visszagondolok  erre. 

S most,  amikor  már  nevezetes  ember  lettem,  akinek  hírnevét  a fillokszérák,  szöllömolyok 
és  firkáló  férgek  milliói  hirdetik  s körüljárok  viruló  telkemben,  gyönyörködve  gyümölcsterhelte 
fák,  bokrok  és  szőllök  ismerős  világában,  mindig  eszembe  jut,  hogy  én  ennek  az  alapját 
a jó  „Pesti  Naplódnak  köszönöm  ! Adjon  az  Isten  neki  is  még  sok  időkön  át  bőséges  szüretet ! 

AZ  UTOLSÓ  ÉVEK. 

Jókai  egyre  védekezett  a reája  köszöntő  öregség  ellen.  Elébb  szelíden  tréfálkozva,  majd 
elérzékenyülten.  A bölcs  ember  filozófiája  megrokkant,  mihelyt  a megvénülésbe  való  beletörő- 
déssé kellett  lennie. 

A nagy  szemlélődő  lázadozott  ellene,  hogy  élete  már  csak  merő  szemlélődés  legyen.  Utolsó 
évei  minden  írásának  ez  a lázongás  különös  jelleget  ad.  Jókai  eg/re  demonstrálja  munkabírását, 
minden  iránt  való  érdeklődését.  Az  öreg  embereknek  az  a gyanakvása  uralkodott  el  rajta,  hogy 
fölöslegesnek  tartják,  s ő lépten-nyomon  azt  akarta  bizonyítani,  hogy  a kor  szükségességének 
kifejezője  maradt.  Gyanúja  oktalan  volt,  a költőkirálynak  uralomhoz  való  jogát  az  új  irodalom 
sem  vonta  kétségbe.  A modern  irásmüvészet  a művészet  új  szükségességeit  hirdette  és  új  lehető- 
ségeit akarta  érvényesíteni,  de  a magyar  írás  nagymesterének  dicsőségesen  megszerzett  hírét- 
jogát  tisztelte.  Mint  ahogyan  a modern  festészet  meghódol  a klasszikus  mesterek  előtt.  Jókait 
nem  is  az  új  irodalom  forrongása,  hanem  az  ö árnyékában  támadt  és  kivírult  irodalom 
fészkelődése  ösztökélte  arra  a gyanakvásra.  Az  ö hatalmas  alakjának  nagy  árnyékában  sokan 
helyezkedtek  el,  sokan  fértek  meg,  s a sok  között  kitűnő  értékek  is  támadtak.  Művészetük  az 
ö művészetének  része  volt,  még  ha  valamelyest  különbözött  is  az  övétől.  S az  árnyék  egyszerre 
csak  emancipíální  akarta  magát  attól,  aki  vetette.  A benne  kialakultak  jogot  formáltak  rá,  hogy 
a dicsőség  napja  közvetetlenül  érje  őket,  s ők  is  külön  árnyékvetők  lehessenek.  Jókait 
bizonyára  ez  a mozgolódás  tévesztette  meg,  amikor  azt  hitte,  hogy  érvényesülni  készülődik 
az  az  indián  erkölcs,  amely  a fölöslegessé  lett  vén  embereket  elpusztítja.  Kiállott  a síkra  s 
egyre  azt  bizonygatta,  hogy  még  nem  is  öreg,  majd  meg  azt,  hogy  „öreg  ember  nem  vén 
ember".  Könyvet  is  írt  ezzel  a címmel,  „képzelt  regényt",  amely  hamarosan  országgá  kelt,  s a 
mondást  szálló  igévé  avatta. 

A politika  világában  történt  változások  is  azt  az  érzést  keltették  benne,  hogy  új  világ 
támadt,  amelyben  ő már  csak  híressége  jogán  él.  Nem  is  a politikai  irányzatok  alakulása,  mint 
inkább  az,  hogy  új  politikusok  helyezkedtek  el  a régiek  helyén,  keltette  benne  azt  a gon- 
dolatot, hogy  új  világ,  a régire  idegenül  tekintő,  köszöntött  a régi  helyébe.  íme  először  lát  olyan 
világot,  amelyben  ö már  nem  gyökerekkel  fogódzik,  hanem  csak  a koronája  szépségét  mutogathatja. 
Először  . . . eddig  is  nemzedékek  tűntek  le  mellette, 
vílágfelfogások  váltakoztak,  egész  világok  váltogatták 
egymást,  de  ö valamennyiben  elöljárt,  helyt  állt  ben- 
nük a maga  csudatékony  fiatalságával.  S most  egy- 
szerre csak  pátriárkája  lett  egy  új  világnak.  Olyan, 
akit  tisztelve  ünnepelnek,  s olyan,  aki  gyanakszik  a 
fiatalokra,  hogy  fölöslegesnek  tartják.  A mindvégig 

derűs  filozófus,  a világéletében  mindig  szemlélődő  bölcs,  egyszerre  borongó  lírikussá  lett,  s lírája 
merő  lázongás.  Az  öreg  ember  lázongása  a vénség  ellen. 

A nagyszerű  jubileum  után,  amelyen  a nemzet  ünnepelve  fogadta  Jókai  müveinek 
százkötetes  gyűjteményét,  a költö  lázasan  írta  újabb  müveit.  Megint  egész  könyvtárt  töltenek 
be  könyvei.  Regények,  elbeszélések,  tárcacikkek  és  drámák  kerülnek  ki  írószobájából.  Feszty 
Arpádékkal  lakik  együtt.  A Bajza-utcaí  ház  első  emeletén,  ahol  most  a Petöfi-ház  Jókai-termei 
vannak,  írja  izgatottan  munkáit.  Vagy  fent  a svábhegyi  nyaralóban.  Feszty  Arpádné,  Jókai 

Róza,  a költö  fogadott  leánya,  de 
mindenki  ügy  tudja,  s Jókai  is  azt 
hirdeti,  hogy  édes  gyermeke.  Hiszen 
olyan  a viszony  a művésznő  és 
mostoha-nagyapja  közt.  Fesztyék 
ünneplő  szeretettel  gondozzák  Jókait, 
s Jókai  szeretettel  emlegeti  családi 
boldogságát.  De  ebbe  a boldogsá- 
gába is  beleszeg  az  öregség  ellen 
való  lázongás.  Mindenki  tiszteli,  de 
neki  a pátriárkát  érő  tisztelet  nem 
kell.  Sem  otthon,  sem  kint  a társa- 
dalomban. Érzi  lelke  fiatalságát,  s 
követeli  az  élet  fiatalságához  való 
jogát. 

Rendes  köre  megritkul.  Fent 
a szabadelvűpártí  körben  új  embe- 
rek tolonganak,  s az  uj  emberek  a 
régiek  hatalmát  sokalják.  Jókai  poli- 
tikai súlya  megcsappan.  Az  újak 
tülekedésében  nem  érvényesülhet  a 
szemlélődő  bölcs.  A választók  is 
máskép  értékelik  a mandátumot, 
mint  hajdan,  s a maguk  exigen- 
ciáík  érvényesítését  várják  az  alkot- 
mánytól. A millenniumi  esztendő- 
ben, olyan  időben,  amikor  a nemzet 
a büszkeségének  fanatikusa,  amikor 
tehát  fokozottan  büszkélkedhet  di- 
csőséges írójával,  Jókai  Karcagon 
a képviselőválasztáson  megbukik. 
Valakivel  szemben,  talán  Madarász  Imrével.  A bukás  bántotta,  noha  tréfálkozva  szólt  róla. 
A karcagi  választókhoz  írt  búcsúzó  levelében  tréfálkozása  mélabus  filozofálássá  lesz.  „Poli- 
tikai pályám  lefutó  csillaga  számára  egy  fényes  végfelrobbanást  nyertem,  ahelyett,  hogy  az 
megfeketedve  hullott  volna  le  a tengerbe".  E szavakkal  búcsúzik  karcagi  választóitól  s a kép- 
viselőháztól is.  Jókai,  aki  az  alkotmány  űjjáébredése  óta  képviselő  volt,  1897-ben  bevonul  a 
főrendiházba,  a király  által  kinevezett  főrendek  közé.  A márciusi  ifjúból  szenátor  lett.  Mint- 
hogy a márciusból  őszi  szüretelgetés  lett.  A lehetőségek  bölcs  felhasználása.  Néha-néha  ezt  a 
bölcseséget  megzavarja  a lehetetlenségek  hajszája,  de  a hajszolokat  nem  a ver  sacrum 


Hónt,!,  ej 


Jokaine-Nagy  Bella,  a költö  második  felesége 

bíztatja.  Csakhamar  ok  is  a bölcseségre  adják  fejüket,  s még  külön  bölcseséget  is  konstru- 
álnak maguknak. 

Jókai  megírja  a ,,D e kár  megvénülní"  című  regényt  (1895),  a „Magnetát"  (1895),  a 
„Trenk  Frigyesét  (1895),  „A  barátfalví  levitái  t (1897)  s a híres  ,,Öreg  ember  nem  vén 
ember"-t  (1898).  Ebben  az  utóbbi  esztendőben  jelenik  meg  „Helvila"  című  ötfelvonásos  drámája 
s a „Fekete  vér"  című  színmüve. 

Az  „Öreg  ember  nem  vén  ember"  nemcsak  szenzációt  keltett,  hanem  nekíszabadította  a 
közönség  fantáziáját  is.  A beavatottabbak  azt  kezdték  suttogni,  hogy  Jókai  házasodni  akar, 
s hogy  ez  a könyve  nösülésének  amolyan  íntrodukciója.  Már  az  újságok  is  emlegetik  a nagy 
hirt.  S néven  nevezik  az  új  asszonyt.  Nagy  Bellát,  a fiatal  drámai  művésznőt,  aki  Jókai  egyik 
drámai  müvében,  Petőfi  emlékünnepén  a Fővárosi  Nyári  Színházban  előadott  „Apotheosís"-ban 
a Nemtöt  játszotta  s a „Dalmá"-ban  is  nagy  sikert  aratott. 

A suttogóknak  igazuk  volt,  noha  Jókai  családja  a hírt  az  újságokban  megcáfolta.  Jókai 
1899  szeptember  16-án  a gyár-utcai  anyakönyvvezető  előtt  házasságra  lépett  Nagy  Bellával  s 
azután  ifjú  nejével  Szicíliába  utazott. 

Hogy  nászútjáról  hazajött,  az  Erzsébet  körűt  44.  számú  házában  fogadott  lakást.  Minden- 
képpen arra  törekedett,  hogy  fiatal  nejének  utat  egyengessen  a társaságba.  De  a házasságot 
Jókai  családja  s a régi  ismerősök  jó  része  nem  tudta  megbocsátani.  Kínos  harc  támadt  az  író 
s régi  köre  közt.  Jókainak  harcolva  kellett  megvédenie  a magához  s a saját  akaratához  való 
jogát.  Ennek  a harcnak  szentelte  újabb  írásai  egy  részét.  Lángoló  beszéddel  hirdette  űj 
boldogságát,  békéjét,  az  életébe  beköszöntött  harmónia  szépségét  s egész  kötetre  való  szerelmi 
dalt  irt  fiatal  nejéhez.  A társadalom  sem  tudott  hamarosan  fölocsűdní  meglepetéséből,  s ugyan- 
csak jogot  formált  hozzá,  hogy  Jókait  megbírálja,  amiért  fiatalos  boldogságot  keresett.  A házasság 
körül  pártok  verődtek  össze. 

Az  egyik  azt  vallotta,  hogy  Jókai  a maga  életének  korlátlan  ura,  a másik  azt,  hogy 
Jókainak  a maga  életével  be  kell  számolnia  a nemzetnek.  A két  pártot  elméletek  hevítették 
és  elfogultságok  tüzelték.  Még  jogtalan  elöitéletek  is.  A nyilvánosság  harcát  a család  perpatvara 
is  gabalyitotta,  s a zenebona  szítóí  és  harsonásai  megfeledkeztek  róla,  hogy  a rettenetes  díshar- 
mónía  rombolva  dúl  a költő,  a nemzet  büszkesége  lelkében. 

A házasság  ötödfél  évig  tartott.  S ebben  az  ötödfél  évben  Jókai  lázasan  dolgozott.  Lelke 
fiatalságához  való  jogának,  s a maga  életének  irányításához  való  jussának  nagy  demonstrációját 
még  érthetőbbé  akarta  tenni.  Mig  végre  az  öreg  ember  megszűnt  vén  embernek  is  lenni,  mert 
átköltözött  a halhatatlanságba. 

1904  május  5-én,  este  kilenc  órakor  ért  véget  Jókai  halallal  való  tusakodása.  Két  nap, 
két  éjjel  tartott  ez  a vívódása.  A hetvenkilenc  esztendős  embert  tüdőgyulladás  gyűrte  le.  Felesége 
szeretettel  gondozta,  kitűnő  orvosok  gyógyították,  s máris  azt  remélték,  hogy  meggyógyul. 
Ez  a remény  szólalt  meg  az  utolsó  orvosi  jelentésben.  Este  nyolc  órakor  fölkereste  Korányi 
Frigyes,  a híres  orvos-professzor,  s még  így  vigasztalta  Jókainét : 

— Miért  remeg  úgy  ? Hiszen  a betegünk  már  jobban  van. 

A tanár  bement  a beteghez,  hogy  megvizsgálja. 

Jókai  utolsó  óráját  a Pesti  Napló  tudósítása  annak  idején  igy  írta  le : 

„Jókai  az  egész  vizsgálat  alatt  nyugodtan  viselkedett.  Mielőtt  ezt  megkezdték,  odament 
hozzá  a felesége  s megkérdezte : 

— Szereted  a friss  levegőt,  kinyissam  az  ablakot  ? 

Jókai  így  felelt : 

Én  senkit  és  semmit  a világon  nem  szeretek,  csak  téged ! 

Néhai  József  főherceg  Jókainak  írt  részvétlevele 

Ezek  voltak  utolsó  szavai  feleségéhez.  Azontúl  csak  egy-egy  közömbös  szót  mondott, 
amikor  az  orvos,  vagy  az  ápolónő  a nagy  beteg  párnáját  megigazította : 

— Köszönöm. 

Korányi  az  egész  vizsgálat  alatt  vigasztalta  a beteget : 

— A dolog  most  már  szépen  rendbe  jön,  mondta. 

Majd  amikor  konyakot  és  erősítő  italt  adtak  a betegnek,  megkérdezte : 

— Hogy  vagy? 

— Köszönöm,  jobban. 

Ez  volt  a legutolsó  két  szó, 
amelyet  Jókai  mondott. 

A vizsgálatnak  nagyon  szo- 
morú eredménye  volt.  Az  orvosok 
megállapították,  hogy  a tüdőgyul- 
ladás helyébe  hirtelenúl  mellhár- 
tyagyulladás  lépett,  ugyancsak  a 
jobboldalon.  Ez  volt  az  a kom- 
plikáció, amelynek  bekövetkezé- 
sétől vagy  elmaradásától  tették 
függővé,  hogy  meghal-e  a beteg 
vagy  életben  marad-e  ? 

Az  orvosok,  Korányi  pro- 
fesszor és  dr.  Strícker,  átsíettek  a 
mellékszobába,  hogy  a további 
tennivalót  gyorsan  megbeszéljék. 
A konzílium  csak  hat  percig  tar- 
tott, amikor  a háziorvos  ismét 
betekintett  Jókaihoz  s átszólt  a 
dolgozó-szobába  : 

— Baj  van!  Hamar  ide! 
Amit  tapasztalt,  így  mondta 
el  az  orvos : 

- Megdöbbenve  láttam,  hogy 
egyszerre  mennyire  elváltozott  a 
beteg  arca.  A mellhártyagyulladás 
a tanácskozás  egészen  rövid  ideje 
alatt  is  óriási  mértékben  terjedt. 
Nyomban  láttam:  tisztára  a facíes 
híppocratica. 

Korányi  az  ágyhoz  sietett,  s 
odaszólt  Jókainénak : 

— Tartsa  magát,  most  erős 
legyen ! 

Az  asszony  is  odarohant  az 
ágyhoz. 

— Hogy  vagy,  édesem  ? — 

Jókainak  nejéhez  irt  verse  kérdezte  ? 

No  hát  helyrehozom,  mit  elmulasztottam 
Akkor  félelmemben,  most  már  elbizottan.  — 

Nem  félek  már  többé  élni!  újra  élek  ! 

S örül  az  életnek  bennem  szív  és  lélek, 

Most  Te  vagy  a napom  — és  én  a csillagod: 

S míg  ,,az“  odafenn  van,  az  enyém  is  ragyog, 
A végtelen  kincsnek,  amit  megszereztem, 

Értékét  én  tudom  : — aztán  meg  mi  ketten. 

— No  most  hát  irok  már  leveleket  Hozzád, 

Mit  elmulasztottam,  — tán  majd  helyrehozzák. 


no 


Faragó  József  rajza 


Jókai  1903-ban 


Ernst  Lajos  gyűjteményéből 


ni 

Erre  már  nem  felelt  Jókai.  Elvesztette  az  eszméletét.  Bekövetkezett  a szívbénulás,  a halál 
közvetetlen  oka,  megdöbbentő  gyorsan  . . 

S Korányi  tanár,  mikor  megállapította,  hogy  Jókai  meghalt,  halkan  így  szólt : 

— Vége!  Bele  kell  törődni! 

De  a nemzet  nem  tudott  beletörődni  abba,  hogy  Jókai  meghalt.  Megdöbbentek  a lelki- 
ismeretek és  megrendült  minden  érzés.  Minden  ideál  gondozói  megrendültén  fogadták  a leg- 
nagyobb magyar  idealista  halálát.  Úgy  érezték,  hogy  csak  most  ér  véget  a nagy  hőskor. 
Most,  hogy  kidől  az,  aki  e kor  minden  érzésének  letéteményese  volt.  Nagy  rombadőlés 
történt.  Egy  hatalmas  templom  dőlt  össze,  s a rombadőléstől  földindulás  érte  a hétköznapok 
világát.  Megbénult  az  az  egyetlen  magyar  szív,  amely  soha  sem  gyűlölködött,  s mégis  magyar 
szív  volt.  S ettől  a szívbénulástól  nagy-nagy  szegénység  támadt.  Tüzek  aludtak  ki,  világosságok 
szűntek  meg.  Nagyobb  lett  a hidegség  és  mélyebb  lett  a sötétség,  pedig  tündöklő  világosságra 
és  hevítő  melegségre  van  szüksége  a magyar  lelkületnek,  a magyar  akarásnak,  a magyar 
gondolkozásnak.  A magyar  lelkűiét  temetésre  készülődött.  Mintha  önönmagát  készült  volna 
eltemetni.  Hiszen  azt  temeti,  aki  a megszólalása  volt.  S aki  jóra  való  akarásának  tehetsége  volt. 

A temetés  országos  gyászünnep  volt.  Jókai  holttestét  május  tizedikén  vitték  ki  a Nemzeti 
Múzeum  oszlopcsarnokából  a Kerepesí-űti  temetőbe.  A nagyszerű  temetések  minden  pompája 
fokozottan  nyilvánult  a sirbatételnél.  A király  képviselője,  az  országgyűlés  tagjai,  a kormány, 
a hatóságok,  testületek,  intézetek,  iskolák,  felekezetek  kíkisérték  Jókai  holttestét  a temetőbe 
s ott  ünnepiesen  meghatottan,  szépen  elbúcsúztatták.  Jeles  szónokok  szónokoltak,  dalosok 
daloltak,  zenészek  zenéltek,  a város  házain  csupa  fekete  lobogó  volt,  s országszerte  gyász- 
ünnepségeket rendeztek.  A nagy  temetések  minden  velejárója,  fekete  pompája,  a gyásznak 
minden  tündöklése  nagyszerűn  jelentkezett  a temetésen.  De  jelentkezett  a nép  is.  A magyar 
nép,  Jókai  lelkének  részese  és  — sírt.  Könyhullatással  búcsúztatta  a magyar  nép  Jókai 
Mórt.  Mintha  ezek  a könyek  egybefolytak  volna  azokkal,  amelyeket  a nép  a Másikért  hullajt. 
Petőfiért.  A nagy  megértőért,  a nagy  elöljáróért,  a nagy  megsejtöért.  Hiszen  a nagy  mese- 
mondó, aki  valamikor  Petőfi  „lelkének  fele  volt",  a maga  egész  leikével  fele  volt  a magyar 
nép  lelkének  is.  VIHAROS. 

JÓKAI  A VILÁGIRODALOMBAN. 

Egyszerű  és  mégis  milyen  nehéz  feladat  Jókai  helyét  keresnünk  a világirodalomban ! 
Hová  jutott,  hol  bontott  koronát,  mekkorára  nőtt  abban  a rengetegben,  amelynek  minden 
egyes  fáját  századok  és  évezredek  ültették,  s milyen  mélyen  eresztett  gyökeret  a szent 
talajban,  amelynek  rétegeit  az  emberiség  legszebb  törekvései  halmozták  egymásra  ? 

Hogy  keressük:  furcsán  vagyunk  vele.  Valahogyan  ügy,  mint  az  erdő  remetéje  lehet 
a fával,  amelynek  tövében  a kunyhója  épült.  És  ha  kinéz  az  egyetlen  ablakon,  mindig  csak 
azt  a fát  látja,  az  az  egy  fa  a számára  az  egész  világ.  Ha  friss  mohot  akar  a fekvőhelyére : 
oda  megy  ki  szedni.  Ha  rözsére  van  szüksége,  hogy  a lángján  melegedjék  : ropogó  gallyal 
is  az  a fa  látja  el.  És  eltelik  hálával  a jóságos,  nagyszerű  fa  iránt,  amely  így  gondoskodik  az 
ő minden  szükségéről,  sót  bőven  örvendezteti  feleslegessel  is  : jóízű  gombával,  édes  mézzel  és 
mindig  és  mindenkor  üdítő  madárdallal . . . Kérdezzük  meg  a jámbort,  ismeri-e  a fáját, 
bizonyos,  hogy  szelíden  a szemünkbe  nevet.  Hogyne  ismerné,  amikor  behunyt  szemmel  is 
látja  és  ráismerne  száz  meg  ezer  és  a rengeteg  valamennyi  fája  közül.  Megtesszük  a próbát. 
Elvezetjük  messzire  a jámbort,  még  mindig  az  őserdő  sűrűjében  járunk  vele,  aztán  egyszerre 
rászólunk : keresd  meg  a fádat.  Keresi,  keresi  és  nem  találja.  Elálmélkodik.  Hát  más  fák  is 
vannak,  mint  az  övé,  mohosak,  árnyékosak ; vannak  az  övénél  még  terebélyesebbek,  meg 
mások,  amelyekre  azt  mondaná,  ez  az,  amit  keres,  csak  éppen  a kunyhója  nincs  ott  a 
tövében . . . S amit  egyszerűnek  hitt,  most  igen-igen  nehéz : megtalálni  a maga  fáját,  amelyet 
olyan  jól  ismer,  amelyet  annyira  szeret,  hogy  vak  ragaszkodásában  eddig  nem  látta  tőle 
az  erdőt. 

Ezért  mondjuk  nehéz  feladatnak  Jókai  világirodalmi  helyét  megtalálnunk.  Nem  ö e az, 
akire  egész  ifjűságunkon  át  föltekintettünk  ? Nem  ö e az,  aki  hosszú  időn  át  minden  irodalmi 
szükségletünkről  gondoskodott  és  elhalmozott  bennünket  ezernyi  jóval,  ügy  hogy  egész  világot 
láttunk  benne?  Amíg  a távol  csodáit  nem  kutattuk,  egyedül  rajta  akadt  meg  szemünk,  e 
csodálatos  mese-fán ; puha  mohot,  melengető  rozsét  tőle  kaptunk,  édes  mézért  hozzá  jártunk 
és  pazar  ajándokát  tetézte  még  a madárdal,  amely  soha  el  nem  hallgatott  a bólongó  lombok 
között...  Akkor  szentül  hittük,  hogy  csak  ez  az  egy  csoda-fa  van  és  ha  mégis  volna  más: 
ez  az  egy  mindannyiok  közül  kiválik,  más  mint  a 
többi,  behűnyt  szemmel  is  ezt  az  egyet  látjuk  és  nem 
lehet,  hogy  tízezer  közül  rá  ne  ismerjünk.  De  jönnek 
az  évek,  gonosz  kisértök,  s mert  igen  biztosak  vagyunk 
magunk  felöl,  elfogadjuk  a próbát.  Visznek  bennünket, 
behunyt  szemmel,  a sűrűben  és  még  csak  kavicsot  se 
ejtünk  el  utunkon,  az  óvatos  Hüvelyk  Matyi  mód- 


113 


■ JÓKAI  A VILÁGIRODALOMBAN  ■ 

ján  . . . Aztán  egyszerre  csak  lekerül  szemünkről  a kötelék,  elképedünk  és  bizony  ráeszmélünk, 
hogy  van  más  fa  is,  nagyszerűbb,  zengőbb  szavú,  a mienk  meg  elvész  a sűrűben  és  tán  soha  rá 
nem  ismernénk  többé,  ha  a kunyhónk  nem  maradt  volna  ott,  — emlékeztetőnek. 

* 

Ezek  előrebocsátásával  talán  sikerül  megbékítenünk  egymással  a két  bősz  ellenséget : 
az  objektív  igazságot  és  a nemzeti  elfogultságot.  Az  elfogultság  egyedül  őt  látná  az  egész 
erdőben.  Az  igazság:  hogy  a százados  életű  fák  között  ott  van  ö is,  habár  nem  bontott  olyan 
terebélyes  koronát,  hogy  a magasság  madártávlatából  okvetlenül  észrevegyék.  Nem  mintha 
satnya,  pusztulásra  kárhoztatott  hajtás  volna.  Benne  is  megvolt,  megvan  és  meglesz  örökkön 
ugyanaz  a vitalitás,  az  idővel  és  viharral  való  ugyanaz  a dacolás,  ami  a rengeteg  többi  fájában, 


Jókai  porcellánjai. 


a legnagyobbakban.  Ha  mégse  nőtt  velük  versenyt,  a hiba  ott  van,  hogy  az  egész  erdőből 
éppen  csak  az  a talaj  kedvezőtlen,  amelyből  ö a mi  önző  örömünkre  — kisarjadt. 

Igen,  itt  most  elegikus  kedvvel  ábrándot  lehetne  elsírni  róla,  mi  lett  volna  Jókai  neve, 
hatása,  dicsősége,  ha  ez  a nagy  mesemondó  történetesen  nem  Magyarországon  születik,  hanem 
valamivel  nyugatabbra,  a kultúra  egyik  világbirodalmában.  Ott  milliók  és  milliók  tekintete 
tapadt  volna  rá  és  készen  várja  az  a hatalmas  márványlépcső,  amely  a világdicsőség  trónu- 
sához visz.  Vagy  ha  a sorsnak  ez  a kedvezése  már  nem  jutott  ki  neki,  diadala  rovására 
miért  esett  rajta  az  a másik  igazságtalanság,  hogy  éppen  oly  időben  kellett  köztünk  járnia,  amikor 
Magyarország  talán  a legmesszebb  volt  a kultur-Európától.  Messze  volt : mert  ott  nagyszerű 
lendületet  vett  minden,  mig  nálunk  a tespedtség  idejét  élték.  Messze  volt : mert  ott  űj  hori- 
zontok nyíltak,  mig  nálunk  a régiek  is  elborultak.  Messze  volt : mert  ott  hóditó  léptekkel 
mentek  előre,  míg  Magyarországnak  még  a földrajzi  fogalma  is  szünöben  volt.  A XIX.  század 
derekáról  beszélünk,  arról  az  időről,  amelybe  Jókai  alkotó  képességének  javakora  esik.  Hiszen 
kétségtelen,  hogy  Jókaiban  is  megvolt  a nagy  íróknak  az  a megmagyarázhatatlan  kapillaritása, 
amellyel  felszívják  magukba  nemcsak  egy  rétegnek,  vagy  szükebb  közösségnek  teljes  érzés-, 

gondolkodás-  és  hangulatvilágát,  hanem  az  egész  korét,  az  egész  egyetemességét,  amelyben 
benne  élnek.  Titokzatos,  légi  útjai  vannak  a hajcsövességnek  és  elnyúlnak  talán  a végtelenbe; 
minél  nagyobb  író  valaki,  azt  hiszem,  annál  távolabbra  érez.  Jókai  számára  ez  az  ő írói  kapil- 
láritása  hozta  a francia  romantikát ; hozta  Chateaubríand-t,  Merimée-t,  Eugéne  Sue-t,  a két 
Dumas-t  és  Victor  Hugó  t,  — de  mennyivel  hamarabb  történt  volna  ez  a szükséges,  kényszerű 
és  elmaradhatatlan  közvetítés,  ha  akkor  valamivel  közelebb  vagyunk  már  nyugathoz  s 
ha  az  óriási  távolság  nem  nehezíti  Jókai  művészi  megérzésének  munkáját. 

Nem  ügy  értjük  ezt,  hogy  Jókai  talán  értékesebb  kincse  lett  volna  az  emberiségnek,  ha 
hamarosan  felcsaphat  a francia  romantika  keleti  exponensének ; nem,  ettől  mindig  és  minden 
körülmények  között  megóvta  volna  őt  írói  öntudata  és  feltétlen  zsenije.  Hanem  értjük  úgy, 

hogy  még  a legnemzetíbb  irómüvész  se 
zárkózhatik  el  az  idegen  eszmék  áramla- 
tától, ha  más  nem  : az  ösztönei  hozzák 
azt  számára  és  mert  ez  az  áram  mindig 
hasznos,  mindig  megtermékenyítő,  jó,  ha 
a közvetítés  útja  minél  rövídebb.  Az  áram- 
latot útjában  nem  tarthatja  fel  semmi, 
legfeljebb  arról  lehet  szó,  hogy  mire  el- 
érkezik, már  kifáradt,  elpetyhúdt  s ott, 
ahonnan  kiindult,  régen  túl  vannak  rajta, 
sőt  talán  el  is  feledték.  Ezért  mondjuk, 
hogy  Jókai  áldozata  annak  a mérhetetlen 
távolságnak,  amely  a múlt  század  második 
felében  Magyarországot  még  elválasztotta 
a többi  Európától.  Mint  nagy  író  és  az 
egész  világ  számára  született  egyéniség 
megérezte  a kor  levegőjében  úszkáló  roman- 
tikát és  ritka  érzékenységgel  reagált  is  a 
hozzá  érkező  aramra.  De  kerülő  úton, 
megkésetten  jutott  hozzá  ez  a golf,  olyan 
késön,  hogy  amikor  Jókai  müveire  figyel- 
messé lett  a külföld  és  forditgatní  kezdték 
az  ő csodaszép  regényeit,  az  irásmüvészete, 
buja  fantáziája,  mesegazdagsága,  meleg 
szive,  ugyan  megvesztegette  az  idegen  bírá- 
kat, mégis  vádat  kovácsolhattak  ellene  a romantikájából.  Már  most  képzeljük  Jókait,  amint 
Zola-Robespierre  naturalista  vértörvényszéke  mond  fölötte  ítéletet  . . . 

* 

Mert  későn  bár,  de  mégis  csak  lefordították  a műveit  tömérdek  nemzet  nyelvére  s 
bizonyára  millióknak  telt  bennük  nagy  gyönyörűsége.  Jókai  gyűjtötte  müveinek  fordításban 
megjelent  egy-egy  példányát  és  dolgozószobájában  hatalmas  könyvszekrényt  töltött  meg  ez 
a gyűjteménye.  Hosszű  és  fölösleges  enumerációba  kellene  bocsátkoznunk,  hogy  egyenként 
felsoroljuk,  micsoda  regényei,  mely  nyelvre  vannak  lefordítva.  Inkább  beérjük  néhány  általá- 
nossággal, amely  azonban  képet  ad  az  ö nemzetközi  népszerűségéről.  Először  németre  fordí 
tották  le  néhány  munkáját  és  a német  publikumot  csakugyan,  egy  csapásra,  meghódította. 

A kiadók  vetélkedtek  Jókai  Írásaiért  és  nem  egy  műve  egyidejűleg  jelent  meg  könyv  for- 
mában németül  és  magyarul.  Ha  Jókai  prodigiózus  irodalmi  termelését  körülbelül  száztíz 
kötetre  tesszük,  tűlzás  nélkül  elmondhatjuk,  hogy  vagy  nyolcvan  kötet  jelent  meg  belőlük 
német  nyelven  is,  tehát  alkotásainak  több  mint 
kétharmadrésze.  Nem  keressük  most  a pszíko- 
lógíai  okokat,  honnan  ez  a páratlan  siker  a 
magyartlenéző  Németországban,  egy  okra 
azonban  rá  kell  mutatnunk,  mert  ez  lesz  a 
magyarázata  egyben  annak  is,  hogy  másutt 
viszont  miért  nem  tudott  Jókai  igazi  nép- 
szerűséghez jutni.  Ez  az  ok  pedig  igen  egy- 
szerűen az,  hogy  németre  íróemberek  fordí- 
tották Jókait,  ha  nem  is  vele  kongeníálís  szel- 
lemek, de  mindenesetre  szorgos,  lelkiismeretes 
mesteremberek,  akik  inkább  megdolgozták, 
semhogy  szörin-szálán  elsikkasszák  Jókai  érté- 
kes írói  kvalitásait,  a fordulatait,  szelíd  és 
mégis  olyan  friss,  a sorokon  át  kílüktető 
humorát,  nyelvének  rithmusát  és  mi  mindent 
még,  ami  az  írásait  a kifejező  készség  művészi 
monumentumaivá  avatják. 

A nyolcvanas  években  Jókai  a németek- 
nek egyik  legolvasottabb  írója  volt;  említettük, 
hogy  a kiadók  vetélkedtek  müveiért  és  Jókai, 
akinél  abszolútabb  lenézéssel  senki  se  volt  a 
pénz  iránt,  tréfás  kérkedéssel  — amelyben 
pedig  mennyi  szomorú  igazság  volt  — nem 
egyszer  emlegette,  hogy  valamennyi  regényé- 
nek magyar  kiadása  nem  hajtott  neki  akkora 
jövedelmet,  mint  egy -egy  müvének  német 
nyelven  való  megjelenése.  Németül  számtalan 
kiadást  értek  a regényei  és  az  ,, Arany  ember" 
ébren  álmodója  ma  talán  több  olvasót  számlál 
Germaniában,  mint  az  ö szükebb  hazájában. 

Amivel  müveinek  németországi  kapós- 
ságát  magyaráztuk,  ugyanazzal  indokolhatnók 
meg  azt  is,  ha  viszont  a többi  nagy  nemzet 
nyelvén  alig  jutott  népszerűséghez.  Tudniillik 
rosszak  a fordítások.  Párísban,  valahol  a Szajna 
parton  kezünkbe  akadt  néhány  francia  Jókai- 
regény.  Ott  a sorok  és  szavak  versenyt  gyil- 
kolják a mi  nagy  Jókainkat,  és  a jobb  sorsra 
érdemes  francia  nyelvet.  Tudniillik  itt  az  történt,  hogy  a költöfejedelemnek  néhány  magyar  tisz- 
telője, javarészt  arisztokraták,  elhatározták,  hogy  Jókainak  a „hóna  alá  nyúlnak" : lefordítják 
müveit  franciára,  és  majd  ök  megmutatják,  igy  meg  ügy,  de  Jókait  világhírhez  segítik.  Meg  is 
csinálták  a fordítást;  szánalmas.  Tanári  kék  plajbásznak  maradt  ott  csak  helye,  és  korrek- 

tori  deleáló  ceruzának,  legfeljebb  még  pici  hely  a felháborodás  számára.  De  Jókai 
kiszorult  belőle,  ki  annyira,  hogy  még  a saruja  porát  se  találjuk.  Ne  lepődjünk  meg  hát 
rajta,  ha  Franciaországban  — ahol  különben  is  exkluzív  a nemzeti  ízlés  — nem  ismerik 

Jókait,  és  legyünk  meggyőződve  róla,  hogy 
keservesen  magyar  eredetű  az  az  anekdota, 
hogy  Jókai  nevének  hallatára,  csak  azért  nem 
borul  könnyes  szemmel  keblünkre  a francia, 
mert  Jókai  nekik  idegen,  ellenben  Jockey  annál 
ismerősebb,  még  pedig  az  Elysée  palota  urától 
lefelé,  egészen  a sarki  rendőrig  . . . 

Angolra  számos  műve  le  van  fordítva,  és 
Amerikában  — mondják  — Jókai  maíglan 
nagyon  kapós.  Ott  egy  pennys  füzetekben 
árulják  müveit,  s a kiadók  meggazdagodnak 
rajta,  de  Jókai  irodalmi  nimbusza  tönkre  megy 
bele.  A kritikára  illetékesek  tudniillik  egysze- 
rűen ponyvaregénynek  hiszik,  és  bele  se  néz- 
nek. így  Amerikában  egyrészt  milliók  ismerik, 
akik  alig  számítanak,  azok  közül  pedig,  akik 
számítanának,  nem  ismeri  senki.  Amerika  ezzel  a 
furcsa  paradoxonnal  hódol  Jókainak. 

Olaszra,  spanyolra,  lengyelre,  a szláv  nyel- 
vekre általán : számos  müve  van  lefordítva,  és 
érdekes,  hogy  a balkáni  szlávok  — szerbek, 
bolgárok  — Jókait  szinte  nemzeti  írójuknak 
tekintik.  Főleg  a török  tárgyú  műveit  ismerik, 
olvassák.  Innen  is  a nagy  vonzódásuk  hozzá, 
hiszen  az  a korfestés,  az  egész  mílíeu  nemcsak 
Magyarországra  illik,  hanem  a valaha  török 
hódoltság  alatt  nyögő  többi  országra  is  . . . 

Állítólag  — de  bizonyságom  nincs  rá,  csak 
egy  japáni  ismerősöm  kijelentése  — néhány 
Jókaí-regényt  japánira  is  lefordítottak,  még  pedig 
az  amerikai  ponyvakiadások  alapján. 

Van,  mindezek  tetejébe,  néhány  dán,  svéd 
és  norvég  Jókai  regény  is,  — mindenesetre 
elmondhatjuk,  hogy  alig  van  kulturnyelv, 
amelyen  Jókainak  legalább  egy-két  alkotása 
nem  lenne  hozzáférhető.  Az  a fa,  amely  a 
világirodalom  erdejében  a legmostohább  talaj- 
ból, a magyar  földből  nőtt  ki,  nagy  életképességet 
hozott  magával,  és  nemes  erővel  bontogatja 
gallyait  szerte,  át-átnyűlván  az  idegen  fák  ága-bogába.  Nem  azért,  hogy  tűlnőjjön  rajtuk, 
nem  is,  hogy  elvegye  előlük  az  éltető  napvilágot  és  levegőt,  hanem  azért,  hogy  annál  jobban, 
busásabban  táplálhassa  remetéjét,  s terebélyével  ráhajolva,  széltől,  esőtől,  vihartól  és  tikkasztó 
napmelegtöl  óvja. 


Márkus  Emília,  az  „Arany  ember “ bemutató  előadásán 

Ma  egy-egy  divatos  írónak  szinte  világirodalmi  helyet  ad  az,  hogy  születésre  történe- 
tesen angol,  francia  vagy  német. 

Jókainak  Magyarország  nem  tudott  világirodalmi  helyet  adni.  Hanem  megfordítva: 
Jókai  az,  aki  Magyarországnak  elég  tisztes 
helyet  szerzett  a világ  kulturversengésében. 


Szavak  és  magyarázatok  után,  amelyek 
ezernyi  relativitásnak  a függvényei,  keressük 
már  most  Jókai  abszolút  világirodalmi  jussát, 
keressük,  mit  tartogat  dicsősége  számára  a 
jövő,  mi  lesz  Jókai  talán  századok  múltán, 
elfogyatkozik-e  és  pusztulás  lesz  a sorsa,  vagy 
pedig  megfordítva : még  nagyobbra  nő,  olyan 
hatalmassá,  hogy  csodájára  járunk  valameny- 
nyíen  ? Ma  mélyről  táplálkoznak  törzsének 
gyökerei.  Rossz  földben,  de  mélyről : a mind- 
nyájunk szivéből.  És  elágaztak  a gyökerei, 
titokzatos  ösztönös  utakon  más  földbe  is,  ter- 
mékenyebbe: beszéltünk  róla,  hogy  Német- 
országban, Amerikában  mennyi  a Jókai- 
ímádó.  így  egyrészről  már  biztosítva  láthat- 
nék a jövőt,  ha  mindössze  az  volna  a kérdés, 
hogy  várható  időn  belül  féltjük-e  Jókait  a 
feledéstől.  De  többet  kérdezünk,  azt,  hogy 
kijut-e  neki  az  örök  halhatatlanság,  és  még 
annál  is  több:  az  egyre  megujhodó  élet? 

Bízó,  határozott,  elszánt  igen  a vála- 
szunk. Feltétlenül  hiszünk  egy  nagyszerű 
Jókaí-renaíssanceban,  amely  nemcsak  nekünk 
lesz  kedves,  hanem  amelyet  rokonszenvvel 
néz  majd  az  egész  világ.  A szemtanúi  leszünk, 
amint  a száz  esztendős  fa  egyszerre  újra 
rügyezni  kezd,  bimbót  hajt  és  vírágtengerbe 
borul.  A virágait  pedig  szórja,  hinti  szerte, 
és  boldog  lesz,  aki  felkapkodhat  belőlük  mohó 
marékkal.  Soha  még  ilyen  csudát  nem  látott 
a világ,  mint  amikor  kiderül  majd,  hogy  az 
egész  rengetegben  alig  akad  több  ilyen  szívós, 
romlatlan  és  fiatalos  törzsök,  mint  éppen  ef, 
amelyet  ki  már  korhadtnak  néz,  ki  meg  — Nádat  Ferenc  az  „Arany  Ember “ bemutató  előadásán 
a jóakarója  — aggódással  félt. 

Konokan,  makacsul  hiszünk  Jókai  másod-  és  örökvírágzásában  nemcsak  a magunk 
irodalmi  ízlésén  belül,  hanem  bizalommal  várjuk  az  ö igazi,  egyetemes  renaissanceát.  Mert 
Jókai,  mint  mesemondó  a legnagyobbak  közül  való.  Lehet,  hogy  a múló  szeszély,  a válto- 
zékony ízlés,  az  ügyes  spekuláció  időről-időre  más  irodalmi  irányokat  tol  fel,  túltengő  spiri- 

tualízmust,  amely  mindent  szimbólummá  finomít,  ujjongó  naturalizmust,  amely  mindent 
röfögően  kövérre  hizlal,  de  ezek  rövid  életű  jelenségek  csupán,  és  arra  valók,  az  a rendel- 
tetésük, a létjoguk,  hogy  annál  inkább  megkedveltessék  a mi  igazi  mesélöinket.  A nagy 
mesélők:  Homeros,  Vergilius,  Firduzí,  Dante,  Círano  de  Bergerac,  Cervantes,  Andersen  meg 
még  annyian,  örökké  halhatatlanok  lesznek,  és  engem  igazán  nem  lepne  meg,  ha  egy  napon 
arról  hallanék,  hogy  Jókait  az  Anatole  Francé  Marbode  barátja,  amikor  megint  lelátogatott 
az  elyseumi  mezőkre,  Homerosnak  és  Fírduzínak  oldalán  találta,  távol,  nagyon  távol  attól 
a másik  csoporttól,  ahol  Víctor  Hugó  volt  a cénacle  elnöke  . . , Jókainak  a mesemondónak 
örökös  lesz  a dicsősége ; mert  fantáziája,  amely  egyforma  fürgeséggel  járta  a múltat,  a jelent  és 
a jövőt,  kutató  űtján  összehordott  mindent,  ami  az  emberiséget  érdekelte  és  idők  végéig 
érdekelni  fogja. 

Hogy  históriai  regényeire  ítt-ott  rácáfolhatna  az  oklevél,  a pecsétes  írás : baj  is  az ! 
Nagyon  jól  el  tudom  képzelni,  hogy  valaki  a históriát  is  úgy  nézze  mint  a természetet, 
amely  változatlan  ugyan  és  örök,  s mégis  más  és  más  képekben  jelentkezik  minden  nézője 
szemében.  Másképpen  látja  természettudó,  másképpen  a természet  munkása,  és  másképpen 
a művész.  Ebből  a sokféle  látásból  alakulhat  ki  a természet  igazi  szintetikus  képe,  és  de  kár 
lenne  ha  Jókai  a maga  színes  optikai  csalódásaival  meg  nem  javítaná,  amit  a historikusok 
látnak ! Hogy  pedig  ezáltal  ellentétbe  jut  a valósággal,  semmivel  se  jelentősebb  vagy  fontosabb 
mint  az,  hogy  a jövő  század  másként  alakul,  mint  a hogyan  ő azt  megjósolta.  Tessék  elhinni: 
a jóslásnak  nem  a ráhíbázás  a főkelléke,  hanem  a fantázia,  még  pedig  egyformán,  akár  a 
jövőbe,  akár  a múltba  jósol  az  ember.  ADORJÁN  ANDOR. 

Jókai  élettörténetének  ez  nem  a legszebb  fejezete,  írói  pályájának  nem  a legdíadalmasabb 
időszaka.  Mindnyájan  tudjuk,  hogy  drámai  művei  nem  mérkőzhetnek  regényeinek  értékével, 
sem  azok  népszerűségével.  Jókai  nem  volt  igazi  drámaíró.  Dacára,  hogy  tisztán  látta  a szín- 
padi hatás  föltételeit  (hiszen  drámáiban  sok  olyan  jelenettel  találkozunk,  amelyek  scenikaílag 
igen  jól  vannak  megépítve)  mégis  — egészben  véve  — hiányzott  belőle  az  az  objektivitás, 
melyet  a drámai  anyag  kezelése  megkíván.  Fantáziájának  ragyogó  szinessége  nem  bírta 
eltakarni  a jellemzés,  a szerkezeti  megokolás  fogyatékosságait.  A nyelv  szigorú  drámaísága 
helyén  nála  lírát  és  szárnyaló,  meleg  retorikát  találunk.  Leíró,  elbeszélő  képességének  káprá- 
zatos gazdagsága,  melyben  írói  egyénisége  ellenállhatatlan  erővel  nyilatkozik  meg,  drámáinak 
belső  egységét  megbontja,  megtöri  az  egyenes  vonalakat.  Ami  regényeinek  kiváló  értéket  ad, 
az  drámai  müveinek  gyöngesége  lesz.  Ez  magyarázza  meg,  hogy  amíg  regényei  páratlan 
népszerűségre,  világirodalmi  jelentőségre  jutottak,  addig  színpadi  művei  között  alig  akad  egy- 
kettő,  amelyik  mélyebben  férkőzött  a közönség  érdeklődéséhez. 

Ötvenkét  esztendő  alatt,  vagyis  1846-tól  I898-íg  — (az  utolsó  Jókai-premierig)  — Jókainak 
tizennyolc  drámai  műve  jelent  meg  a Nemzeti  Színház  színpadán,  az  Arany  ember  legutóbbi 
előadásának  napjáig  (1909  szeptember  5-ig)  összesen  303  előadásban.  Legnagyobb  sikere  az 
Arany  embernek  volt ; huszonöt  év  alatt  133-szor  került  színre  és  még  ma  is  egyik  legvonzóbb 
darabja  a Nemzeti  Színház  műsorának.  Ezt  a sikert  Jókai  egyetlen  drámája  sem  közelítette 
meg ; innen  van  a nagy  aranytalanság  az  Arany  ember  és  a többi  tizenhat  dráma  előadásai- 
nak száma  között.  A Szigetvári  vértanúk- at  harminckilenc  év  alatt  57-szer  játszotta  a Nem- 
zeti Színház.  Ez  a látszólag  és  aránylag  nagy  eredmény  azonban  nem  annyira  a darab  nép- 
szerűségének tulajdonítható,  mint  inkább  annak  a körülménynek,  hogy  ez  a dráma  tárgyánál 
és  költői  lendületénél  fogva,  igen  alkalmasnak  bizonyult  irodalmi  és  nemzeti  ünnepeken 
diszelöadásúl.  A Nemzeti  Színház  minden  egyes  kínálkozó  alkalmat  föl  is  használt  arra,  hogy 
a Szigetvári  vértanuk  ban  lüktető  forró  hazafias  érzést 
megszólaltassa.  Az  előadások  számát  véve  a színpadi 
siker  mértékéül,  harmadik  a sorban  a költő  Könyves 
Kálmán  című  tragédiája.  Ez  — ugyancsak  harminckilenc 
esztendő  alatt  — 23-szor  került  színre  a Nemzeti  Szín- 
házban. Jókainak  ez  a három  drámája  213  estét 
foglalt  a 303-ból,  úgy,  hogy  a többi  tizenöt  darabra 

összesen  90  előadás  jut.  Jövedelmezőség  tekintetében,  természetesen  az  Arany  ember  jár  elől, 
mely  ma  is  — huszonöt  év  múltán  — még  mindig  megtölti  a Nemzeti  Színház  pénztárát. 
Az  Arany  ember  egy-egy  előadásának  bevétele  a régi  Nemzeti  Színházban  2500 — 3000,  a 

népszínház  épületében  3500  — 4000  korona  között 
váltakozik.  Ezeket  a numerusokat  csak  a Sziget- 
vári vértanúk  két  előadása  közelíti  meg,  melyek- 
nek egyike  1894  január  15-én  a költő  50  éves  írói 
jubileumának  ünnepén,  másika  a millenáris  emlék- 
ünnep estéjén  volt.  Az  első  előadás  jövedelme  1351 
forint  40  krajcár,  a másodiké  1064  frt  60  krajcár. 
A többi  Jókai-esték  nagyon  alatta  állanak  ezek- 
nek a számoknak. 

Jókai  drámaírói  pályája  1842-ben  kezdődik 
a Zsidó  fiú  című  öt  felvonásos  drámájával.  Ez  a 
darabja  az  akadémiai  pályázaton  dicséretet  nyert, 
sőt  két  bíráló  a jutalomra  is  érdemesnek  ítélte, 
de  színpadra  nem  került  soha.  Amellett,  hogy 
Jókainak  ez  volt  első  lépése  a színpad  felé,  még 
az  a nevezetessége  is  van  ennek  a drámának,  hogy 
a kéziratot  Petőfi  tisztázta  le,  mielőtt  az  akadé- 
miára került  volna. 

Jókai  első  debüje  a Nemzeti  Színházban  1846 
április  18-án  volt.  Erről  az  előadásról  a Vakot 
Imre  szerkesztésében  megjelent  Pesti  Divatlap- bán 
Színéri  a következőket  írja : 

Nemzeti  színház.  Tavaszhó  18.  Először:  Két 
gyám.  Eredeti  népszínmű  népdalokkal.  Irta  Jókai 
Mór.  Zenéjét  szerkeszté  Szénfy  Gusztáv.  Semmi 
nem  próbálja  meg  annyira  az  író  erejét,  mint  a szin- 
pad.  Novellát,  verset,  regényt  irhát  valaki  igen  jót, 
de  azért  még  nem  következés,  hogy  drámát  is  szük- 
ségképen talpraesettet  tudjon  írni.  Szerzőt  eddig 
mint  nagytehetségü  novellaírót  ismeri  a közönség 
s éppen  azért  kár  volt  magát  az  űj,  de  sokkal  gyön- 
gébb oldaláról  megismertetnie.  Mert  a Két  gyám 
általán  véve,  mint  költemény,  sok  tekintetben  szép 
költői  erőt,  de  nem  nagy  drámaírói  tehetséget  tanű- 
sit.  Nem  elég  az,  hogy  a színpadra  egymással 
beszélgető  embereket  állítsunk,  kik  egy-víragos 
mondásokkal,  erkölcsi  szententiakkal  és  elméncsé- 
gekkel  felcífrázott  történetet  öt  felvonáson  keresztül 
eljátszanak.  Ehhez  még  más  is  kell.  A lehetőleg  érde- 
kes cselekvény  különféle  részeit,  a drámai  egység  elve  szerint,  helyesen  összeállítani,  okszerűen, 
valószínűen  motiválni,  a jellemeket  következetességben  tartani  s nem  egyes  elméncségekben 
keresni  comicai  erőt,  hanem  magát  a charaktert  és  cselekvényt  ügy  alkotni,  hogy  az  nevettető 
hatással  bírjon.  S több  efféle  apróság,  minek  kivitele  azonban  nem  oly  könynyen  felfűjható 


Szathmáryné  az  ..Arany  ember “ bemutató 
előadásán 

dolog,  mint  némelyek  képzelik.  E kivánatoknak  szerző  épen  nem,  részint  fölötte  csekély 
mértékben  felelt  meg.  Némely  alakját  egészen  eltorzítá;  s tréfái  olykor  sületlenek,  triviális 
gyermekségek.  Laborfalvy  Rózán  kívül  minden  drámai  színész  részt  vön  az  előadásban  és 
Szentpétery,  a Lendvay-pár,  Egressy  Gábor,  Fáncsy,  Füredy,  Szathmáryné,  Bartha,  Telepy, 
Réthy  semmit  sem  mulasztottak  el,  hogy  a mü  minél  inkább  érdekelje  a közönséget.  Füredy 
szépen  éneklé  a népdalokat,  mellyeknél  azonban  jobbakat  is  lehetett  volna  kiválasztani 
Szerző  az  utolsó  felvonás  után  előhívatott  és  ha  e darab,  mint  azt  jobb  tapintató  színészek 
ajánlották  is,  meg  fog  rövidíttetni : még  néhány  vasárnapon  bízvást  adható." 


Jókai  könyvtárának  egy  része 


Bizony  nem  adták  azt  többet  soha.  Jókai  első  kísérlete  bukás  volt,  annyira,  hogy  mikor 
négy  év  múltán  megint  a Nemzeti  Színház  közönsége  elé  lépett,  jónak  látta  álnév  alá  rejtőzni. 
Ez  a második  Jókai-premíer  1850  április  I4-én  volt. 

A Pesti  Napló  Í850.  évfolyamának  ápr.  22-ikí  számában  a következő  följegyzést 
találjuk  róla : 

, .Április  14.  „A  földönfutó ",  eredeti  népszínmű  3 szakaszban  dalokkal,  írta:  Csalóközi, 
zenéjét  Egressí  Béni.  A darab  szerzője  lemondván  a legutolsóig  mindazon  magasabb  célokról, 
mellyeket  színműíró  magának  feladatul  tűzni  tartozik,  egyedül  oda  iparkodott,  hogy  mulat- 
tassa a közönséget,  bármi  áron.  Miután  ezen  a színmüvészetre  nézve  legutolsó  célja  sem 
sikerült,  más  semmi  olyan  oldala  nincs  a darabnak,  melyről  említést  tenni  érdemes  volna." 

A Hölgyfutár  következőképen  nyilatkozik : 

„ Földönfutó  űj  eredeti  népszínmű  szerencsétlen  napon  adatott,  április  I4-én,  nem  tarthatá 
fon  magát.  Van  benne  néhány  nevettető  jelenet,  de  az  egész  oly  kuszáit,  sok  helyütt  gyer- 
mekes; szóval  az  bízvást  elmaradhatott  volna.  A zene  is  gyönge.  Szentpéteri  és  Füredi, 
Latkócíné,  László  minden  tehetségüket  felhasználták,  de  hiában.  Egyébiránt  ilyesmi  másutt 

is  megtörténik,  kívánatos  ugyan,  hogy  minél  ritkábban  történjék,  de  egészen  soha  nem 
mellőzhető.4' 

Következő  darabja  Jókainak,  az  I85Í  november  í5-én  előadott  romantikus,  francia  tárgyú 
dráma  a Hulla  férje.  A nevek  franciák,  a tör- 
ténet Párisban  játszik.  Ez  sem  volt  két  elődjénél 
szerencsésebb. 

A Magyar  Hírlap  november  J9-iki  számá- 
ban Bulyovszky  Gyula  így  ír  róla : 

,,Hogy  a Hulla  férjé- nek  szerzője  jelen 
darabjában  nem  az,  akire  e szempontból  várunk, 
azt  eleve  kimondhatjuk.  A franciák  találtak 
a nagyközönség  számára  egy  vonzó  iskolát, 
mely  sötét  rendkivüliségek  gyűjteménye,  mely- 
ben a lélek  a természeti  örök  formák  helyett 
lepedőben  kisért.  Hogy  a Hulla  férje  ehhez 
hajlik,  tagadhatatlan". 

A Hölgyfutár  november  17-iki  számában 
ezt  a kedves  apróságot  találjuk  a darabról  és 
az  előadásról : 

„ Nemzeti  színház.  A Hulla  férje  tetszéssel 
fogadtatott  s szerző  kítapsoltatott.  Az  előadás 
általában  nagy  szorgalommal  ment  véghez,  kár, 
hogy  a dráma  tárgya  nem  magyar.  Jókainé 
néhányszor  kissé  akadozott  szerepében,  mire 
egy  pajkos  fiatal  menyecske  mosolyogva  jegyzé 
meg : „Jól  teszi,  hiszen  nem  kívánhatja  tőlünk 
nőktől  senki,  hogy  mindig  csak  azt  mondjuk, 
mit  férjünk  élénkbe  ír". 

Ez  a dráma  november  20-án,  mint  ahogy 
a Hölgyfutár  írja : „föltűnően  csekély  számú 
közönség  előtt"  még  egyszer  színre  került  és  ez 
volt  utolsó  előadása. 

A mint  látjuk,  Jókai  drámaírói  karríérje 
nem  valami  szerencsés  előjelekkel  kezdődött. 

De  a következő  nyolc  esztendő,  amely  gyors 
egymásutánban  hozta  legjobb  történeti  drá- 
máit, már  értékesebb  és  maradandóbb  sikerrel 
honorálta  munkásságát.  Az  I852-ik  év  novem- 
ber 27-én  színrekerült  Dalma  (Jókainé-val  a cím- 
szerepben) műsoron  maradt  hat  esztendeig  és 
12  előadást  ért  meg.  Az  ötvenes  évek  nagyon 
kedvelt  darabja  lett.  Különösen  az  előadást  magasztalják  az  egykorú  bírálók.  Ez  volt  a Nemzeti 
Színház  első  fénykora.  Hatalmas  művészi  gárda  állott  Jókai  szolgálatában : Egressy  Gábor, 
Tóth  József,  Lendvay  (az  öreg),  Szentpétery,  Szigeti  József  és  Jókainé.  A magyar  színészet 
történetének  legfényesebb  nevei.  Abszolút  értékek.  Még  ma  is  korszakot  jelölnének.  Művésze- 
tükben volt  emberi  nagyság,  amit  ma  hiába  keresünk. 


Szigethy  Imre  az  , , Arany  ember4' -ben 

Manlius  Sinister  követte  Dalmát  1853  december  íO-én.  Ez  az  öt  felvonásos  dráma, 
melyet  Jókai  azonos  című  novellájából  dolgozott  át  színpadra,  egyik  legnagyobb  sikere  volt 
a költőnek.  A nagy  Lendvay  kreálta  a címszerepet,  Carínnust  Feleky , Flavíust  Tóth  József, 
Glicéríát  Jókainé  játszotta.  Egy  évvel  később  Szigeti  József  vette  át  Manlíust  és  új  reliefet 
adott  ez  érdekes  figurának.  Manlius  Sinister- nek  több  reprize  volt  a Nemzeti  Színházban. 
Utoljára  1894  január  4-én  játszották  Jókai  50  éves  írói  jubileumán,  a következő  szereposztásban : 
Mesenbrius  Újházi,  Manlius  Mihályfí,  Glicéria  Fay  Szeréna,  Flavíus  Somló  és  Carinnus  Ivánfi. 

És  most  elérkeztünk  Könyves  Kálmán-hoz,  Dózsa  Györgyhöz . Itt  már  a Jókai-név  dicső- 
sége magasan  lobogott  az  egész  országban.  Bámulóínak,  írigyeinek,  ellenségeinek  száma 
nagyra  nőtt.  Ez  a két  premier  már  vihar  volt  a sajtóban,  a színházban  egyaránt. 

Könyves  Kálmán  első  előadásának  napja  1855  december  18-ika.  Salamon  Ferenc  így  kezdi 
tárcáját  az  akkori  Budapesti  Hírlap-han : 

,, Midőn  oly  műről  beszélünk,  mely  egyik  kedvelt  írónk  tolla  alól  került  ki,  melyet  a 
pályázaton  tekintélyes  bírák  jutalomra  érdemesnek  ítéltek,  kissé  bajos  dolog  a közönség  előtt 

hibákat  födözni  fel.  E melléktekíntetek  maguk  is  azt 
látszanak  kiáltani:  Le  a kalappal!  Le  hát  a kalappal, 
de  a mellékes  tekintetekkel  is". 

A Nemzeti  Színház  színlapján  ezen  a napon  ezt 
olvassuk : 

1855  dec . 18.  Ma  adatik  : 

38-ik  Bérlet  szünet 

Jókainé  javára.  Először: 

KÖNYVES  KÁLMÁN. 

A Hölgyfutár  a többek  között  ezt  írja  az  elő- 
adásról : 

, Jókainak  még  hibái  sem  jelenhetnek  meg 
valami  vonzó  erő  nélkül,  a meleg,  szellemdűs  költő 
sehol  sem  tudja  magát  megtagadni,  itt  is  ügy  vagyunk 
vele,  mint  fantasztikus  novelláival,  miket  nem  hiszünk,  életen  kívül  esőknek  találunk,  de  gyönyör- 
ködünk bennök.  Az  előadás  jeles  volt.  Különösen  ki  kell  emelnünk  Felekyt,  kiben  a nyomorék,  de 
lelkileg  ép,  nemes  király  művészi  személyesitöre  talált ; megadta  alakjának  azt,  mi  a nyomorékok 
iránt  oly  részvétet  kelt,  anélkül,  hogy  e részvét  sajnálkozó  lett  volna,  volt  ö benne  királyi  is. 
Valóban  Feleky  ma  este  bebizonyítá,  hogy  nem  az  az  ő köre,  ahol  mozog,  jellemszerepek 
valók  az  ö tehetségének  s nem  a szenvedélyes  Armand,  nem  az  epedö  Romeo.  A közönség 
Feleky  játéka  által  többször  mélyen  el  volt  ragadtatva.  A jutalmazottnö  Almos  szerető,  szen- 
vedő nejét,  őrangyalát  szinte  gyönyörű  vonásokban  állitá  elő  — s kivált  azon  jelenete,  midőn 
megvakított  férje  s gyermekével  először  találkozik,  mesteri  volt.  Szigetinek  is  volt  egy  szép 
jelenete  az  első  felvonásban,  midőn  a király  nagysága  előtt  mintegy  önkénytelenül  térdet 
hajt.  Szerzőt  a második  felvonás  után  igen  zajosan  hitta  a nagyszámú  közönség,  de  nem 
volt  jelen." 

Könyves  Kálmánt  23-szor  játszotta  a Nemzeti  Színház,  utoljára  1894  április  24-én.  Ebben 
a darabban  lépett  először  a Nemzeti  Színház  színpadára  E.  Kovács  Gyula  (Almos)  1862  május 
5-én,  Drágus  (címszerep)  1863  január  5-én  és  Tóth  Józsefné,  a Nemzeti  Színház  mai  igazgatójá- 
nak édesanyja,  mint  szerződött  tag,  Könyves  Kálmán-ban  (Prezlava)  állott  először  a Nemzeti 
Színház  közönsége  elé  1856  május  17-én.  Paulay  Ede,  a Nemzeti  Színház  későbbi  igazgatója, 


Jókai  halottas  maszkja 


128 


129 


as 


■ JÓKAI  A NEMZETI  SZÍNHÁZBAN  ■ 

egy  kellemetlen  ügy  miatt  (a  színpadon  megverte  Palotai  súgót)  kénytelen  volt  — a színházi 
törvények  értelmében  — elhagyni  a színházat.  Mikor  újra  visszaszerzödtették,  Könyves 
Kálmán  címszerepében  lépett  fel  először  1873  április  30-án.  A darab  utolsó  előadásán  a cím- 
szerepet Gyenes,  Álmost  Pálffy,  Jugolit 
Jászai  Mari  játszotta. 

1857  november  3-án  hirdeti  a Nemzeti 
Színház  Dózsa  György  első  előadását.  A Pesti 
Napló  ugyanazon  évi  november  6-íkí  szá- 
mában Greguss  Ágost  ír  a darabról.  Éle- 
sen bírálja  a tragédiát : 

„ Dózsa  György  nem  eszmét,  de  bruta- 
litást képvisel  s már  ennélfogva  sem  lehet 
drámai,  még  kevésbbé  tragikus  hős.  Bru- 
tális ember  vájjon  gerjeszthet-e  tiszteletet, 
szeretetet,  részvétet  ? A nyelvről  elég  azt 
mondani,  hogy  Jókaié : igéző,  ragyogó". 

Jókainak  ez  a drámája  keltette  a leg- 
több ellenkezést,  ebből  az  alkalommal  volt 
része  a leghevesebb  támadásokban.  Gyulai 
Pál  gúny  verse : 

Megírtad  Dózsa  Györgyöt 
A rossz  tragédiát 

ismeretes.  Annál  jobban  tüntetett  a közön- 
ség Jókai  mellett.  De  ha  a sajtóban  nem 
is  volt  teljes  sikere  a darabnak,  drámai 
fogyatkozásai  mellett  elismerték  költői  érté- 
két. A Budapesti  Hírlap  november  5-iki 
számában  ezt  írja : 

„A  közönséget  Jókai  drámai  múzsája 
úgy  hisszük,  leginkább  más  téren  aratott 
érdemeiért  igen  érdekli,  azt  a tele  ház  be- 
bizonyította. Ez  már  eleve  kedvező  ómen 
volt,  hogy  a darab  jól  fog  fogadtatni  és 
úgy  is  volt.  A közönséget  mindjárt  az 
első  felvonás  melegen  ragadta  meg,  azután 
nyomban  megkezdődött  a taps  és  kíhíva- 
tás ; a címszerep  képviselője  Egressy  Gábor 
után,  a szerző  neve  hangzott  a teremben, 
de  miután  ő egyéb  darabjaival  mindeddig  megtagadta  a megjelenést,  a közönség  hívásának 
sikerére  csak  félig-meddig  számított  s íme  a félremény  valóvá  lett,  a szerző  megjelent". 

Dózsa  György  10-szer  került  színre  a Nemzeti  Színházban.  Utolsó  előadása  1878  november 
17-én  volt.  Egressy  Gábor  örökébe  ezen  az  estén  E.  Kovács  Gyula  lépett.  O játszotta  a cím- 
szerepet. Ez  a hatalmas  egyéniségű  művész  talán  legjobb  alakítását  produkálta  ebben  a szerep- 
ben. Szégyenkezése  a királyi  udvar  cifra  lovagjai  között,  vad  paraszt  gőgjének  föllángolása 
elementáris  erővel  hatott.  Meggyőző  volt,  mély,  nagy  és  tetőtől  talpig  magyar.  Mi,  akik 

még  ismertük,  bár  alkonyában,  ezt  a lángoló  lelkű,  forró  érzésű  művészembert,  tisztelettel 
adózunk  emlékének. 

1860  március  29-én  következett  a Szigetvári  vértanúk  premierje.  Az  Arany  ember  után 
ez  a legsűrűbben  adott  darabja  Jókainak.  Az  első  előadás  napjától  Í899  november  8-ig  (utolsó 
előadása),  alig  múlt  el  év,  hogy  meg  ne  jelent  volna  a Nemzeti  Színház  közönsége  előtt. 
Az  első  előadáson  Zrínyit  Feleky,  Máriát  Prielle  Cornélia,  Annát  Jókainé , Szulejmant  Tóth 
József,  Juranicsot  Rónai,  Szelimet  ifj.  Lendvay  játszotta.  A 60-as,  70-es  évek  színészei  való- 
sággal versengtek  a darab  szerepeiért.  Ha  új  színész  került  a Nemzeti  Színházhoz,  bizonyos 
volt,  hogy  a Szigetvári  vértanúk- bán  lép  fel  először.  Ha  valakit,  vagy  valamit  ünnepelt  a 
színház,  mindjárt  előkerültek  a Szigetvári  vértanúk.  Zrínyi  Miklós  halálának  300-ik  évfordulóját 
1866  szept.  7-én,  az  ezredéves  ünnepet,  Jókai  írói  jubileumát  ezzel  ünnepelte  a színház.  Ebben 
vendégszerepeit  először  Pauíay  Ede  (Szelím),  ebben  léptek  fel,  mint  szerződött  tagok  Eöri 
Gusztáv  (Szelim),  Bercsényi  Béla  (Zrínyi),  aki  ezt  a szerepet  csaknem  haláláig  meg  is  tartotta. 

A Szigetvári  vértanúk  után  tizenhat  esztendeig  nem  látjuk  viszont  Jókait  a Nemzeti 
Színházban.  Költői  érettségének  teljében  írja  meg  Miltont,  amely  — azt  hiszem  — legtöké- 
letesebb drámai  alkotása.  1876  április  3-án  játsza  a Nemzeti  Színház  először  ez  új  drámát. 
Sikere  nagy  volt  a sajtóban  éppenúgy,  mint  a közönség  előtt.  Miltont  Újházi  kreálja  és 
ennek  a zseniális  művésznek  ez  volt  az  első  nagy  emelkedése  diadalmas  pályáján,  bár  később, 
amint  tudjuk,  hütelen  lett  a tragédiához.  1880  január  9-én  már  E.  Kovács  Gyula  veszi  át 
tőle  a hatalmas  szerepet  és  Újházi  — ugyanazon  estén  — megelégszik  Fley  orvos  parányi 
szerepével.  Az  első  előadás  főszereplői  — Újházi  mellett  — Jászai  (lady  Milton),  Felekyné 
(Bora)  és  Nagy  Imre  (Lambert).  Később  Márkus  Emília  váltja  fel  Felekynét  és  a fiatal 
művésznő  pályáján  ez  az  első  határjelző. 

1877  március  9-én  adja  először  a nemzeti  színház  Szép  Mikhált . A darab  ugyanazon  év 
március  í8-án  — három  előadás  után  — letűnik  a műsorról.  1879  április  24-én  két  egymásután 
következő  estén  ünnepli  a Nemzeti  Színház  a királyi  pár  nászának  25-ik  évfordulóját.  Erre 
az  alkalomra  írja  Jókai  Hős  Pálfyt. 

Öt  évi  hallgatás  után,  Paulay  Ede  igazgató  sürgetésére,  Jókai  átdolgozza  Arany  ember-ét 
a színpadra.  A regény  olyan  népszerű,  alakjai  annyira  ismertek  és  kedveltek  voltak, 
hogy  a siker  kétségtelennek  látszott.  Í884  december  3-ika  korszakot  jelent  a Nemzeti  Színház 
történetében  és  Jókai  drámaírói  pályáján.  Ezen  a napon  került  első  előadásra  az  Arany  ember, 
olyan  sikerrel,  a milyenben  addig  magyar  darabnak  része  nem  volt  és  talán  azóta  sem  — 
az  Ember  tragédiájá  t kivéve.  Ennek  a sikernek  a története  már  egész  közel  áll  hozzánk, 
fölösleges  róla  bővebben  szólanom.  Nagy  Imre  (Tímár),  Fay  Szeréna  (Tímea),  Jászai  (Teréza), 
Márkus  (Noémi),  Helvey  (Athalía),  Náday  (Krísztyan), 

Ujházy  (Fabula)  voltak  az  első  előadás  diadalmas  részesei. 

Hogy  mi  magyarázza  meg  ezt  a szokatlan  sikert  ? Jókai 
friss,  ragyogó  költészete,  mely  ellenállhatatlan  erővel 
árad  felénk  a színpadról,  az  a kedves,  meleg  roman- 
tika, ami  Jókai  írói  egyéniségének  sajátos  tulajdonsága 
és  ami  soha  sem  pusztul  el. 

Könnyen  érthető,  hogy  ez  a rendkívüli  siker  újabb 
kísérletre  bírta  Jókait.  Egy  évvel  később  — másik  regé- 
nyét — a Fekete  gyémántok-at  is  átdolgozta  a színpadra.  De  ezzel  nem  volt  szerencséje.  A darab 

1885  október  9-én  került  színre  a Nemzeti  Színházban,  de  csak  igen  mérsékelt  tetszésben  részesült. 

1886  június  13-án  — 11  előadás  után  — letűnt  a műsorról. 

Ami  ezután  következett  annak  inkább  csak  irodalomtörténeti  jelentősége  lehet. 

A Nemzeti  Színház  fönnállásának  50  éves  ünnepére  írja  Jókai  az  Olimpy  verseny- 1,  mely 
kétszer  került  előadásra : 1887  szeptember  28-án  és  29-én  Prielle  Kornéliával,  Jászai  Marival 
és  Márkus  Emíliával.  1888  március  3I-én  Jókai  egy  másik  alkalmi  darabját  játsza  a Nemzeti 
Színház,  a Jószívű  ember  című  egyfelvonásos  vígjátékát.  Két  évvel  később,  a „magyar 
színészet  100  éves  örömünnepére"  a Földönjáró  csillagokat  találjuk  négyszer  a Nemzeti  Színház 
színlapján.  Erre  az  alkalomra  előbb  egy  másik  kis  darabot  írt  Jókai  — Thespis  Kordélyá-t, 
de  Paulay  Ede  ezt  visszaadta  azzal  a megjegyzéssel,  hogy  nagyon  sötét  és  a magyar  színészet 
úttörői  nyomorúságuk  túlságos  realismusával  vannak  rajzolva  benne.  „Jól  van !"  válaszolta 
Jókai  — talán  nem  minden  keserűség  nélkül,  — „hát  majd  rózsaszínbe  mártom  a pennámat", 
így  születtek  meg  azután  a Földönjáró  csillagok.  1891-ben  az  Aradi  hősnők  kerül  bemutatóra, 
de  kevés  szerencsével,  úgy,  hogy  négy  előadás  után  ez  is  letűnik. 

Végre  1898  november  25-én  hirdeti  a Nemzeti  Színház  az  utolsó  Jókaí-premiert,  a „Kőszívű 
ember  fíai"-ból  átdolgozott  Fekete  vér  című  ötfelvonásos  drámát.  Ezt  a darabot,  mely  első 
formájában  Keresd  a szived  címen  került  a Nemzeti  Színház  igazgatóságához,  a színház  már 
alig  akarta  elfogadni.  Az  aggályoskodást  igazolta  az  előadás.  A darab  alig  keltett  valami 
érdeklődést  és  összesen  nyolc  előadást  ért  meg. 

Még  egyszer  és  utoljára  Somló  Sándor  szólaltatta  meg  az  agg  költőt.  A kolozsvári 
Mátyás  szobor  leleplezésének  napjára  ünnepi  ódát  kért  tőle,  amelyet  Fay  Szeréna  szavalt  el 
a Nemzeti  Színház  közönségének.  Ez  az  ünnepi  vers  volt  Jókai  hatalmas  költészetének  utolsó 
fölcsendülése  azon  a színpadon,  amelynek  történetébe  forró  esték,  nagy  bukások  és  nagy 
diadalok  emlékét  írta  be  teremtő  zsenije.  IVANFI  JENŐ. 

Száz  kötetben  megállapított,  de  összes  és  még  ki  nem  adott  müveivel  kétszázat  is  meg- 
haladó különféle  iratai  Jókai  Mórnak,  hirtelenében  ügy  állanak  előttünk,  mint  valami  szikla- 
hegyek, melyek  eleve  elriasztják  az  embert  a megmászásukra  vagy  áthidalásukra  irányuló 
sporti  kedvtől.  Hogyan  lehetett  ezt  az  óriási  papirtömeget  összeirni  ? kérdi  az  az  olvasó,  aki 
még  csak  a Jókai-müvek  katalógusának  vizsgálatánál  tart.  S körülbelül  ilyenformán  nyilat- 
kozott egyszer  Jókai  is,  mikor  életének  egyik  jubileumos  ünnepnapján  megírott  müveinek  nagy 
sokaságára  visszapillantott. 

Látszatra  persze  van  sok  ijesztő  és  elképesztő  érzés,  ügy  az  ilyen  kérdésekben,  valamint 
az  óriásinak  tetsző  könyv-sorozatokban.  Az  avatatlan,  vagy  az  írói  mesterségtől  távol  álló 
olvasó  előtt  meg  éppen  érthetetlennek,  sőt  csodálatra  méltónak  fog  feltűnni  a termékenységnek 
az  a rendkívüli  volta,  mely  Jókai  Mórt  jellemzi.  Holott  nincs  semmi  csodálatraméltó,  sőt  még 
csak  szokatlan  sem  a Jókai  szaporaságában,  mert  ehhez  az  irodalmi  munkássághoz  adva 
volt  egy-két  év  híján  hatvan  esztendő,  ügy  hogyha  nem  valami  tömött  köteteket  veszünk 
alapul,  vagyis  a rendestől  terjedelemben  és  nyomdai  kiállításban  eltérőket,  még  abban  az 
esetben  is,  ha  ideszámítjuk  bárhol  megjelent  valamennyi  és  bárminő  természetű  iratait,  például 
újságcikkeit,  politikai  beszédeit  stb.,  egy-egy  évre  nem  jut  több  két  és  fél  kötetnél,  átlag  husz- 
huszonöt  kisebb  formátumú  nyomdai  ív  terjedelemben.  Ennek  napi  hányada  valamivel  több 
két-három  nyomtatott  oldalnál,  ami  gyakorlott  írónál  legrosszabb  esetben  napi  másfél  órát  vesz 
igénybe.  Jókai  óriásinak  látszó  termékenysége  és  munkaereje  tehát  azon  az  optikai  csalódáson 
alapul,  hogy  az  olvasó  számára  mindig  a száz  és  százötven  kötetsorozatokra  terjedő  kataló- 
gusok vagy  a könyvszekrényeket  betöltő  könyvtömegek  állanak,  holott  ez  a termékenység 
manapság  már  nem  hogy  ritkaság  volna,  hanem  még  feltűnőnek  sem  tekinthető,  — termé- 
szetesen a munkamennyiséget  illetőleg. 

A régiek  között  is  Jókainál  jóval  termékenyebb  volt  például  Horváth  István,  kinek 
kézirat-kötet  rengetegeiben  turkálva,  ugyanaz  az  imponáló  és  szédítő  érzés  fog  el,  mint  a 
Jókai,  Wenczel  Gusztáv,  Szász  Károly,  Jósika  s más  nagytermelők  müveinél,  holott  ezeknél 
terjedelemben  jóval  többet  produkál  az  az  újságíró,  aki  valamely  lap  kötelékében  évröl-évre 
és  napról-napra  ellátja  a maga  rovatát,  melynek  össz- 
mennyíségéböl  egy  év  alatt  nem  husz-huszonöt,  hanem 
százötven  és  kétszáz  között  elhelyezhető  nyomtatott 
..ív-eredmények  állanak  elő.  Úgy,  hogyha  vállalkozna 
például  valaki  arra,  hogy  egy  napilap  kötelékében  álló 
jobb  zsurnalisztának  hatvan  évre  terjedő  működését, 
a végzett  munka  természetének  figyelembe  vétele  nélkül, 

kinyomtassa,  akkor  kiderülne,  hogy  Jókai  nem  is  a legszorgalmasabb  irók  közé  tartozott,  hiszen 
a közvélemény  munkása  ugyanezen  idő  alatt  ötszörösen  és  hatszorosan  felülmúlta  a Jókai 
óriásinak  vélt  termékenységét. 

Csakhogy  ennek  a feltevésnek  azért  sincs  reális  értéke,  mert  melyik  újságíró  éri  meg  azt 

a szerencsét,  hogy  hatvan  évig  egyfolytá- 
ban dolgozhasson.  Ámde  ezzel  a leleple- 
zéssel, ha  pozitív  igazságra  még  nem  is 
jutottunk  el,  annyit  mégis  elértünk,  hogy 
közelébe  férkőztünk  Jókai  írói  konyhájának, 
hol  hatvan  éven  át  forrtak  az  ő tipikus 
tehetségének  és  különleges  lángelméjének 
gyönyörű  termékei.  Hogy  aztán  ezek  a 
kedves,  vonzó  és  csupa  ragyogásban  fénylő 
vagy  melankóliába  fürösztött  alkotások  idő- 
vel százakra  terjedő  kötet-erdövé  nőhettek, 
annak  ismét  az  a különös  szerencse  a magya- 
rázata, mely  egyeseknek  hosszú  életet  juttat 
tartós  egészséggel  és  változatlan  kedéllyel, 
mialatt  a többség  a statisztikai  percent- 
elmélet  szomorú  igazolására  letörik  útja 
felében,  olykor  még  előbb  is,  vagy  éppen 
a célpontnál,  s ha  ez  az  eset  nem  is  min- 
denkinél következik  be,  de  a betegségek, 
az  élettel  való  harcok,  a kenyér  miatt  dúló 
csaták,  a kétségbeesés  stb.  töri,  zúzza  és 
bénává  teszi  őket  jóval  előbb,  mintsem  nyolc 
vanadik  évöket  elérhetnék  vagy  írói  mű- 
ködésűk ötvenedik  jubileumán  személyesen 
megjelenhetnének. 

Mert  nemcsak  abban  áll  egyesekre  nézve 
a sors  kedvezése,  hogy  ellátja  őket  a tömegnél 
kívételesebb  tehetségekkel,  hanem  abban  is, 
hogy  e tehetségek  kifejtésére  megadja  a 
legkedvezőbb  lehetőségeket.  Jókai  ilyen  ked- 
vezések folytán  építette  fel  a maga  könyv- 
tárát, mely,  mint  egy  sebesiramlásű  folyam, 
végig  fut  hét  évtized  irodalmi  életének  viruló 
térségein.  Petőfi  azon  idő  alatt,  amíg  pályája 
a Jókaiéval  együtt  haladt,  jóval  többet  dol- 
gozott mennyiségben  is  Jókainál,  az  ö pél- 
dája tehát  szintén  csak  azt  igazolja,  hogy 
a dologbelí  eredmények  nagyságát  abban  a viszonyban  kell  keresnünk,  mellyel  azok  Jókai 
éveinek  számával  összefüggnek. 

Emlékiratai  egyik- másik  helyén  s egy-egy  könyve  előszavában  Jókai  ugyan  megmagya- 
rázza nekünk  dolgozása  módszerét,  hogy  rendkívülinek  látszó  termékenységét  megérthetövé 
tegye,  de  ezekben  a vallomásokban  a nyers  valóságot  kutató  számára  az  a közlés  a legértékesebb, 

melyben  arról  értesít,  hogy  ő mindennap  rendszeresen  szokott  dolgozni.  Egyik  nap  többet,  a 
másik  nap  kevesebbet,  éppen  úgy,  mint  ahogy  kezdő  korában  az  1834  tői  1840-ig  terjedő  években 
ötletszerüleg,  elvétve  irt  az  aggkorában  beálló  erőhanyatláshoz  hasonlóan.  Irodalmi  működé- 
sének indulását  egy  verse  jelenti  1834-ben,  amely 
a Társalkodó  55-ík  számában  jelent  meg  s öt 
év  múlva  egy  második  irás,  egy  adoma  a Regélő 
1839.  évfolyamának  104-ík  számában.  Közbe 
kisebb  cikkek,  versek,  elbeszélések,  melyek  egye- 
lőre önképzőköri  közönségnél  találnak  elisme- 
résre, de  ma  már  irodalmi  jelentőséggel  bírnak 
a Jókai-művek  bibliográfiájában. 

Intímfajta  nyilvánosság  előtt  keltenek  nagy 
lelkesedést  1841-ben  „Mi  az?"  című  költeménye, 
1842-ben  írott  „Istenítélet"  elbeszélése,  majd  a 
„Tűz  és  víz"  ez  évben  írott  novellája,  melyeket  az 
érdemkönyvbe  való  beiktatásra  vagy  pályadíjra 
érdemesítenek.  Hogy  az  önképzőköri  igényeken 
jóval  túl  menő  kísérletek  voltak  ezek  a próbál- 
kozások, későbbi  síkerök  igazolta,  midőn  évek 
múlva  a különböző  szépirodalmi  lapokban  meg- 
jelentek. Magyar  Íróvá  léteiét  Jókai  1842  43-tól 
számítja,  mikor  Kecskemétre  került,  hol  a 
magyar  népéletet  és  a puszták  világát  meg- 
ismerte. Visszaemlékezéseiben  kecskeméti  életét 
ezekkel  a szavakkal  kommentálta : 

„Itt  tett  belőlem  ember ! Itt  lett  belőlem 
magyar  író !“ 

A verseken  és  elbeszéléseken  kívül  a nagyobb 
műfajokban  is  kísérletezik  s ebben  az  évben  (1842) 
írta  Zsidó  fiú  című  színművét,  mellyel  akadé- 
miai jutalomra  pályázott.  Állandóbb  jellegű  mun- 
kásság az  1844-től  kezdődő  évben  indul  meg  a 
Jókai  életében.  Ekkor  már  a pesti  szépirodalmi 
lapoknak  rendes  munkatársa,  melyek  egymás- 
után közlik  verseit,  cikkeit  és  elbeszéléseit. 
„Az  arany  és  az  ember",  „Hármas  kín", 
„Az  íngoványvára",  „Márcse  táré",  „A  nyo- 
morék naplója",  „Nepean  sziget",  „A  fukar 
végpercei",  „Sonkoly  Gergely",  „A  serfözö", 
„Adamante",  „Az  aegyptusi  rózsa"  és  más  el- 
beszélései 1844-től  1846-ig,  részben  1847-ben  jelen- 
nek meg  a Pesti  Divatlap-ban  és  az  Életképek- 
ben, de  önállóan  ez  ideig  egyetlen  nagyobb  munkája  nem  jelent  meg  a Hétköznapok  kivételével, 
melyet  1846-ban  adott  ki,  huszonegyéves  korában.  A „Hétköznapok"  Jókainak  már  nagyobb 
igényű  munkája  terjedelmére  és  tartalmára  nézve  is.  Két  kötetben  jelent  meg  Hartlebennél 
és  a kiadó  kifejezésre  juttatta  tetszését  az  elismerésnek  azzal  a szokatlan  módjával,  hogy 

háromszázötven  forintot  fizetett  Jókainak  a két  kötetért.  Igaz  ugyan,  hogy  ö meg  keresett 
rajta  tízszer  annyit,  de  Jókaira  nem  az  volt  a fontos,  hogy  Hartleben  milyen  üzletet  csinál 
regényével,  hanem  az,  hogy  ö maga  a közönség  elé  állhasson  és  az  írók  elé  abban  a megnyugtató 

tudatban,  hogy  mikor  az  irodalmi  versenyre  felvonul,  a sokkal  szigorúbb  kiadóval  szemben 
a próbát  már  kiállotta  és  anyagilag  is  értékessé  tudta  munkáját  tenni. 

Könyvészeti  szempontból  ennek  a munkának  az  az  érdekessége,  hogy  a Jókai  művek 
sorrendjében  az  elsőt  jelenti.  Egyébként  a negyvenes  évek  nyomda-technikája  modorában 
készült,  melyet  sem  illusztrációk  nem  díszítenek,  sem  a papír  kiválósága,  sem  a nyomás  külön- 
legessége nem  avat  valami  szokatlan  nyomdai  műremekké.  ízlésssel  kiállított  egyszerű  könyv, 

melynek  készítésénél  egyáltalában  nem  gondoltak  még  arra,  hogy  írója  rövid  idő  alatt  világhírű 
nevet  fog  magának  kivívni.  A címlapon  egyszerű  fekete  betűkkel  van  nyomtatva  a regény  címe : 
Hétköznapok,  alatta  a Jókai  neve  és  legalól  a kiadó  firmája.  Egyéb  semmi.  Nem  különb 
külső  kiállításra  nézve  következő  munkája  sem,  mely  1848-ban  jelent  meg  két  kötetben 
Vadon  virágai  címmel.  Két  évig  innen  kezdve  nem  jelenik  meg  Jókaitól  önálló  munka.  Csak 
1850-ben  ad  életet  magáról  „Forradalmi  és  csataképek  1848  és  1849-böl"  című  két  kötetes 
rajzaiban.  Neve  helyett  a könyv  szerzőjéül  Sajó  (Jókai  álneve)  van  a címlapon  feltűntetve, 
ennek  a könyvnek  bibliográfiai  szempontból  tehát  ez  a jelzés  az  érdekessége,  mert  illusztrációk 
vagy  valami  díszesebb  dolgok  ebben  a könyvben  sincsenek.  Ezután  következnek  időrendben  a 
következő  munkái : Egy  bujdosó  naplója  (Pest,  1851),  Hangok  a vihar  után  (Pest,  1852), 
Erdély  aranykora.  Két  kötet  (Pest,  1852),  A kétszarvű  ember  (Pest,  1852),  Török  világ  Magyar- 


Koszorúk  Jókai  ravataláról 


országon.  Három  kötet  (Pest,  1853),  Egy  magyar  nabob.  Négy  kötet  (Pest,  1853  54),  Jani- 
csárok végnapjai.  Két  kötet  (Pest,  1854),  Erdélyi  képek.  Két  kötet  (Pest,  1854),  Kárpáthy 
Zoltán.  Négy  kötet  (Pest,  1854)  és  így  tovább,  mert  innen  kezdve  haláláig  minden  évben  ad 
ki  Jókai  egy-két-három  kötetet,  miközben  a lapokban  néha  két-három  regénye  is  folyik  egyszerre. 

A „Pesti  Napló"  kiadója,  Emich  Gusztáv  volt  az  első,  aki  Jókait  rendszeresen  ismertette 
a magyar  közönséggel.  Emich  már  1851-ben  megnyerte  Jókait  a Pesti  Naplónak,  hol  ebben 
az  évben  (szept.  16.  sz.)  indult  meg  Erdély  aranykora  című  regénye,  melyet  aztán  évröl-évre 
követtek  leghíresebb  regényei  és  elbeszélései,  többek  között  1852-ben:  A kalózkirály,  Var- 
choniták,  Fortunatus  Imre,  A kétszarvű  ember.  1853-ban:  Egy  római  család,  Carinus,  Egy 
magyar  nábob.  1854-ben : Kárpáthy  Zoltán.  1856-ban : Régi  jó  táblabirák,  Szomorű  napok, 
Elátkozott  család  stb.  Ifjűkora  java  erejében  van  ekkor  Jókai,  de  fizikai  ereje  mellett  szellemi 
ereje  is  legfrissebb  űdeségben  pompázik.  Termékenysége  és  munkabírása  kiapadhatatlan,  sőt 

némelykor  egyenesen  csodálatraméltó,  mert  habár  vannak  és  voltak  nála  nagyobb  erudicíójű 
iróemberek,  de  nem  kell  feledni,  hogy  ö regények  alkotásában,  tehát  nem  sablon-munkák- 
ban produkálja  hatalmas  termékenységét.  Ebben  az  időben  már  olyan  apparátussal  dolgozik, 
hogy  kiegyenlíti  ama  korábbi  írói  éveit,  mikor  mint  kezdő  vagy  zsurnaliszta  alig  nehány 
elbeszélést  irt  meg  évenkint.  Jókai  most  már 
családos  ember,  tehát  kétszeres  oka  is  van 
a dolgozásra.  Azonkívül  igényei  is  nőnek, 

Svábhegyen  1853-ban  házat  vásárolt  s itteni 
életének  költségeit,  téli  háztartásának  egyéb 
kiadásait  mind  regényeiből  kell  fedeznie. 

Szerencsére  bírja  a munkát,  s mivel 
másféle  állásban  nincsen  lekötve,  napról- 
napra  megállapított  programm  szerint  írhatja 
regényeit.  A Jókai  dolgozási  módszere,  mely- 
nek alapján  regényei  keletkeznek,  a követ- 
kező. Mikor  az  íróasztalhoz  ül,  fejében  a 
regény  cselekményei  és  főalakjai  már  készen 
vannak.  Rendesen  kora  hajnalban  kel  fel  és 
dolgozik  tíz-tizenegy  óráig  délelőtt,  ezután 
tér  át  másfajta  munkáira,  nevezetesen  az 
újságcikkekre,  a szerkesztésében  levő  lapok 
írására  stb.  Gyakran  megtörténik,  hogy  egy- 
két nyomtatott  ívet  egyszerre  megír  s ha  el- 
fáradt egyik  regényének  írásában,  ügy  pi- 
heni ki  magát,  hogy  másik  regényét  folytatja, 
mert  szinte  állandóan  két-három  regényen 
vagy  elbeszélésen  dolgozik  egyszerre.  Beteg- 
sége idején  sem  szünetel  a munka,  hacsak 
valami  nagyon  makacs  baj  nem  gyötri.  De 
holmi  vérköpés,  meghűlés,  influenza,  oda  se 
neki.  Ilyenkor  ágyában  dolgozik  amaz  áll- 
vány segítségével,  melyet  erre  a célra  készít 
tetett  s nemcsak  regényeit  folytatta  tovább, 
hanem  a Vasárnapi  Újság  számára  Kakas 
Márton  leveleit  és  az  Üstökösbe  Tallérossy 
Zebuleon  leveleit  vagy  Mindenváró  Adámot 
így  írta.  Legtöbbet  nyáron  dolgozott  s ennek 
okát  ,, Negyven  év  visszhangja"  című  vallo- 
másaiban így  magyarázta  . Jókainé-Nagy  Belía  az  „ Apotheozis“ -bán , amelyet  Jókai 

,,  . . . hadd  szóljak  rólatok  leghívebb  Petőfi  halálának  félszázados  évfordulójára  irt 

munkatársaim,  segítőim,  gyámolítóím : édes 

szép  zöld  fáim  ! akiket  ültettem,  magjáról  neveltem,  ojtva  idomítottam  : égnek  emelkedő  földi 
társak!  Ti  tudjátok,  mennyit  suttogtatok  nekem?  mennyi  gondolatot  hullattatok  alá  virágai- 
tokkal? hányszor  kerestem  nálatok  eszmét,  üdülést?  mennyi  álmot,  ábrándot  árnyékoltatok 
be  ? egész  világ  üldözése  ellen  hogy  rejtettetek  el  ? szivemnek  nehéz  háborgásait  hogy  csen- 
desítettétek el  ? Ha  egyszer  valaki  ide  jön  azt  kérdeni : miért  tudtam  többet  dolgozni  nyáron, 

mint  télen  ? mondjátok  el  neki,  hogy  ti  is  ott  voltatok  akkor  ! A szabad  természet  volt  az  én 
sokatírásomnak  legfőbb,  legmélyebb  titka," 

Jókainak  ezzel  a vallomásával  végére  is  jutottunk  aztán  annak  a feladatnak,  mely 
bennünket  a művei  külső  történetére  vonatkozó  érdekesebb  mozzanatok  egybefüzésére  köte- 
lezett. Legfeljebb  arról  lehetne  még  szó,  hogy  ez  a hatalmas  termékenység  és  népszerű  írói 
munkálkodás  anyagilag  mit  eredményezett  Jókainak.  Röviden  és  minden  habozás  nélkül  meg 
lehet  állapítani,  hogy  kiadói  mindig  jobban  jártak  munkáival,  mint  ő maga.  Az  ötvenes 
években  zsurnalisztikái  és  regényírói  működéséből  megkeresett  évenként  hét-nyolcezer  forintot, 
élete  utolsó  évtizedében,  betegsége  előtt,  tizenöt-húszezret.  Jubileuma  évében  érte  az  az  öröm, 
hogy  összes  müveiért,  a száz  kötetre  tervezett  nagy  Jókai-kíadásért  „nemzeti  ajándék“-képen 
százezer  forintot  kapott.  Nemzeti  ajándéknak  semmíesetre  sem  volt  valami  rendkívüli  ez  az  összeg 
összes  műveinek  a jogáért,  de  Magyarországon  magyar  író  ekkora  honoráriumot  még  nem 
kapott.  Ez  a látszat  okozhatta  azt  a hamis  gyanűt,  hogy  Jókai  élete  alkonyán,  hatvanéví 
működés  s isten  tudja  hány  száz  regény  és  elbeszélés  megírása  után  fényes  üzlethez  jutott. 

Holott  ö csak  a magyar  író  életében  szokatlan  összeget  kapott  szokatlanul  nagy  és 
népszerű  írói  munkássága  fejében,  de  fényes  üzletet  sem  ő,  aki  a legnépszerűbb  volt  az  utolsó 
félszázadban,  sem  más  magyar  író  nem  kötött  sohasem.  BÁNYAI  ELEMÉR. 


Jókai  jobb  keze 
Donáth  Gyula  szoborművé 

